Datasets:

NorHsangPha

/

shan-news-ssppssa_org

like 0

2020-11-29T19:10:06

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-38/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ပေႃႈမႄႈၵူၼ်းမိူင်းၵၢၼ်ႉၶဝ်ႈ ၵၢပ်ႇလႄႈ ဢိတ်ႇၶဝ်ႈၵၢပ်ႇ

November 29,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 28 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10) ႁူမ်ႈႁႅင်းၵူၼ်း(6)ၵေႃႉ လႆႈၸွႆႈထႅမ်ၵၢၼ်ႉၶဝ်ႈၵၢပ်ႇပၼ် ပႃႈသူၺ်ႇ ယူႇဝၢၼ်ႈၼွင် တူမ်၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉၵႂႃႇယူႇ။ ၶႅပ်းႁၢင်ႈ – တပ်ႉႁူမ်ႇလူမ်ႈ ၸေႈဝဵင်းမၢႆ(10) SSPP/SSA ၵၢၼ်ႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း မိူဝ်ႈယၢမ်းၵၢင်ၼႂ် 8:30 မူင်းၼၼ်ႉၵေႃႈ ၵေႃႇမတီႇၸေႈဝဵင်းမၢႆ(10) ႁူမ်ႈႁႅင်းၵူၼ်း(4)ၵေႃႉ လႆႈဢိတ်ႇ ၶဝ်ႈၵၢပ်ႇၸွႆႈ လုင်းလမ်လႄႈ ပႃႈလီ ယူႇဝၢၼ်ႈၼႃးၽႅမ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇ ပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ(SSPP/SSA)ဢိတ်ႇၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ဝၼ်းထီႉ 28.11.2020

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-29T18:52:33

https://ssppssa.org/2020/11/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8-%e1%80%95%e1%82%83%e1%82%87%e1%80%90%e1%80%ae/

သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸေႈတွၼ်ႈမၢႆ(5) ၸွႆႈပၢတ်ႇၶဝ်ႈႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇပုင်ႇလႅၼ်း

ၶၢဝ်ႇ – SSPP Infoဝၼ်းထီႉ – 29.11.2020သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸေႈတွၼ်ႈမၢႆ(5) ႁႅင်းၵူၼ်း(6)ၵေႃႉ ၸွႆႈပၢတ်ႇ ၶဝ်ႈႁႆႈပၼ် လုင်းၵေႃးဝီႉ+ၼၢင်းမိၼ်ႉ ဝၢၼ်ႈပၢင်ႇလူင် ဢိူင်ႇပုင်ႇလႅၼ်း။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-29T18:48:44

https://ssppssa.org/2020/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-5/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈပေႃႈမႄႈၵူၼ်းမိူင်း ပုမ်ႇၶဝ်ႈ ၼႂ်း ဢိူင်ႇမိူင်းၶိူဝ်း

ၶၢဝ်ႇ – SSPP Infoဝၼ်းထီႉ – 29.11.2020ဝၼ်းထီႉ -29.11.2020ၼႆႉ သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၼႂ်းၸေႈတွၼ်ႈ မၢႆ(5) ၸွႆႈထႅမ်ပုမ်ႇၶဝ်ႈပၼ် လုင်းၵေႃးလိင်ႇ+ပႃႈၼူႉ ဝၢၼ်ႈၵုင်းယူမ်း ၸုမ်း(4) ဢိူင်ႇမိူင်းၶိူဝ်း။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-29T16:44:13

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-37/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး တပ်ႉႁူမ်ႇလူမ်ႈၸေႈဝဵင်းမၢႆ(10) ၸွႆႈၵၢၼ်ႉၶဝ်ႈၵၢပ်ႇလႄႈ ပၢတ်ႇၶဝ်ႈၼႃးၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ တူင်ႇဝဵင်းလႃႈသဵဝ်ႈ

ၶၢဝ်ႇ – SSPP Info ဝၼ်းထီႉ – 29.11.2020 ၼႂ်းဝၼ်းထီႉ 29.11.2020ၼႆႉ တပ်ႉႁူမ်ႇလူမ်ႈၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈၵၢၼ်ႉၶဝ်ႈၵၢပ်ႇပၼ် လုင်းၸႃႇလိင်ႇ+ပႃႈသႃႇ ဝၢၼ်ႈပၢင်ၼိမ်လႄႈ ၸွႆႈပၢတ်ႇၶဝ်ႈၼႃးပၼ် လုင်းၸ ရေး+ပႃႈပွတ်း ဝၢၼ်ႈပၢင်ႇသိမ်ႇ ဢိူင်ႇမိူင်းၸိတ်ႇ တူင်ႇဝဵင်းလႃႈသဵဝ်ႈ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-28T15:39:19

https://ssppssa.org/2020/11/%e1%80%9e%e1%81%a2%e1%82%86%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba-%e1%80%95%e1%82%83%e1%82%87/

သၢႆသိုၵ်းတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၸွႆႈထႅမ်ၵၢၼ်ႉ ၶဝ်ႈၵၢပ်ႇ၊ ဢိတ်ႇၶဝ်ႈၵၢပ်ႇ၊ တၢၵ်ႇၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း လၢႆလၢႆတီႈ

November 27,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 25 ဝၼ်း ပီႊ 2020 ၼီႈ ၶၢဝ်းယၢမ်းၵၢင်ၼႂ် 7:00 မူင်းၼၼ်ႉ တပ်ႉၵွင်(162) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(11)ၵေႃႉ လႆႈၸွႆႈထႅမ် ၵၢၼ်ႉၶဝ်ႈၵၢပ်ႇပၼ် ပႃႈမူၼ်း ယူႇဝၢၼ်ႈၼႃးၵႅင်း၊ ၸုမ်း(2)၊ ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10)၊ တူင်ႇ ဝဵင်းသီႇပေႃႉ ၵႂႃႇယူႇ။ မိူဝ်ႈၶၢဝ်းယၢမ်းၵၢင်ၼႂ် 8:30 မူင်းၼၼ်ႉၵေႃႈ တပ်ႉႁူမ်ႇလူမ်ႈ ၸေႈဝဵင်းမၢႆ(10) ႁူမ်ႈႁႅင်းၵူၼ်း(3)ၵေႃႉ လႆႈၸွႆႈထႅမ်ၵၢၼ်ႉၶဝ်ႈၵၢပ်ႇပၼ် လုင်းသေႃးသူၺ်ႇလႄႈ ပႃႈမျႃႉၸိင်ႇ ယူႇဝၢၼ်ႈၽႃႇၽိုင်ႈ၊ ၸုမ်း(1)၊ ဢိူင်ႇတူၼ်ႈၵႅင်း ၵႂႃႇထႅင်ႈယူႇ။ ၶႅပ်းႁၢင်ႈ – သၢႆသိုၵ်းတူင်ႉၼိုင်(SSPP/SSA)ၼႂ်းဢိူင်ႇတူၼ်ႈၵႅင်း ၸွႆႈထႅမ်ပေႃႈမႄႈၵူၼ်းမိူင်း ၵၢၼ်ႉၶဝ်ႈၵၢပ်ႇ ၼႂ်းလိူၼ်ၼူဝ်ႇဝႅမ်ႇပႃႇ 25 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 7:00 မူင်း တေႃႇထိုင် ၶၢဝ်းယၢမ်း 10:00 မူင်းၼၼ်ႉၵေႃႈ သၢႆသိုၵ်းတူင်ႉၼိုင် ၼႂ်းတပ်ႉၵွင် (162) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/SSA) ႁူမ်ႈႁႅင်းၵူၼ်း(12)ၵေႃႉ လႆႈၸွႆႈထႅမ် ဢိတ်ႇၶဝ်ႈၵၢပ်ႇပၼ် ပူႇၵျွင်းသူႉလႄႈ ပႃႈၵျွင်းသေး ဢိၵ်ႇတင်း လုင်းၵျေႃႇလႄႈ ပႃႈၵွင်းယူႇယဝ်ႉ။ လိူဝ်ၼၼ်ႉ လႆႈၸွႆႈထႅမ်တၢၵ်ႇၶဝ်ႈၵၢပ်ႇ ပၼ် ပႃႈသူၺ်ႇ ယူႇဝၢၼ်ႈၶူဝ်ႉၶႃႉ၊ ၸုမ်း(2)၊ ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉ ၵႂႃႇ ယူႇ။ ၶႅပ်းႁၢင်ႈ – သၢႆသိုၵ်းတူင်ႉၼိုင်(SSPP/SSA) ၼႂ်းဢိူင်ႇတူၼ်ႈၵႅင်း ၸွႆႈထႅမ်ပေႃမႄႈၵူၼ်းမိူင်း ဢိတ်ႇၶဝ်ႈၵၢပ်ႇလႄႈ တၢၵ်ႇ ၶဝ်ႈၵၢပ်ႇ

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-26T16:37:35

https://ssppssa.org/2020/11/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87/

“ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး တပ်ႉႁူမ်ႇလူမ်ႈၸေႈဝဵင်းမၢႆ(8) ၸွႆႈပုမ်ႇၶဝ်ႈ ၼႃးပၼ် ပေႃႈမႄႈၵူၼ်းမိူင်း ဢိူင်ႇပုင်ႇလႅၼ်း”

ၶၢဝ်ႇ – SSPP Infoဝၼ်းထီႉ – 26.11.2020ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ႁူဝ်သိုၵ်း/ၸၢႆးဢွင်ႇၸၢမ်ႇ ဢွၼ်ႁူဝ် ၵေႃႇမတီႇ ၸေႈဝဵင်း မၢႆ(8) ၸေႈတွၼ်ႈမၢႆ(5) ႁႅင်းၵူၼ်း(5)ၵေႃႉသေ ၸွႆႈပုမ်ႇၶဝ်ႈၼႃးပၼ် လုင်းယုင်း+ပႃႈထုၼ်း ဝၢၼ်ႈပၢင်ႇလဝ်ႇၸုမ်း(1) ဢိူင်ႇပုင်ႇလႅၼ်း။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-24T21:13:17

https://ssppssa.org/2020/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-4/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၼႂ်းၸေႈတွၼ်ႈမၢႆ(10) ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းၼႃႈတီႈ တီႈၼိုင်ႈ

ၶၢဝ်ႇ – SSPP Info ဝၼ်းထီႉ – 24.11.2020ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ႁႅင်းၵူၼ်း (10)ၵေႃႉ ၸွႆႈပုမ်ႇၶဝ်ႈပၼ် လုင်းသႃႇလူး +ပႃႈမျႃႉသႃႇ ဝၢၼ်ႈပဵင်းလွင်း ဢိူင်ႇမိူင်းတဵမ် ၸေႈဝဵင်းလႃႈသဵဝ်ႈ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-24T21:10:28

https://ssppssa.org/2020/11/%e1%81%bd%e1%81%a2%e1%82%86%e1%82%87%e1%80%90%e1%80%95%e1%80%ba%e1%82%89-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba/

ၽၢႆႇတပ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈၵူၼ်းမိူင်း ဢိတ်ႇၶဝ်ႈၵၢပ်ႇ

November 24,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 23 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်းၼၼ်ႉ သၢႆသိုၵ်းတူင်ႉ ၼိုင်တပ်ႉၵွင်(162) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(16) ၵေႃႉ လႆႈၸွႆႈထႅမ်ဢိတ်ႇၶဝ်ႈၵၢပ်ႇပၼ် ၸၢႆးသႅင်ႁိူၼ်းၶမ်း ယူႇဝၢၼ်ႈၼႃးၵႅင်း၊ ၸုမ်း(2)၊ ဢိူင်ႇတူၼ်ႈ ၵႅင်း၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – သၢႆသိုၵ်းတူင်ႉၼိုင် တပ်ႉၵွင်(162) SSPP/SSA ၸွႆႈထႅမ်ဢိတ်ႇၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-11-23T15:02:51

https://ssppssa.org/2020/11/%e1%80%9a%e1%80%bd%e1%81%bc%e1%80%ba%e1%80%b8%e1%80%91%e1%80%ad%e1%80%af%e1%80%84%e1%80%ba-%e1%81%bd%e1%80%b0%e1%82%88%e1%80%9c%e1%80%b0%e1%81%b6%e1%81%a2%e1%80%9d%e1%80%ba%e1%82%87-%e1%80%90/

ယွၼ်းထိုင် ၽူႈလူၶၢဝ်ႇ/ တူၺ်းၶၢဝ်ႇၶိုတ်းတၼ်း ႁဝ်းၶဝ်တင်းသဵင်ႈ

ဢိင်ၼိူဝ်ငဝ်းလၢႆးၶၢဝ်ႇ ဢၼ်ဢွၵ်ႇၼိူဝ် ၼႅင်ႈၶၢဝ်ႇတူင်ႇဝူင်းၵူၼ်း(Facebook, Wechat, Line) ၸိူဝ်းၼႆႉ ဢၼ်သေႇ ယူင်းႁဵတ်းႁႂ်ႈႁၼ်ၽိတ်းၼိူဝ်ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၵေႃႈ ႁၼ်ဢွၵ်ႇမႃးၵူႈဝၼ်း လႄႈ ၽူႈလူဢၢၼ်ႇတူၺ်းၶၢဝ်ႇႁဝ်းၶဝ် ယႃႇပေငမ်းငဝ်းဝင်ႇဝိူဝ်ႈၸွမ်း ၶၢဝ်ႇၼိူဝ် လူမ်း၊ ၼိူဝ်လႅင်း ဢွၼ်ၵၼ်ထတ်းတူၺ်းႁႂ်ႈႁူႉထိုင်ပိုၼ်ႉသေၵမ်း။ ပေႃႈမႄႈၵူၼ်းမိူင်းႁဝ်းၶႃႈ၊ သင်ႇၶရႁၢၼ်းႁဝ်းၶႃႈ၊ ၵေႃႉသိုၵ်းၵေႃႉႁၢၼ်ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးႁဝ်းတင်းသဵင်ႈ ပေႃးႁၼ်မႅၼ်ႈၶၢဝ်ႇပွမ်ၶၢဝ်ႇၽၢင်း၊ ၶၢဝ်ႇဢၼ်ဢမ်ႇပဵၼ်ၽွၼ်းလီ ပုၼ်ႈၸိူဝ်ႉၸၢတ်ႈတႆး၊ ပုၼ်ႈမိူင်းတႆးႁဝ်းၼၼ်ႉ ယႃႇပေသိုပ်ႇသူင်ႇ(share)သေဢမ်ႇၵႃး ၵွပ်ႈငဝ်းလၢႆး ၵၢၼ်မိူင်းၵေႃႈ ပဵၼ်ၶၢဝ်းယၢမ်းလူဝ်ႇၽွမ်ႉႁူမ်ႈၵၼ်၊ ၵၢၼ်သိုၵ်းၵေႃႈ လူဝ်ႇလႆႈမီးလွင်ႈၶွတ်ႇ လိူတ်ႈၽွမ်ႉ ႁူမ်ႈၵၼ် ၼင်ႇဢၼ်ၵူၼ်းတႆးၵူႈၵေႃႉ ၶႂ်ႈလႆႈၶႂ်ႈႁၼ် ၼၼ်ႉယဝ်ႉ။ လူဝ်ႇဢွၼ် ၵၼ်သၢၼ်ၶတ်း ႁဝ်ႉႁဝ်ႉႁႅင်းႁႅင်းယူႇ။ လၢႆးႁဵတ်းလႄႈလၢႆးလၢတ်ႈဢၼ်တေပဵၼ်လွင်ႈတုမ်ႉတိူဝ်ႉ ၵၢၼ်ၸိူဝ်ႉၸၢတ်ႈ ႁဝ်းၼၼ်ႉ ဢွၼ်ၵၼ်ငိူင်ႉဝႄႈလႆႈၵႃႈႁိုဝ်ၵေႃႈ လီၵႃႈၼၢၼ်ႉ၊ ၸိူဝ်းဢၼ်သိုပ်ႇတႅမ်ႈတၢင်ႇၶၢဝ်ႇ သေႉသွမ်းၼိူဝ်ပႃႇတီႇမႂ်ႇ သုင်ၸိုင်ႈတႆး တပ်ႉသိုၵ်းၸိုင်ႈတႆးႁဝ်းတင်းသဵင်ႈၼၼ်ႉ ပႃႇတီႇမႂ်ႇသုင်ၸိုင်ႈ တႆး တပ်ႉသိုၵ်းၸိုင်ႈတႆး ၽူႈၶဝ်ႈပႃႇတီႇပတ်းပိုၼ်ႉလႄႈၽူႈၵွၼ်းတပ်ႉဢိၵ်ႇလုၵ်ႈတပ်ႉႁဝ်းတင်းသဵင်ႈ တိုၼ်းဢမ်ႇဢဝ်ပဵၼ်ယႂ်ႇသေဢမ်ႇၵႃး တိုၼ်းဢမ်ႇတုမ်ႉတွပ်ႇ ဝႆႉပဵၼ်လူမ်းလႅင်ႉၽူႈၶဵၼ်ပဝ်ႇ ပဵၼ် သဝ်ႇၽူႈႁၵ်းလင်ၸိူဝ်ႉၶိူဝ်း ၵူၺ်းယူႇယဝ်ႉ။ မိူၼ်ၼင်ႇ ၽဵတ်ႉပွမ်(Sai Sai Shur Harn, we love Tai, Ngao Leng Hun Mai,Sai Lone, ယိင်းသၢဝ်တႆးပွတ်းႁွင်ႇ၊ Killi Killi Killi) ၸိူဝ်းၼႆႉၵႆႉတၢင်ႇ လွင်ႈသေႇယူင်းပူင်းၸ ပဵၼ်တႅမ်တႆး ဝႆႉ။ ၵဵဝ်ႇၵပ်းလွင်ႈသေႉသွမ်းၶႃႉၶၢႆ ၵႂၢမ်းၵၢင်လၢႆၸၼ်ႉတႅမ်ႇ ယိူင်းတိုၵ်းတေႃးသေၸုမ်းၸုမ်းလႄႈသင် ႁဵတ်းႁႂ်ႈ တုမ်ႉတိူဝ်ႉၵုင်ႇသိၵ်ႉၶႃႇ ပုၵ်ႉၵူဝ်ႇသုၼ်တူဝ်သေၵေႃႉၵေႃႉလႄႈသင်ၼၼ်ႉ ယူႇတီႈႁွင်ႈၵၢၼ် ပိုၼ်ၽၢဝ်ႇ သူၼ်းတုမ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တိုၼ်းႁေႉႁၢမ်ႈ ဢမ်ႇ ပၼ်ႁဵတ်းလႃးလႃး။ ၵွပ်ႈၼၼ်လႄႈ သင်ၶႂ်ႈႁူႉၶႂ်ႈထၢမ် ၵဵဝ်ႇလွင်ႈတူင်ႉၼိုင်၊ ၵဵဝ်ႇၼႃႈတီႈ၊ ၵဵဝ်ႇလွင်ႈဢုပ်ႉပိူင်ႇ၊ ၵဵဝ်ႇတပ်ႉ ဢူၺ်းလီ၊ ၵဵဝ်ႇၵၢၼ် ၽွမ်ႉႁူမ်ႈၸိူဝ်ႉၸၢတ်ႈလႄႈ သဵၼ်ႈတၢင်းၼႃႈၵၢၼ်ပၢႆးမိူင်းပၢႆးသိုၵ်း ပႃႇတီႇမႂ်ႇသုင် ၸိုင်ႈတႆး တပ်ႉသိုၵ်း ၸိုင်ႈတႆးၼၼ်ႉ ထၢမ်မႃးလႆႈတီႈ Email, [email protected] ၊ လႄႈမၢႆၽူင်း-09893382336 ၼႆႉ ဢဝ်ပုၼ်ႈၽွၼ်းႁပ်ႉတွပ်ႇပၼ်ယူႇယဝ်ႉ။ ပေႃးပဵၼ်ၶေႃႈထၢမ် သၢၼ်ၶတ်း တေတုမ်ႉတိူဝ်ႉလွင်ႈၶွတ်ႇလိူတ်ႈၽွမ်ႉႁူမ်ႈၼၼ်ႉ တိုၼ်းဢမ်ႇတွပ်ႇပၼ်လႆႈၼႆ ၸင်ႇ လႆႈပိုၼ်ၽၢဝ်ႇၼင်ႇၼႆယူႇယဝ်ႉ။ ႁွင်ႈၵၢၼ်ပိုၼ်ၽၢဝ်ႇ ငဝ်ႈငုၼ်း SSPP/SSA ပီႊ2020 လိူၼ်ၼူဝ်ႊဝိမ်ႊပႃႇ(23)

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ', 'ေၶႃႈပိုၼ်ၽၢဝ်ႇ']

2020-11-23T11:06:00

https://ssppssa.org/2020/11/%e1%81%b5%e1%80%b1%e1%82%83%e1%82%87%e1%80%99%e1%80%90%e1%80%ae%e1%82%87%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%81%a2%e1%82%8610%e1%80%9c%e1%82%84/

ၵေႃႇမတီႇၸေႈဝဵင်းမၢႆ(10)လႄႈ သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA) ၸွႆႈထႅမ်ၵူၼ်းမိူင်း ဢိတ်ႇၶဝ်ႈၵၢပ်ႇ

November 23,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 22 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်းၼၼ်ႉ ၵေႃႇမတီႇၸေႈ ဝဵင်းမၢႆ(10) လႆႈဢွၼ်ႁူဝ်ႁႅင်းၵူၼ်း(4)ၵေႃႉသေ ၸွႆႈထႅမ်ဢိတ်ႇၶဝ်ႈၵၢပ်ႇပၼ် လုင်းသေႃးလႄႈ ပႃႈ မၢတ်ႈ ယူႇဝၢၼ်ႈပူးၶႃး၊ ၸုမ်း(3)၊ ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10) ၵႂႃႇယူႇ။ ၶႅပ်းႁၢင်ႈ- ၽၢႆႇဢုပ်ႉပိူင်ႇ(SSPP/SSA)ၸွႆႈထႅမ်ၵူၼ်းမိူင်း ဢိတ်ႇၶဝ်ႈၵၢပ်ႇၶႅပ်းႁၢင်ႈ- ၽၢႆႇဢုပ်ႉပိူင်ႇ(SSPP/SSA)ၸွႆႈထႅမ်ၵူၼ်းမိူင်း ဢိတ်ႇၶဝ်ႈၵၢပ်ႇ ၼႂ်းလိူၼ်ၼူဝ်ႇဝႅမ်ႇပႃႇ 22 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်းၼၼ်ႉၵေႃႈ သိုၵ်းၵူၼ်း မိူင်း ၼႂ်းၸေႈဝဵင်းမၢႆ(10) ႁူမ်ႈႁႅင်းၵူၼ်း(6)ၵေႃႉ လႆႈၸွႆႈထႅမ်ဢိတ်ႇၶဝ်ႈၵၢပ်ႇပၼ် ပႃႈပီး ယူႇဝၢၼ်ႈ မွၵ်ႇတွင်း၊ ၸုမ်း(1)၊ ဢိူင်ႇႁၢင်ၼႃး၊ ၸေႈဝဵင်းမၢႆ(10)ၵႂႃႇထႅင်ႈယူႇ။ ၶႅပ်းႁၢင်ႈ – သိုၵ်းၵူၼ်းမိူင်း(SSPP/SSA)ၸွႆႈဢိတ်ႇၶဝ်ႈၵၢပ်ႇပၼ် ၵူၼ်းမိူင်း ၼႂ်းဢိူင်ႇႁၢင်ၼႃးၶႅပ်းႁၢင်ႈ – သိုၵ်းၵူၼ်းမိူင်း(SSPP/SSA)ၸွႆႈဢိတ်ႇၶဝ်ႈၵၢပ်ႇပၼ် ၵူၼ်းမိူင်း ၼႂ်းဢိူင်ႇႁၢင်ၼႃး

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-11-22T10:50:31

https://ssppssa.org/2020/11/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%9c%e1%82%84%e1%82%88-%e1%81%bd%e1%81%a2%e1%82%86-2/

ၽၢႆႇဢုပ်ႉပိူင်ႇလႄႈ ၽၢႆႇတပ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ၵူၼ်းမိူင်း ၵၢၼ်ႉၶဝ်ႈၵၢပ်ႇလႄႈ တၢၵ်ႇၶဝ်ႈၵၢပ်ႇ ၼႂ်းဢိူင်ႇတူၼ်ႈၵႅင်း

November 22,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 21 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်းၼၼ်ႉ တပ်ႉၵွင်(162) တပ်ႉတူင်ႉၼိုင်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ႁူမ်ႈႁႅင်းၵူၼ်း(9)ၵေႃႉ လႆႈ ၵၢၼ်ႉၶဝ်ႈၵၢပ်ႇပၼ် ၸၢႆးထွၼ်းလူႇ ယူႇဝၢၼ်ႈၼႃးၵႅင်း၊ ၸုမ်း(2)၊ ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉၵႂႃႇယူႇ။ ၶႅပ်းႁၢင်ႈ – ဝၼ်းထီႉ(20.11.2020) တပ်ႉၵွင်(162) ၸွႆႈထႅမ်ၵၢၼ်ႉၶဝ်ႈၵၢပ်ႇပၼ် ၵူၼ်းမိူင်း ပူၼ်ႉမႃးၼႂ်းလိူၼ်ၼူဝ်ႇဝႅမ်ႇပႃႇ 20 ဝၼ်း ပီႊ 2020 ၼီႊ ၶၢဝ်းယၢမ်း 8:30 မူင်းၼၼ်ႉၵေႃႈ တပ်ႉၵွင် (162) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(4)ၵေႃႉ လႆႈၸွႆႈထႅမ် ၵၢၼ်ႉၶဝ်ႈၵၢပ်ႇပၼ် ၸၢႆးသၢင်ႇၵီႇလႄႈ ၼၢင်းၸၢမ်ႇဢိင်ႇ ယူႇဝၢၼ်ႈၶူဝ်ႉၶႃႉ၊ ၸုမ်း(2)၊ ဢိူင်ႇတူၼ်ႈ ၵႅင်း၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – ၽၢႆႇတပ်ႉ(SSPP/SSA)ၸွႆႈထႅမ်ၵၢၼ်ႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းလိူၼ်ၼူဝ်ႇဝႅမ်ႇပႃႇ 21 ဝၼ်း ပီႊ 2020 ၼီႊ ၶၢဝ်းယၢမ်း 7:00 မူင်းၼၼ်ႉၵေႃႈ ၵေႃႇမတီႇၸေႈ ဝဵင်းမၢႆ(10) လႆႈဢွၼ်ႁူဝ်ႁႅင်းၵူၼ်း(3)ၵေႃႉသေ တၢၵ်ႇၶဝ်ႈၵၢပ်ႇပၼ် လုင်းလၢဝ်လႄႈ ပႃႈၵူႇ ယူႇ ဝၢၼ်ႈပူးၶႃး၊ ၸုမ်း(3)၊ ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ(SSPP/SSA) တၢၵ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ဝၼ်းထီႉ(21.11.2020)

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-11-22T10:42:46

https://ssppssa.org/2020/11/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%9c%e1%82%84%e1%82%88-%e1%81%bd%e1%81%a2%e1%82%86%e1%82%87/

ၽၢႆႇဢုပ်ႉပိူင်ႇလႄႈ ၽၢႆႇတပ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ၵူၼ်းမိူင်း ပုမ်ႇၶဝ်ႈ တီႈၼႂ်းဢိူင်ႇမိူင်းၸိတ်ႇလႄႈ ဢိူင်ႇတူၼ်ႈၵႅင်း

November 22,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 21 ဝၼ်း ပီႊ 2020 ၼီႊၼၼ်ႉ ၵေႃႇမတီႇၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈ တႆး၊ တပ်ႉသိုၵ်းၸိုင်ႈတႆး(SSPP/SSA) လႆႈဢွၼ်ႁူဝ်ႁႅင်းၵူၼ်း(6)ၵေႃႉသေ လႆႈၸွႆႈထႅမ်ပုမ်ႇၶဝ်ႈၼႃး ပၼ် လုင်းသိုဝ်ႉလႄႈ ပႃႈပီး ယူႇဝၢၼ်ႈပၢင်ႇသိမ်ႇ၊ ၸုမ်း(1)၊ ဢိူင်ႇမိူင်းၸိတ်ႇ ၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ(SSPP/SSA)ၸွႆႈထႅမ်ၵူၼ်းမိူင်းပုမ်ႇၶဝ်ႈ ၼႂ်းဢိူင်ႇမိူင်းၸိတ်ႇ ၼႂ်းလိူၼ်ၼူဝ်ႇဝႅမ်ႇပႃႇ 21 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်းလႄႈ ၶၢဝ်းယၢမ်းၵၢင်ၼႂ် 9:30 မူင်းၼၼ်ႉၵေႃႈ တပ်ႉၵွင်(162) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈ ႁႅင်းၵူၼ်း(12)ၵေႃႉ လႆႈၸွႆႈထႅမ် ပုမ်ႇၶဝ်ႈၼႃးပၼ် လုင်းထုၼ်းလႄႈ ပႃႈပဝ်း ယူႇဝၢၼ်ႈၶူဝ်ႉၶႃႉ၊ ၸုမ်း (2)၊ ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ(SSPP/SSA)ၸွႆႈထႅမ်ၵူၼ်းမိူင်းပုမ်ႇၶဝ်ႈ ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-22T09:35:45

https://ssppssa.org/2020/11/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-28/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈၶူဝ်လႄႈ ႁွင်ႈမိုင်ၼမ်ႉ တႃႇပေႃႈမႄႈၵူၼ်းမိူင်း ၼႂ်းဢိူင်ႇၼႃးထွၼ်ႇ

November 22,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 13 ဝၼ်း တေႃႇထိုင် 21 ဝၼ်း ပီႊ 2020 ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈဢဝ်ပုၼ်ႈၽွၼ်းၵေႃႇသၢင်ႈၶူဝ်လႄႈ ႁွင်ႈမိုင်ၼမ်ႉ တႃႇပေႃႈ မႄႈၵူၼ်းမိူင်း ၼႂ်းဢိူင်ႇၼႃးထွၼ်ႇ၊ ၸေႈဝဵင်းမၢႆ(7) ၵႂႃႇယူႇ။ ၶႅပ်းႁၢင်ႈ- ဝၼ်းထီႉ(21.11.2020) ၸုမ်းမေႃမိုဝ်း တိုၵ်ႉၵေႃႇသၢင်ႈႁွင်ႈမိုင်ၼမ်ႉ တၢင်းယၢဝ်း(35)ထတ်း ပူၼ်ႉမႃးၼႂ်းလိူၼ်ဢွၵ်ႇတူဝ်ႇပႃႇ 20 ဝၼ်း တေႃႇထိုင် 25 ဝၼ်း ပီႊ 2020 ၼီႊၼၼ်ႉၵေႃႈ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈႁဵတ်းၶူဝ်(3)လင် ၶူဝ်မၢႆ (24,25,26) သၢင်ႉငိုၼ်းႁူမ်ႈ(21,756,000)ၵျၢပ်ႈ တႃႇပေႃႈမႄႈၵူၼ်းမိူင်း ၼႂ်းပိုၼ်ႉတီႈၵႂႃႇယူႇ။ ၶႅပ်းႁၢင်ႈ – ၶူဝ်မၢႆ(24,25,26)ဢၼ်ၵေႃႇသၢင်ႈယဝ်ႉတူဝ်ႈၵႂႃႇ ၼႂ်းလိူၼ်ဢွၵ်ႇတူဝ်ႇပႃႇ ပီႊ 2020 ၼီႊ

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ']

2020-11-19T13:50:13

https://ssppssa.org/2020/11/%e1%80%a2%e1%81%bc%e1%80%ba%e1%81%b8%e1%80%95%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%81%b5%e1%82%83%e1%82%87%e1%80%9c%e1%81%b5%e1%80%b0/

ဢၼ်ၸပ်းတၢင်းပဵၼ်ၵႃႇလၵူၼ်း(COVID-19)ၼၼ်ႉ ဢမ်ႇၸႂ်ႈၵူၼ်းၵေးသီး

ၶၢဝ်ႇ-SSPP info 2020,October 19 လုၵ်ႉတီႈႁူင်းယႃတူၼ်ႈတီး ၵူတ်ႇထတ်းၺႃး ၵူၼ်းၸပ်းတၢင်းပဵၼ် ၵႃႇလၵူၼ်း (COVID-19) 10 ၵေႃႉ ၼႂ်းဝၼ်းထီႉ 18.11.2020 ၶၢဝ်းယၢမ်း 8 မူင်းၼၼ်ႉ ပႃးၵူၼ်းမိူင်းၵေးသီးၼိုင်ႈၵေႃႉၼႆယူႇယဝ်ႉ။ ၵဵဝ်ႇၵပ်းၸႅၼ်ႇပဵၼ် ၼၢင်းယိင်း ဢႃႇယူႉ(21)ၶူပ်ႇ ၸပ်းတၢင်းပဵၼ်ၵႃႇလၵူၼ်း(COVID-19)ၼၼ်ႉသေ ၵူၼ်းမိူင်းၵေးသီးၵေႃႉၼိုင်ႈလၢတ်ႈဝႃႈ“ဢၼ်ၸပ်းတၢင်းပဵၼ်ၼႆႉ ပဵၼ်ၸၢဝ်းၶိူဝ်းရၶႅင်ႇ လုၵ်ႉတီႈဝဵင်း မျွၵ်ႉဢုၵ်ႉၵလႃႇပ တိူင်းတႃႈၵုင်ႈ မႃးယူႇၸွမ်းၽူဝ်မၼ်း ဢၼ်ႁၢပ်ႇၵၢၼ်ဝႆႉ တီႈလုမ်းၽၢႆႇတႅၵ်ႈ ၼႃႈလိၼ်လႄႈ ၸဵမ်မိူဝ်ႈဝၼ်းဢၼ်ၽႅဝ်မႃး ဝၼ်းထီႉ 7.11.2020 ၼၼ်ႉ လႆႈဢဝ်သႂ်ႇဝႆႉတီႈၵုမ်းၶင်၊ ၵမ်းလဵဝ်ယူႇ၊ ဢဝ်ၶီႈတိူၵ်ႇၵႂႃႇၵူတ်ႇထတ်းၵေႃႈ ႁၼ်ၸိူဝ်ႉမႅင်းတၢင်းပဵၼ် ၸိူင်ႉၼင်ႇလူင်ပွင်ၸိုင်ႈ ပိုၼ်ၽၢဝ်ႇမႃးၼၼ်ႉယူႇ၊ သိုပ်ႇလၢတ်ႈထႅင်ႈဝႃႈ“ပေႃးပဵၼ်ၵူၼ်းလုၵ်ႉတၢင်းမိူင်းရၶႅင်ႇမႃးတႄႉ 10ၵေႃႉ တိုၼ်းၸပ်းၸိူဝ်ႉမႅင်း 8 ၵေႃႉ ၵွပ်ႈၼၼ်လီဢွၼ်ၵၼ်ၾၢင်ႉယူႇ”ဝႃႈၼႆ။ ပူၼ်ႉမႃးလၢႆဝၼ်းၼႆႉၵူၺ်း ထတ်းႁၼ်ၵူၼ်းၸပ်းတၢင်းပဵၼ် ၵႃႇလၵူၼ်း(COVID-19)ၼႂ်းမိူင်းတႆး မီး ဢွၵ်ႇမႃး လၢႆလၢႆတီႈသေ ႁဵတ်းႁႂ်ႈပဵၼ်လွင်ႈတိုၼ်ႇၽၢၼ်ႈ ၵူဝ်ႁေ တေၵႂႃႇတေမႃး တိုၼ်းလူဝ်ႇလႆႈၾၢင်ႉ မိူၼ်ၼင်ႇဝၼ်းထီႉ 16.11.2020 မီးၶၢဝ်ႇဢွၵ်ႇဝႃႈ“ၵူၼ်းဝၢၼ်ႈမၢၵ်ႇတွႆႇ ၸပ်းတၢင်းပဵၼ်”ၼႆပဵၼ်ၶၢဝ်ႇ လိုဝ်းၵႂႃႇ ဝၼ်းထီႉ 18.11.2020 ၼႆႉ လႆႈၶေႃႈတွပ်ႇဝႃႈ ၵူၼ်းၸိူဝ်းၵဵဝ်ႇၶွင်ႈၼၼ်ႉ ၵူတ်ႇထတ်းဢမ်ႇမီး တၢင်းပဵၼ်သေၵေႃႉၼႆသေတႃႉ တေၶိုၼ်းၵူတ်ႇထတ်းထႅင်ႈပွၵ်ႈၵမ်း(2)ယူႇ လႆႈႁူႉၼင်ႇၼႆ။ ယူႇတီႈၸုမ်းၵႅတ်ႇၶေ တၢင်းပဵၼ်ၵႃႇလၵူၼ်း(COVID-19) ငဝ်ႈငုၼ်းပႃႇတီႇ မႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆးၵေႃႈ လႆႈလူင်းပၼ်ပိုၼ်ႉႁူႉၼႂ်းၼႃႈတီႈ ၵႃႈၼင်ႇယိုၼ်းထိုင်လႆႈ၊ တီႈငဝ်ႈငုၼ်းၵေႃႈ လႆႈပိုတ်ႇဝႆႉဢွင်ႈၵုမ်းထိင်း ၵူၼ်းၸိူဝ်းလုၵ်ႉတီႈၵႆပႆတီႈယၢဝ်း ပွၵ်ႈၶိုၼ်းၸူးပီႈၼွင်ႉၽႂ်မၼ်း ၼႂ်း ၼႃႈတီႈယိုၼ်းထိုင်လႆႈၼၼ်ႉသေ တၢင်းၽၢႆႇယူႇလီလူင်ပွင်ၸိုင်ႈၵေႃႈ ၵပ်းသိုပ်ႇၵပ်းသၢၼ်ၵၼ် ႁဵတ်းသၢင်ႈဝႆႉယူႇယဝ်ႉ။ၽၢႆႇယူႇလီလူင်ပွင်ၸိုင်ႈၵေႃႈ ပိုၼ်ၽၢဝ်ႇဢွၵ်ႇၵူႈဝၼ်း ႁႂ်ႈဢွၼ်ၵၼ်သႂ်ႇၽႅၼ်ႇတူမ်းသူပ်း(Mask) ၵႆႉ လၢင်ႉမိုဝ်း၊ ယႃႇယူႇၶွၼ်ႈၵူၼ်းၼမ်၊ တေဢမ်ႇလႆႈယူႇၸမ်ၵၼ် ပေႃးႁၼ်ၵူၼ်းပဵၼ်လၢၵ်ႇလၢႆး ႁႂ်ႈၸွႆႈ ပွင်ႇလႅင်းထိုင်တီႈၽူႈမီးပုၼ်ႈၽွၼ်းသေဢမ်ႇၵႃး တႄႇဢဝ်ဝၼ်းထီႉ 21.11.2020 တေႃႇထိုင်ဝၼ်းထီႉ 5.11. 2020 ၼၼ်ႉႁႂ်ႈဢွၼ်ၵၼ်ယူႇႁိူၼ်း ပေႃးဢမ်ႇမီးၵၢၼ်လမ်ႇလွင်ႈ ယႃႇဢွၵ်ႇတၢင်းၼွၵ်ႈၼႆ ဢွၵ်ႇ လိၵ်ႈပၼ်ၾၢင်ႉထိုင်ၵူၼ်းမိူင်း ဝၼ်းထီႉ 18.11.2020 ၼၼ်ႉယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-11-19T13:40:13

https://ssppssa.org/2020/11/%e1%80%90%e1%80%95%e1%80%ba%e1%82%89%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-4/

တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ပၢတ်ႇၶဝ်ႈၸွႆႈၵူၼ်းမိူင်း ၼႂ်းၸေႈဝဵင်းမၢႆ(26)

November 19,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 18 ဝၼ်း ပီႊ 2020 ၼီႊၼၼ်ႉ တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(20)ၵေႃႉ လႆႈၸွႆႈထႅမ်ပၢတ်ႇၶဝ်ႈပၼ် ပႃႈလူႇ၊ ပႃႈၵျွင်း ဢွင်ႇ ယူႇဝၢၼ်ႈၼႃးလိူဝ်ႇ၊ ၸုမ်း(5)၊ ဢိူင်ႇမိူင်းၶိူဝ်း၊ ၸေႈဝဵင်းမၢႆ(26)ၵႂႃႇယူႇ။ ၶႅပ်းႁၢင်ႈ – တပ်ႉတူင်ႉၼိုင်(SSPP/SSA)ၼႂ်းၸေႈဝဵင်းမၢႆ(26) ၸွႆႈပၢတ်ႇၶဝ်ႈပၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-11-18T11:19:14

https://ssppssa.org/2020/11/%e1%80%90%e1%80%95%e1%80%ba%e1%82%89%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba-%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d/

တပ်ႉတူင်ႉၼိုင် ၼႂ်းၸေႈဝဵင်းမၢႆ(8) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ပုမ်ႇၶဝ်ႈၸွႆႈၵူၼ်းမိူင်း

November 18,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 17 ဝၼ်း ပီႊ 2020 ၼီႊၼၼ်ႉ တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(4)ၵေႃႉ လႆႈၸွႆႈထႅမ်ပုမ်ႇၶဝ်ႈပၼ် လုင်းဢုင်းမွင်ႇလႄႈ ပႃႈသႅင်ၼုမ်ႇ ယူႇဝၢၼ်ႈပုင်ႇလႅၼ်း၊ ဢိူင်ႇပုင်ႇလႅၼ်း၊ ၸေႈဝဵင်းမၢႆ(8)ၵႂႃႇယူႇ။ ၶႅပ်းႁၢင်ႈ – တပ်ႉတူင်ႉၼိုင် (SSPP/SSA)ၸွႆႈထႅမ်ပုမ်ႇၶဝ်ႈပၼ် ၵူၼ်းမိူင်း ၼႂ်းဢိူင်ႇပုင်ႇလႅၼ်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-18T11:16:12

https://ssppssa.org/2020/11/%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%81%bd%e1%81%a2%e1%82%86%e1%82%87%e1%80%9a%e1%80%b0%e1%82%87%e1%80%9c%e1%80%ae-%e1%81%bc%e1%82%82%e1%80%ba%e1%80%b8/

ႁွင်ႈၵၢၼ်ၽၢႆႇယူႇလီ ၼႂ်းၸေႈဝဵင်းမၢႆ(26) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ပုမ်ႇၶဝ်ႈၸွႆႈၵူၼ်းမိူင်း

November 18,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 17 ဝၼ်း ပီႊ 2020 ၼီႊၼၼ်ႉ ႁွင်ႈၵၢၼ်ၽၢႆႇယူႇလီ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(6)ၵေႃႉ လႆႈၸွႆႈထႅမ်ပုမ်ႇၶဝ်ႈပၼ် လုင်းသႃႇဢွင်ႇ လႄႈ ပႃႈတၢၼ်းၼူႉ ယူႇဝၢၼ်ႈၵုင်းမူင်ႈ၊ ၸုမ်း(2)၊ ဢိူင်ႇမိူင်းၶိူဝ်း၊ ၸေႈဝဵင်းမၢႆ(26)ၵႂႃႇယူႇ။ ၶႅပ်းႁၢင်ႈ – ႁွင်ႈၵၢၼ်ၽၢႆႇယူႇလီ(SSPP/SSA)ၸွႆႈထႅမ်ပုမ်ႇၶဝ်ႈပၼ် ၵူၼ်းမိူင်း ၼႂ်းဢိူင်ႇမိူင်းၶိူဝ်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-11-16T13:22:05

https://ssppssa.org/2020/11/%e1%80%90%e1%80%95%e1%80%ba%e1%82%89%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-3/

တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ပုမ်ႇၶဝ်ႈပၼ် ၵူၼ်းမိူင်း ၼႂ်းၸေႈဝဵင်းမၢႆ(20)

November 16,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 15 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်း တေႃႇထိုင် ၶၢဝ်းယၢမ်းဝၢႆး ဝၼ်း 4:00 မူင်းၼၼ်ႉ တပ်ႉတူင်ႉၼိုင် တပ်ႉၵွင်(205) တပ်ႉၸုမ်း(612) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(6)ၵေႃႉ လႆႈၸွႆႈထႅမ် ပုမ်ႇၶဝ်ႈပၼ် လုင်းသူၺ်ႇ လႄႈ ပႃႈထူၺ်း ယူႇဝၢၼ်ႈပၢင်ႁႃႈ၊ ဢိူင်ႇပၢင်မၢၵ်ႇမိုဝ်း၊ ၸေႈဝဵင်းမၢႆ(20) ၵႂႃႇယူႇ။ ၶႅပ်းႁၢင်ႈ – သၢႆသိုၵ်းတူင်ႉၼိုင်(SSPP/SSA)ၸွႆႈပုမ်ႇၶဝ်ႈပၼ်ပေႃႈမႄႈၵူၼ်းမိူင်း ၼႂ်းၸေႈဝဵင်းမၢႆ(20) ၼႂ်းဝၼ်းလဵဝ်ၵၼ် မိူဝ်ႈၶၢဝ်းယၢမ်းၵၢင်ၼႂ် 10:00 မူင်း တေႃႇထိုင် ၶၢဝ်းယၢမ်းဝၢႆးဝၼ်း 4:30 မူင်း ၼၼ်ႉၵေႃႈ သၢႆသိုၵ်းတူင်ႉၼိုင်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်း ၵူၼ်း(4)ၵေႃႉ လႆႈၸွႆႈထႅမ်ပုမ်ႇၶဝ်ႈပၼ် လုင်းၸိင်ႇလႄႈ ပႃႈလွတ်ႈ ယူႇဝၢၼ်ႈၸႃႇတီႇၸၢတ်း၊ ဢိူင်ႇ ပၢင်မၢၵ်ႇမိုဝ်း၊ ၸေႈဝဵင်းမၢႆ(20)ၵႂႃႇထႅင်ႈယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-14T18:46:09

https://ssppssa.org/2020/11/%e1%80%90%e1%80%95%e1%80%ba%e1%82%89%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-2/

တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸွႆႈထႅမ် ၵၢၼ်ႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

November 14,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 14 ဝၼ်း ပီႊ 2020 ၼီႊ ၶၢဝ်းယၢမ်း 8:00 မူင်းၼၼ်ႉ သၢႆသိုၵ်းတူင်ႉၼိုင် ၼႂ်းတပ်ႉၵွင်(162) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(10) ၵေႃႉ လႆႈၸွႆႈထႅမ်ၵၢၼ်ႉၶဝ်ႈၵၢပ်ႇပၼ် ပႃႈငူၺ်ႇၸိင်ႇ ယူႇဝၢၼ်ႈတူၼ်ႈၵႅင်း၊ ဢိူင်ႇတူၼ်ႈၵႅင်း၊ ၸေႈ ဝဵင်းမၢႆ(10) တူင်ႇဝဵင်းသီႇပေႃႉၵႂႃႇယူႇ။ ၶႅပ်းႁၢင်ႈ- ၵေႃႉသိုၵ်း(SSPP/SSA)ၼႂ်းတပ်ႉၵွင်(162) ၸွႆႈၵၢၼ်ႉၶဝ်ႈၵၢပ်ႇပၼ်ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-14T18:39:18

https://ssppssa.org/2020/11/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba/

ၽၢႆႇဢုပ်ႉပိူင်ႇ ၸေႈဝဵင်းမၢႆ(8) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸွႆႈထႅမ် ၵူၼ်းမိူင်းပၢတ်ႇၶဝ်ႈၼႃး

November 14,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 14 ဝၼ်း ပီႊ 2020 ၼီႊၼႆႉ တပ်ႉတူင်ႉၼိုင်ပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈၸွႆႈထႅမ်ပၢတ်ႇၶဝ်ႈၼႃးပၼ် လုင်းထုၼ်း သႃႇလႄႈ ပႃႈဢၢမ် ယူႇဝၢၼ်ႈၵုင်းႁၢတ်ႇ၊ ဢိူင်ႇပုင်ႇလႅၼ်း၊ ၸေႈဝဵင်းမၢႆ(8) ၼႃႈတီႈတူင်ႉၼိုင် တပ်ႉ ငဝ်ႈသိုၵ်း(798) ၵႂႃႇယူႇ။ ၶႅပ်းႁၢင်ႈ – ၵေႃႉသိုၵ်း(SSPP/SSA)ၸွႆႈထႅမ်ပၢတ်ႇၶဝ်ႈၼႃးပၼ် ပေႃႈမႄႈၵူၼ်းမိူင်း ၼႂ်းဢိူင်ႇပုင်ႇလႅၼ်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-12T15:54:30

https://ssppssa.org/2020/11/%e1%80%9e%e1%80%af%e1%81%bc%e1%80%ba%e1%82%87%e1%80%9c%e1%82%86%e1%82%88%e1%81%bc%e1%80%ad%e1%80%af%e1%80%84%e1%80%ba%e1%82%88%e1%80%9d%e1%81%bc%e1%80%ba%e1%80%b8-%e1%80%99%e1%81%bc%e1%80%ba%e1%80%b8/

သုၼ်ႇလႆႈၼိုင်ႈဝၼ်း မၼ်းႁိုင်ၶၢဝ်းတၢင်း(5)ပီႊ လီၸႃႉၵေႃႈပဵၼ်ပိုၼ်း

ႁၢဝ်းၶမ်း November,12,2020 ပၢင်လိူၵ်ႈတင်ႈယဝ်ႉၵႂႃႇၼႂ်းဝၼ်းထီႉ 08.11.2020 ၼၼ်ႉ လူၺ်ႈဢမ်ႇမီးပၼ်ႁႃသင်သေ ယဝ်ႉၵႂႃႇလီ ငၢမ်းယဝ်ႉၼႆ ၵမ်ႉပႃႈၼမ် တေႁၼ်ထိုင်ၼင်ႇၼႆယူႇ။ တီႈၼႂ်းထူပ်းမိုဝ်းၵေႃႈ ဢမ်ႇႁၼ်မီးပၼ်ႁႃသင် တႄႉၼင်ႇၵဝ်ႇ၊ ၽွၼ်းလႆႈမၼ်းတႄႉ ပႃႇတီႇၼူၵ်ႉလႅင်(ႁိုဝ်) NLD ပေႉတင်းၸိုင်ႈမိူင်း၊ ပႃႇတီႇသၢင်ႇသီႇ (ႁိုဝ်) USDP ပဵၼ်ထီႉသွင်၊ ပႃႇတီႇႁူဝ်သိူဝ်(ႁိုဝ်) SNLD ပဵၼ်ထီႉသၢမ်ဝႆႉ လႆႈႁၼ်ၼင်ႇၼႆ။ ပေႃးဢဝ်ၸၢဝ်းၶိူဝ်း(7)ၶိူဝ်းဝႃႈ ပႃႇတီႇ တီႇမူဝ်ႇၶရေႇၸီႇၸၢဝ်းၶိူဝ်းတႆး(SNLD) ပဵၼ်ပႃႇတီႇဢၼ်ဢဝ် တီႈယူႇလႆႈတင်းၼမ်ၼႂ်းၸေႈမိူင်းတူဝ်ၵဝ်ႇၼၼ်ႉ သလေႇတႆးလႄႈၵုင်ႇသိၵ်ႉၶႃႇမိူင်းတႆးႁဝ်း တိုၼ်း ယူႇၸိၵ်းၸၢဝ်းၶိူဝ်းယဝ်ႉၼႆ ၽႂ်တိုၼ်းဢမ်ႇထဵင်လႆႈ၊ ပေႉလႆႈႁဵတ်းသၢင်ႈလႆႈမွၵ်ႈၼႆႉယဝ်ႉ တေၵိုတ်း ယူႇတီႈငဝ်းလၢႆးၸိူင်ႉၼႆႁိုဝ် တေသိုပ်ႇၶတ်းၸႂ်ထႃႈတႃႇပၢင်လိူၵ်ႈတင်ႈဢၼ်တေမႃးၼၼ်ႉႁိုဝ် ၼႆၼၼ်ႉတႄႉ ၸွမ်းၼင်ႇပိူင်ပဵၼ်ပိူင်မီးၼႂ်းထူပ်းမိုဝ်းသေ လီဢွၼ်ၵၼ်ဝူၼ်ႉဝႆးဝႆးယဝ်ႉ။ ႁူဝ်ၵူၼ်းၶိူဝ်းတႆး ဢၼ်မီးသုၼ်ႇလႆႈတွတ်ႈၶႅပ်းၵၢင်ၸႂ်မီး() ဢၼ်လႆႈတွတ်ႈတႄႉတႄႉမီး()ၵေႃႉ၊ တီႈ ႁၢမ်းသုၼ်ႇလႆႈတွတ်ႈၶႅပ်းၵၢင်ၸႂ် မိူၼ်ၼင်ႇၸေႈဝဵင်းမိူင်းၵိုင်လႄႈၸေႈဝဵင်းၵျွၵ်ႉမႄး ထုင်ႉပုင်ႇဝူဝ်း ႁၢႆးၵုၺ်၊ ၸိူဝ်းပဵၼ်ဝဵင်းယႂ်ႇဝဵင်းလူင်မိူင်းတႆး ပႃႇတီႇတႆးႁဝ်းဢမ်ႇပေႉလႆႈ ပႃႇတီႇတၢင်ႇၸၢဝ်းၶိူဝ်း မိူၼ် ၼင်ႇ ၸေႈဝဵင်းတႃႈၶီႈလဵၵ်း၊ ၸေႈဝဵင်းၵဵင်းတုင်၊ ၸေႈဝဵင်းမိူင်းသၢတ်ႇ၊ ၸေႈဝဵင်းမိူင်းတူၼ်၊ ၸေႈဝဵင်း မိူင်းပဵင်း၊ ၸေႈဝဵင်းတူၼ်ႈတီး၊ ၸေႈဝဵင်းႁၢႆးႁူဝ်း၊ ၸေႈဝဵင်းဢွင်ႇ ပၢၼ်း၊ ၸေႈဝဵင်းလွၵ်ႉၸွၵ်ႇ၊ ၸေႈဝဵင်းၼွင်ၶဵဝ်၊ ၸေႈဝဵင်းမိူင်းမိတ်ႈ၊ ၸေႈဝဵင်းၼမ်ႉၶမ်း၊ ၸေႈဝဵင်းလႃႈသဵဝ်ႈလႄႈ တၢင်ႇၸေႈဝဵင်း ၸိူဝ်းၼၼ်ႉတႄႉ ပဵၼ်ဢၼ်လီၶေႃးၶူမ်မွင်ၸႂ်ၸွမ်း ၵူၼ်းမိူင်းတႆးလႄႈၵူၼ်းၶိူဝ်းတႆးတႄႉတႄႉယူႇ။ ၽူႈၵေႃႉလဵပ်ႈႁဵၼ်းၸွမ်းငဝ်းလၢႆးၵၢၼ်မိူင်းလႄႈၵၢၼ်ၸိူဝ်ႉၶိူဝ်း ၵၢၼ်ၸၢဝ်းၶိူဝ်းၵေႃႉၼိုင်ႈ ယၢမ်ႈ လၢတ်ႈၼႄဝႃႈ“ၸဝ်ႈၵဝ်ႇၵိူတ်ႇၼိူဝ်ၽႅၼ်လိၼ်ၸိုင်ႈတႆးၼိုင်ႈၵေႃႉ ဢမ်ႇၼၼ်ႉ ၵိူတ်ႇပဵၼ်ၸၢဝ်းၶိူဝ်း တႆးၼိုင်ႈၵေႃႉၼႆႉ ပေႃးတေဝူၼ်ႉ ၸိုင်ႈတႆးတေၸွႆႈသင်ၵဝ်၊ တႆးတေၸွႆႈသင်ၵဝ်ၼႆတႄႉ ၸိုင်ႈတႆး လႄႈၶိူဝ်းတႆးဢၼ်တိုၼ်းၵိုၵ်းၼမ်ႉလိၼ်ႁိၼ်ၽႃႇ ဢၢၼ်ႇႁူဝ်ႁဵင်ပီႊမိူင်းမႃးၼၼ်ႉၵေႃႈ ၸၢင်ႈမေႃႁၢႆ ဢိူဝ်ႈ–ၸဝ်ႈၵဝ်ႇလူဝ်ႇႁူႉတူဝ်ဝႃႈ ၵဝ်ပဵၼ်ၵူၼ်းၵိူတ်ႇၼိူဝ်ၽႅၼ်ႇလိၼ်ၸိုင်ႈတႆး ၵဝ်တိုၼ်းမီးပုၼ်ႈ ၽွၼ်း လူဝ်ႇပႂ်ႉပႃးၵႅတ်ႇၶႄၽႅၼ်ႇလိၼ်ၸိုင်ႈတႆး၊ ၵဝ်ၵိူတ်ႇပဵၼ်ၵူၼ်းၶိူဝ်းတႆး ၵဝ်တိုၼ်းမီးပုၼ်ႈၽွၼ်း လူဝ်ႇပႂ်ႉပႃးၵႅတ်ႇၶေႇ လိၵ်ႈလၢႆးဢိၵ်ႇၽႃႇသႃႇၵႂၢမ်းလၢတ်ႈၾိင်ႈထုင်း ၶိူဝ်းတႆးဢိူဝ်ႈ”ၼႆၸင်ႇ ၸိုင်ႈတႆး လႄႈၶိူဝ်းတႆးၸင်ႇမၼ်ႈၵိုမ်းယဝ်ႉ။ ငဝ်းလၢႆးထူပ်းမိုဝ်းမိူဝ်ႈလဵဝ်သမ်ႉ ၸိုင်ႈတႆးလႄႈၸိူဝ်ႉၶိူဝ်းတႆးၼႆႉ ထုၵ်ႇၽူႈၶဵၼ်ၸႅၵ်ႇထႅၵ်ႇယႃႉၵဝ်းတဝ် ဢဝ်ႁဝ်းလိုမ်းၽူႈၶဵၼ်သေဢမ်ႇၵႃး ဢဝ်ႁဝ်းလိုမ်းတူဝ်ၵူဝ်လႆႈဢဝ်ပုၼ်ႈၽွၼ်း ၵႅတ်ႇၶေထိင်းသိမ်းပႂ်ႉ ပႃး ၸိူဝ်ႉၶိူဝ်းၽႃႇသႃႇၵႂၢမ်းလၢတ်ႈလႄႈလိၵ်ႈလၢႆးၵႂႃႇၵွၼ်ႇ။ ႁဵတ်းႁိုဝ်လႄႈဝႃႈၼၼ်ၼႆ ၽူႈၶဵၼ်ၸိုင်ႈ တႆးလႄႈၽူႈၶဵၼ်ၶိူဝ်းတႆးပဵၼ်ၽႂ် ပဵၼ်ၵူၼ်းၶိူဝ်းလႂ်ၼႆ မၢင်ၸိူဝ်းပေႃးလိုမ်းပႅတ်ႈယဝ်ႉ၊ မၢင်ၸိူဝ်းထၢင်ႇ ဝႃႈပၼ်ႁူဝ်ၶႆႈၽူႈၶဵၼ်ၼႆသေတႃႉ လွင်ႈဝႃႈၸဝ်ႈၵဝ်ႇၶမ်ၶိုမ်းထုၵ်ႇႁႅဝ်ႉၽူႈၶဵၼ်သေတဵၼ်ႈဝႆႉဢိူဝ်ႈၼႆ ယင်းဢမ်ႇႁူႉတူဝ်ယဝ်ႉ။ ၸွမ်းၼင်ႇယုမ်ႇယမ်ၽႂ်မၼ်းသေ ဝႃႈႁဵတ်းၵၢၼ်ၸိူဝ်ႉၸၢတ်ႈဝၢၼ်ႈမိူင်းဢိူဝ်ႈ ၼႆသေတႃႉ သမ်ႉပဵၼ်ဢၼ်ယႃႉၵဝ်း ဢဝ်ၶိူဝ်းႁဝ်း ဢဝ်ၸိုင်ႈမိူင်းႁဝ်း တူၵ်းတႅမ်ယေႃႈႁူတ်း သုတ်းၸူး တီႈပိုၼ်းႁၢင်ႈၸႃႉယဝ်ႉၼႆၵေႃႈ ဢမ်ႇဝူၼ်ႉၶိုတ်းလွၵ်းၽူႈၶဵၼ် ပဵၼ်ၶဵၼ်လူင်ၸိူဝ်ႉၸၢတ်ႈဝၢၼ်ႈမိူင်း ထႅင်ႈၵွၼ်ႇ။ ၽႅၼ်ႇလိၼ်ၸိုင်ႈတႆးလႄႈၸိူဝ်ႉၶိူဝ်းတႆးၼႆႉ ပေႃးတႆးဢမ်ႇယႃႉဢမ်ႇၵဝ်းၶိုၼ်းၸိုင် မၼ်း တိုၼ်းတေၵိုၵ်းလုမ်ႈၾႃႉၸေႇမီးၵႂႃႇယူႇၼႆ တိုၼ်းႁတ်းဝႃႈယူႇ။ ၸိုင်ႈတႆးၼႆႉ ၸိုဝ်ႈမၼ်းတႄႉဝႃႈမိူင်းတႆးသေတႃႉ တႆးႁဝ်းၵူၺ်းပႅင်ႇ တႆးႁဝ်းၵူၺ်းသႅင်ႇ တႆးႁဝ်းၵူၺ်း ယူႇသဝ်းဝႆႉဢမ်ႇၸႂ်ႈလႄႈ ၸၢဝ်းၶိူဝ်းဢၼ်ယူႇသဝ်းၼိူဝ်ၽႅၼ်ႇလိၼ်ၸိုင်ႈတႆး ၵူႈၸိူဝ်ႉၸၢတ်ႈၸၢဝ်း ၶိူဝ်းၼႆႉ တိုၼ်းတေလႆႈၼပ်ႉသွၼ်ႇဝူၼ်ႉပႃး ၵွပ်ႈႁဝ်းပဵၼ်ၵူၼ်းယူႇသဝ်းႁူမ်ႈၽႅၼ်ႇလိၼ်ဢၼ်လဵဝ် ၵၼ်၊ ဢမ်ႇၸၢင်ႈပႅတ်ႈၵၼ် မိူၼ်ၼင်ႇပီႈၼွင်ႉယူႇႁိူၼ်းလဵဝ် ႁူမ်ႈမႄႈဢမ်ႇႁူမ်ႈဢူႈ ႁူမ်ႈဢူႈဢမ်ႇႁူမ်ႈ မႄႈ မၼ်းမိူၼ်ၼႆၵူၺ်း။ ၵွပ်ႈၼၼ် ပေႃးၵူၼ်းၼႂ်းႁိူၼ်းလဵဝ်ၵၼ်ဢမ်ႇမီးလွင်ႈၶွတ်ႇလိူတ်ႈၽွမ်ႉႁူမ်ႈ ၵၼ်ၵေႃႈ ထုၵ်ႇၸႂ်ၵူၼ်းတၢင်းၼွၵ်ႈတူပ်းမိုဝ်းႁုၼ်ႉၶူဝ်လဵၼ်ႈၼၼ်ႉ မၼ်းဢမ်ႇၸႂ်ႈလွင်ႈလၢၵ်ႇလၢႆး သင်။တိုၼ်ႇလႄႈတႆး–လုၵ်ႉလႄႈတႆး–ယႃႇၶၢၼ်ႉ၊ ယႃႇၵူဝ်၊ ယႃႇၵဵင်ၸႂ်ၽႂ် တိုဝ်ႉတၢင်းမီးမႃးၼၼ်ႉ ဝၵ်ႉဢဝ် ႁႂ်ႈလႆႈပွင်တႃႇၸိူဝ်ႉၶိူဝ်းဝၢၼ်ႈမိူင်း ႁွင်ႉသႅၼ်ၼင်ႇၼႆသေတႃႉ ၸိူဝ်းၸူမ်းတိလႅမ်ႉၵိၼ် ၼမ်ႉၽိုင်ႈတႃး ၶူမ်းလႅဝ်း သူင်သုတ်ႇဢၢႆၶႅဝ်းၽူႈၶဵၼ် ပဵၼ်ၼွၼ်ၼႂ်းၼိူဝ်ႉ ပဵၼ်ၽိူဝ်ႉၼႂ်းလုပ်ႇတႆးၼၼ်ႉ လီထၢမ်တူဝ် ၵဝ်ႇဝႃႈ“ၵဝ်ပဵၼ်သင်တေႉတေႉ၊ မိူဝ်ႈလဵဝ်ၵဝ်ႁဵတ်းသင်”ၸိူဝ်းၼႆႉသေ ဝိၼ်ႇဝၢႆႇလႅၵ်ႈႁႃ သဵၼ်ႈတၢင်း မၢၼ်ႇမႅၼ်ႈယဝ်ႉၼႆ ႁႂ်ႈလႆႈပူၵ်းတိုၼ်ႇပၼ်ၾၢင်ႉသေၵမ်း။

['ပွင်ႈၵႂၢမ်း']

2020-11-11T19:44:49

https://ssppssa.org/2020/11/%e1%80%90%e1%80%95%e1%80%ba%e1%82%89%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82/

တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပၢတ်ႇၶဝ်ႈၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇၼႃးၼိဝ်ႉ

November 11,2020 By – SSPP/ SSA ၼႂ်းလိူၼ်ၼူဝ်ႇဝႅမ်ႇပႃႇ 11 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်းၼၼ်ႉ တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈၸွႆႈထႅမ်ပၢတ်ႇ ၶဝ်ႈႁႆႈပၼ် ၼၢင်းမူၼ်း တီႈယူႇဝၢၼ်ႈၼႃးၼိဝ်ႉ၊ ဢိူင်ႇၼႃးၼိဝ်ႉ၊ ၸေႈဝဵင်းမၢႆ(10) ၵႂႃႇယူႇ။ ၶႅပ်းႁၢင်ႈ – တပ်ႉတူင်ႉၼိုင်(SSPP/SSA)ၸွႆႈပၢတ်ႇၶဝ်ႈႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼႃးၼိဝ်ႉ

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-07T19:57:50

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-36/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပုမ်ႇၶဝ်ႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼႃးၼိဝ်ႉ

November 7,2020 By – SSPP/ SSA ၶႅပ်းႁၢင်ႈ – ၽၢႆႇတပ်ႉ(SSPP/SSA)ၸွႆႈပၢတ်ႇၶဝ်ႈပၼ် ပေႃႈမႄႈၵူၼ်းမူင်း ၼႂ်းဢိူင်ႇၼႃးၼိဝ်ႉ ၼႂ်းလိူၼ်ၼူဝ်ႇဝႅမ်ႇပႃႇ 7 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်းၼၼ်ႉ ၽၢႆႇတပ်ႉပႃႇတီႇမႂ်ႇ သုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(3)ၵေႃႉ လႆႈၸွႆႈပုမ်ႇၶဝ်ႈပၼ်လုင်း ၵူးၼႃႉလႄႈ ပႃႈပဝ်း ယူႇဝၢၼ်ႈၼႃးတေႃ၊ ၸုမ်း(3)၊ ဢိူင်ႇၼႃးၼိဝ်ႉ၊ ၸေႈဝဵင်းမၢႆ(10)ၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-07T06:54:54

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-35/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ပၢတ်ႇၶဝ်ႈႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇသီႇထွၵ်ႈ

November 7,2020 By – SSPP/ SSA ၼႂ်းလိူၼ်ၼူဝ်ႇဝႅမ်ႇပႃႇ 6 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 7:30 မူင်း တေႃႇထိုင် ၶၢဝ်းယၢမ်းဝၢႆး ဝၼ်း 4:00 မူင်းၼၼ်ႉ တပ်ႉႁူမ်ႇလူမ်ႈၸေႈဝဵင်းမၢႆ(25) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA) ႁူမ်ႈႁႅင်းၵူၼ်း(7)ၵေႃႉ လႆႈၸွႆႈထႅမ်ပၢတ်ႇၶဝ်ႈႁႆႈပၼ် လုင်းၶမ်းလႄႈ ပႃႈငိုၼ်း တီႈယူႇ ဝၢၼ်ႈပၢင်ႇ၊ ၸုမ်း(1)၊ ဢိူင်ႇသီႇထွၵ်ႈ၊ ၸေႈဝဵင်းမၢႆ(25) ၼႃးမၢၵ်ႇၶေႃ ၵႂႃႇယူႇ။ ၶႅပ်းႁၢင်ႈ – တပ်ႉႁူမ်ႇလူမ်ႈၸေႈဝဵင်းမၢႆ(25) ၸွႆႈထႅမ်ပၢတ်ႇၶဝ်ႈႁႆႈပၼ် ပေႃႈမႄႈၵူၼ်းမိူင်း ၽၢႆႇၼိုင်ႈၵေႃႈ ၼႂ်းဝၼ်းလဵဝ်/ ၶၢဝ်းယၢမ်းလဵဝ်ၵၼ်ၼၼ်ႉ တပ်ႉႁူမ်ႇလူမ်ႈၸေႈဝဵင်းမၢႆ(25) ႁူမ်ႈႁႅင်း ၵူၼ်း(8)ၵေႃႉ လႆႈၸွႆႈပၢတ်ႇၶဝ်ႈႁႆႈပၼ် လုင်းဝုၼ်ႇလႄႈ ပႃႈၼူႉ တီႈယူႇဝၢၼ်ႈပၢင်ႇ၊ ၸုမ်း(1)၊ ဢိူင်ႇ သီႇထွၵ်ႈ၊ ၸေႈဝဵင်းမၢႆ(25) ၼႃးမၢၵ်ႇၶေႃ ၵႂႃႇထႅင်ႈယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-06T17:33:25

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-34/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ၵၢၼ်ႉၶဝ်ႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

November 6,2020 By – SSPP/ SSA ၼႂ်းလိူၼ်ၼူဝ်ႇဝႅမ်ႇပႃႇ 6 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10)လႄႈ တပ်ႉၵွင်(167) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈ ႁႅင်းၵူၼ်းသိုၵ်း(4)ၵေႃႉ လႆႈၸွႆႈထႅမ် ၵၢၼ်ႉၶဝ်ႈၵၢပ်ႇပၼ် လုင်းပီးလႄႈ ပႃႈၵဵင်ၶမ်း ယူႇဝၢၼ်ႈၼႃး ၽႅမ်း၊ ၸုမ်း(1)၊ ဢိူင်ႇမၢႆ(5)တူၼ်ႈၵႅင်း၊ ၸေႈဝဵင်းမၢႆ(10) ၵႂႃႇယူႇ။ ၶႅပ်းႁၢင်ႈ- ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸွႆႈၵၢၼ်ႉၶဝ်ႈၵၢပ်ႇပၼ် ပေႃႈ မႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-05T20:09:43

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-33/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ပၢတ်ႇၶဝ်ႈၼႃးပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼႃးၼိဝ်ႉ

November 5,2020 By – SSPP/ SSA ၶႅပ်းႁၢင်ႈ – ၽၢႆႇဢုပ်ႉပိူင်ႇလႄႈ သိုၵ်းၵူၼ်းမိူင်း(SSPP/SSA)ၸွႆႈထႅမ်ပၢတ်ႇၶဝ်ႈပၼ် ပေႃႈမႄႈၵူၼ်း မိူင်း ၼႂ်းဢိူင်ႇၼႃးၼိဝ်ႉ ၼႂ်းလိူၼ်ၼူဝ်ႇဝႅမ်ႇပႃႇ 5 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်းၼၼ်ႉ ၵေႃႇမတီႇၸေႈ ဝဵင်းမၢႆ(10) လႆႈဢွၼ်ႁူဝ်သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(6)ၵေႃႉ လႆႈၸွႆႈထႅမ်ပၢတ်ႇၶဝ်ႈၼႃးပၼ် ပႃႈယဵၼ်ႇ ယူႇဝၢၼ်ႈလူင်၊ ၸုမ်း(4)၊ ဢိူင်ႇၼႃး ၼိဝ်ႉ၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇလႄႈ သိုၵ်းၵူၼ်းမိူင်း(SSPP/SSA)ၸွႆႈထႅမ်ပၢတ်ႇၶဝ်ႈပၼ် ပေႃႈမႄႈၵူၼ်း မိူင်း ၼႂ်းဢိူင်ႇၼႃးၼိဝ်ႉ

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-05T20:00:23

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-32/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ပၢတ်ႇၶဝ်ႈႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

November 5,2020 By – SSPP/ SSA ၼႂ်းလိူၼ်ၼူဝ်ႇဝႅမ်ႇပႃႇ 5 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 7:45 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10)လႄႈ တပ်ႉၵွင်(162) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA) ႁူမ်ႈႁႅင်းၵူၼ်း(3)ၵေႃႉ လႆႈဢွၼ်ၵၼ်ပၢတ်ႇၶဝ်ႈႁႆႈ ၸွႆႈထႅမ်လုင်းလမ်လႄႈပႃႈလီ ယူႇဝၢၼ်ႈၼႃး ၽႅမ်း၊ ၸုမ်း(1)၊ ဢိူင်ႇမၢႆ(5)တူၼ်ႈၵႅင်း၊ ၸေႈဝဵင်းမၢႆ(10) ၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇလႄႈ ၽၢႆႇတပ်ႉ(SSPP/SSA)ၸွႆႈပၢတ်ႇၶဝ်ႈႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-04T19:06:18

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-31/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸွႆႈပၢတ်ႇၶဝ်ႈၼႃးပၼ် ပေႃႈမႄႈၵူၼ်း မိူင်း ၼႂ်းဢိူင်ႇၼႃးၼိဝ်ႉ

November 4,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 4 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ ၽၢႆႇတပ်ႉ ပႃႇတီႇ မႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(6)ၵေႃႉ လႆႈၸွႆႈထႅမ်ပၢတ်ႇၶဝ်ႈ ၼႃးပၼ်ပႃႈယဵၼ်ႇ ယူႇဝၢၼ်ႈလူင်၊ ၸုမ်း(4)၊ ဢိူင်ႇၼႃးၼိဝ်ႉ၊ ၸေႈဝဵင်းမၢႆ(10) ၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-04T08:26:46

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-30/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈပၢတ်ႇၶဝ်ႈႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼႃးၼိဝ်ႉ

November 3,2020 By – SSPP/ SSA လိူၼ်ၼူဝ်ႇဝႅမ်ႇပႃႇ 3 ဝၼ်း ပီႊ 2020 ၼီႊ ယၢမ်းၵၢင်ၼႂ် 9:00 မူင်းၼၼ်ႉ ၽၢႆႇတပ်ႉပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸိူဝ်းတူင်ႉၼိုင်ၼႂ်းၼႃႈတီႈ ဢိူင်ႇၼႃးၼိဝ်ႉ လႆႈၸွႆႈ ထႅမ်ပၢတ်ႇၶဝ်ႈႁႆႈပၼ် လုင်းထေးလႄႈ ပႃႈယူင်ႇ ယူႇဝၢၼ်ႈၵွင်းသၢၼ်ႈ၊ ၸုမ်း(1)၊ ဢိူင်ႇၼႃးၼိဝ်ႉ၊ ၸေႈဝဵင်းမၢႆ(1)၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – ၽၢႆႇတပ်ႉ(SSPP/SSA)ၸွႆႈပၢတ်ႇၶဝ်ႈႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼႃးၼိဝ်ႉ

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-02T09:05:50

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-29/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပၢတ်ႇၶဝ်ႈၼႃးၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇမိူင်းတဵမ်

November 2, 2020 By – SSPP/ SSA ၼႂ်းလိူၼ်ၼူဝ်ႇဝႅမ်ႇပႃႇ 1 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်းတေႃႇထိုင် ၶၢဝ်းယၢမ်းဝၢႆး ဝၼ်း 4:00 မူင်းၼၼ်ႉ ၽၢႆႇဢုပ်ႉပိူင်ႇ၊ ၽၢႆႇတပ်ႉ၊ သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/SSA) ႁူမ်ႈႁႅင်းၵူၼ်း(8)ၵေႃႉ လႆႈပၢတ်ႇၶဝ်ႈၼႃးၸွႆႈ ၸၢႆးယုင်းလႄႈ ၼၢင်းမုင်ႇ ယူႇ ဝၢၼ်ႈၼွင်မူဝ်၊ ၸုမ်း(2)၊ ဢိူင်ႇမိူင်းတဵမ်၊ ၸေႈဝဵင်းမၢႆ(29)၊ တူင်ႇဝဵင်းလႃႈသဵဝ်ႈ ၵႂႃႇယူႇ။ ၶႅပ်းႁၢင်ႈ – ၽၢႆႇတပ်ႉ၊ ၽၢႆႇဢုပ်ႉပိူင်ႇလႄႈ သိုၵ်းၵူၼ်းမိူင်း ၼႂ်းၸေႈဝဵင်းမၢႆ(29) ၸွႆႈပၢတ်ႇၶဝ်ႈပၼ် ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-10-31T12:05:25

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-28/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ၵူႈသိမ်းၶဝ်ႈၵၢပ်ႇလႄႈ တေႃႉၶဝ်ႈၵၢပ်ႇပၼ်ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

October 31, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 30 ဝၼ်း ပီႊ 2020 ၼီႊ ၶၢဝ်းယၢမ်း 12:30 မူင်းၼၼ်ႉ တပ်ႉႁူမ်ႇလူမ်ႈၽၢႆႇဢုပ်ႉပိူင်ႇ ၸေႈဝဵင်းမၢႆ(10)လႄႈ တပ်ႉၵွင်(357) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်း(7) ၵေႃႉ လႆႈၸွႆႈထႅမ်ၵူႈသိမ်းၶဝ်ႈၵၢပ်ႇလႄႈ တေႃႉၶဝ်ႈၵၢပ်ႇပၼ် ၸၢႆးၺုၼ်ႉလႄႈ ၼၢင်းၺုၼ်ႉ ယူႇဝၢၼ်ႈၵွင်း ႁုင်း၊ ၸုမ်း(2)၊ ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10) တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ၊ ၽၢႆႇတပ်ႉ(SSPP/SSA)ၸွႆႈၵူႈသိမ်းၶဝ်ႈၵၢပ်ႈလႄႈ တေႃႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း လၢႆးလုၵ်ႉၽိုၼ်ႉတီႇမူဝ်ႇၶရေႇၸီႇၸိူဝ်ႉၸၢတ်ႈ ဢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)ႁၢင်ႈႁဵတ်းယူႇၼႆႉ ၶၢမ်ႇပိုၼ်ႉၼိူဝ်ပေႃႈႁႆႈမႄႈၼႃးသေ ႁဵတ်းသၢင်ႈၵၢၼ်မိူင်း၊ ၵၢၼ်သိုၵ်း၊ ၵၢၼ်တွၼ်ႈ လိၼ်ၶိုၼ်ႈယႂ်ႇလႄႈ ၵၢၼ်ပူၵ်းပွင်ၽဝၵူၼ်းမိူင်းၵႂႃႇ ပဵၼ်ၶၵ်ႉ ပဵၼ်ၸၼ်ႉ တေႃႇပေႃးႁွတ်ႈထိုင်တီႈယိူင်းမၢႆ သုင်သုတ်းၼၼ်ႉ ယဝ်ႉ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ၊ ၽၢႆႇတပ်ႉ(SSPP/SSA)ၸွႆႈၵူႈသိမ်းၶဝ်ႈၵၢပ်ႈလႄႈ တေႃႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-10-31T10:41:19

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-27/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပၢတ်ႇၶဝ်ႈလႄႈ ပုမ်ႇၶဝ်ႈၸွႆႈပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

October 30, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 29 ဝၼ်း ပီႊ 2020 ၼီႊ ၶၢဝ်းယၢမ်း 8:30 မူင်းၼၼ်ႉ တပ်ႉႁူမ်ႇလူမ်ႈၸေႈဝဵင်းမၢႆ(10) လႄႈ တပ်ႉၵွင်(357) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(10)ၵေႃႉ လႆႈ ပၢတ်ႇၶဝ်ႈၸွႆႈ ပႃႈၸိင်ႇ ယူႇဝၢၼ်ႈၵွင်းႁုင်း(ၶူဝ်ႉၶႃႉ)၊ ၸုမ်း(2)၊ ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10) တူင်ႇဝဵင်းသီႇ ပေႃႉ ၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ၊ ၽၢႆႇတပ်ႉ (SSPP/SSA) ၸွႆႈပၢတ်ႇၶဝ်ႈပၼ်ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း ၼႂ်းလိူၼ်ဢွၵ်ႇတူဝ်ႇပႃႇ 29 ဝၼ်း ပီႊ 2020 ၼီႊ ၶၢဝ်းယၢမ်း 8:30 မူင်းၼၼ်ႉၼင်ႇၵဝ်ႇ ၽၢႆႇဢုပ်ႉပိူင်ႇလႄႈ ၽၢႆႇတပ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸိူဝ်းဢၼ်တူင်ႉၼိုင် ၼႂ်းၼႃႈတီႈဢိူင်ႇ တူၼ်ႈၵႅင်းၼၼ်ႉ လႆႈႁူမ်ႈႁႅင်းၵၼ်(11)ၵေႃႉသေ ပၢတ်ႇၶဝ်ႈ၊ ပုမ်ႈၶဝ်ႈၸွႆႈ လုင်းမိၼ်ႉလႄႈ ပႃႈသေး ယူႇဝၢၼ်ႈ ၵွင်းႁုင်း(ၶူဝ်ႉၶႃႉ)၊ ၸုမ်း(2)၊ ဢိူင်ႇမၢႆ(5) ဢိူင်ႇတူၼ်ႈၵႅင်း၊ ၸေႈဝဵင်းမၢႆ(10) တူင်ႇဝဵင်းသီႇပေႃႉၼၼ်ႉၵႂႃႇထႅင်ႈ ယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ၊ ၽၢႆႇတပ်ႉ (SSPP/SSA) ၸွႆႈပၢတ်ႇၶဝ်ႈလႄႈ ပုမ်ႇၶဝ်ႈပၼ်ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-10-28T09:15:12

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-26/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ပေႃႈမႄႈၵူၼ်းမိူင်း ပေႃႉၶဝ်ႈလႄႈ ပုမ်ႇၶဝ်ႈ

October 28, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 27 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:30 မူင်း တေႃႇထိုင် ၶၢဝ်းယၢမ်း ဝၢႆးဝၼ်း 4:30 မူင်းၼၼ်ႉ ၽၢႆႇဢုပ်ႉပိူင်ႇ၊ ၽၢႆႇတပ်ႉလႄႈ သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(8)ၵေႃႉ လႆႈၸွႆႈထႅမ်ပၢတ်ႇၶဝ်ႈပၼ် လုင်းဢွင်ႇ လႄႈ ပႃႈသႅင်လူႇ ယူႇဝၢၼ်ႈၵွင်းၶၢမ်၊ ၸုမ်း(2)၊ ဢိူင်ႇမိူင်းတဵမ်၊ ၸေႈဝဵင်းမၢႆ(29)၊ ၸေႈတွၼ်ႈမၢႆ(10) တူင်ႇဝဵင်း လႃႈသဵဝ်ႈ ၵႂႃႇယူႇ။ ၶႅပ်းႁၢင်ႈ – ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ပၢတ်ႇၶဝ်ႈၸွႆႈၵူၼ်းမိူင်း ၼႂ်းဢိူင်ႇမိူင်းတဵမ် မိူဝ်ႈယၢမ်းၵၢင်ၼႂ် 10:45 မူင်း တေႃႇထိုင် ယၢမ်းဝၢႆးဝၼ်း 4:45 မူင်းၼၼ်ႉၵေႃႈ တပ်ႉႁူမ်ႈလူမ်ႈၸေႈ တွၼ်ႈမၢႆ(10)လႄႈ တပ်ႉႁူမ်ႇလူမ်ႈၸေႈဝဵင်းမၢႆ(29) ႁူမ်ႈႁႅင်းၵူၼ်း(6)ၵေႃႉ လႆႈၸွႆႈထႅမ်ပုမ်ႇၶဝ်ႈပၼ် လုင်းသႃႇဢွင်ႇလႄႈ ပႃႈလဵၵ်ႉ ယူႇဝၢၼ်ႈၵွင်းၶၢမ်၊ ၸုမ်း(2)၊ ဢိူင်ႇမိူင်းတဵမ်၊ ၸေႈဝဵင်းမၢႆ(29)၊ ၸေႈ တွၼ်ႈမၢႆ(10) ၵႂႃႇထႅင်ႈယူႇ။ ၶႅပ်းႁၢင်ႈ – မိူဝ်ႈတိုၵ်ႉတေႃႉၶဝ်ႈၵႂႃႇတီႈ ပုမ်ႇၶဝ်ႈ ၼႂ်းလိူၼ်ဢွၵ်ႇတူဝ်ႇပႃႇ 27 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 10:00 မူင်း တေႃႇထိုင် ၶၢဝ်းယၢမ်း ဝၢႆးဝၼ်း 5:00 မူင်းၼၼ်ႉၵေႃႈ ၵေႃႉသိုၵ်းၼႂ်းတပ်ႉႁူမ်ႇလူမ်ႈ ၵႅမ်တပ်ႉၸုမ်းမၢႆ(153) ပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ႁူမ်ႈႁႅင်းၵူၼ်း (5)ၵေႃႉ လႆႈၸွႆႈထႅမ် ပုမ်ႇၶဝ်ႈပၼ်ပူႇ တၢၼ်းလႄႈ ပႃႈယဵင်း ယူႇဝၢၼ်ႈၼႃႈၵႃႈၸၢၼ်း၊ ထုင်ႉၼမ်ႉပွင်ႈ၊ တူင်ႇဝဵင်းလႃႈသဵဝ်ႈ ၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-10-26T10:52:21

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-25/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ပၢတ်ႇၶဝ်ႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

October 26, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 23 ဝၼ်း ပီႊ 2020 ၼီႊၼၼ်ႉ တပ်ႉႁူမ်ႇလူမ်ႈၸေႈဝဵင်းမၢႆ(10)လႄႈ တပ်ႉ ၵွင်(357) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(4)ၵေႃႉ လႆႈၸွႆႈ ထႅမ်ပၢတ်ႇၶဝ်ႈႁႆႈပၼ် ၸၢႆးၸိင်ႇ ယူႇဝၢၼ်ႈၼမ်ႉႁူး ဢိူင်ႇမိူင်းၸိတ်ႇ ၸေႈဝဵင်းမၢႆ(10)ၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇလႄႈ ၽၢႆႇတပ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈပၢတ်ႇၶဝ်ႈပၼ်ၵူၼ်းမိူင်း ၼႂ်းဢိူင်ႇမိူင်းၸိတ်ႇ ၵၢၼ်ၽုၵ်ႇၶဝ်ႈ သွမ်ႈၼႃး၊ ပၢတ်ႇၶဝ်ႈ၊ ပုမ်ႇၶဝ်ႈ၊ ပေႃႉၶဝ်ႈလႄႈ ၵၢၼ်ၵၢၼ်ႉၶဝ်ႈၵၢပ်ႇ၊ ဢိုတ်ႇၶဝ်ႈၵၢပ်ႇ၊ တေႃႉၶဝ်ႈၵၢပ်ႇ ၸွႆႈထႅမ်ပေႃႈမႄႈၵူၼ်းမိူင်းၼႆႉ ပဵၼ်ၼႃႈၵၢၼ်ပုၼ်ႈၽွၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) တေလႆႈႁၢပ်ႇႁၢမ် ၽေႃႇၼမ်ႉၼႄတူဝ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-10-26T10:12:25

https://ssppssa.org/2020/10/%e1%80%9d%e1%81%bc%e1%80%ba%e1%80%b8%e1%80%91%e1%80%ae%e1%82%8926-10-2020-%e1%80%95%e1%80%b5%e1%81%bc%e1%80%ba%e1%80%9d%e1%81%bc%e1%80%ba%e1%80%b8%e1%81%b5%e1%80%ad%e1%80%b0%e1%80%90%e1%80%ba%e1%82%87/

ဝၼ်းထီႉ26.10.2020 ပဵၼ်ဝၼ်းၵိူတ်ႇ ပႃႇတီႇတီႇမူဝ်ႇၶ​​ရေႇၸီႇ ၸိူဝ်ႉၶိူဝ်းတႆး ၶွပ်ႈၶူပ်ႇ(32)ပီႊ

မွၵ်ႇလၢတ်ႈ​​ၶေႃႈၵႂၢမ်း ၼိူဝ်ဢွၼ်ႊလၢႆး မွၵ်ႇလၢတ်ႈ​​ၶေႃႈၵႂၢမ်း ၼိူဝ်ဢွၼ်ႊလၢႆး မွၵ်ႇလၢတ်ႈ​​ၶေႃႈၵႂၢမ်း ၼိူဝ်ဢွၼ်ႊလၢႆး

['ၶၢဝ်ႇ', 'ၵၢၼ်မိူင်း']

2020-10-25T16:27:05

https://ssppssa.org/2020/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba%e1%80%95%e1%82%83%e1%82%87%e1%80%90/

ၵေႃႉသိုၵ်းၵေႃႉႁၢၼ်ပႃႇတီႇမႂ်ႇသုင်ၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်းမႄးတၢင်း ၼႂ်းၸေႈဝဵင်းၼမ်ႉတူႈ

25-10-2020ၶၢဝ်ႇ-SSPPInfo ၵေႃႉသိုၵ်းၵေႃႉႁၢၼ်ၽၢႆႇတပ်ႉၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ၸွႆႈထႅမ် ပေႃႈမႄႈၵူၼ်းမိူင်း မႄးသဵၼ်ႈတႃႈသၢႆတၢင်း ၼႂ်းဢိူင်ႇဝၢၼ်ႈသႃႇ ထုင်ႉမိူင်းယဵၼ်ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ ၼႆယူႇ။ မိူဝ်ႈဝၼ်းထီႉ 23/24-10-2020 တၢင်ႈတေႇဢဝ် ၶၢဝ်းယၢမ်းၼႂ်းသွင်ဝၼ်း ၼၼ်ႉ ၵေႃႉသိုၵ်းၵေႃႉႁၢၼ် ၽၢႆႇတပ်ႉၽၢႆႇ ဢုပ်ႉပိူင်ႇၼႂ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ဢၼ်တူင်ႉၼိုင် တင်း ထုင်ႉမိူင်းယဵၼ် ၸေႈဝဵင်းမၢႆ 17 ၼၼ်ႉ လူင်းၸွႆႈထႅမ်ပေႃႈမႄႈၵူၼ်းမိူင်း မႄးသဵၼ်ႈတႃႈသၢႆတၢင်း ၼႂ်းဝၢၼ်ႈသႃႇလူင် ၊ ဝၢၼ်ႈၵုင်းမူင်ႈ ဢိူင်ႇဝၢၼ်ႈသႃႇလူင် ထုင်ႉမိူင်းယဵၼ် ၸေႈဝဵင်းၼမ်ႉတူႈ ၼၼ်ႉၼႆ။ တီႈဢၼ်လူင်းၸွႆႈ ပေႃႈမႄႈၵူၼ်းမိူင်း မႄးသဵၼ်ႈတႃႈသၢႆတၢင်းၼၼ်ႉ ယူႇတီႈ သိုၵ်းႁၢၼ် ၼႂ်းတပ်ႉၵွင် 246 လႄႈ ၽၢႆႇ ဢုပ်ႉပိူင်ႇၸေႈဝဵင်း မၢႆ 17 ၶဝ်ႁူမ်ႈၵၼ်ႁႅင်းၵူၼ်းသိုၵ်း 20 ၵေႃႉဢိၵ်ႇတင်းပေႃႈမႄႈၵူၼ်းမိူင်းၼႂ်းပိုၼ်ႉတီႈတၢင်းမူတ်း တေမီးယူႇ 30 ၵေႃႉပၢႆ ၼႆယူႇယဝ်ႉ။ လွင်ႈၸွႆႈထႅမ် ၼႃႈၵၢၼ်ပေႃႈမႄႈၵူၼ်းမိူင်းလႄႈ ၵၢၼ်ပူၵ်းပွင် တွၼ်ႈလိၼ်ၶိုၼ်ႈယႂ်ႇ မိူၼ်ၼင်ႇၵၢၼ်ႁဵတ်း/မႄး သဵၼ်ႈ တႃႈသၢႆတၢင်း ၊ၵေႃႇသၢင်ႈႁဵတ်း ၶူဝ် ၊ ၵေႃႇသၢင်ႈၽၢႆ/ၼမ်ႉ တႃႇပေႃႈမႄႈၵူၼ်းမိူင်းၸႂ်ႉတိုဝ်း ၊ ၵေႃႇသၢင်ႈႁူင်းႁဵၼ်း ၊ ႁူင်း ယႃ ၊ ၵေႃႇသၢင်ႈ ဝတ်ႉဝႃး ၵျွင်းမုၼ်ၸဝ်ႈ ၸိူဝ်းၼႆႉ ယူႇတီႈ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးသေ ၵႃႈၼင်ႇ တူင်ႉၼိုင်ႁဵတ်း သၢင်ႈလႆႈ ၸွမ်းငဝ်းလၢႆးပၼ်ၼၼ်ႉ တိုၼ်းမီးၽႅၼ်ၵၢၼ်တမ်းဝၢင်းပူၵ်းပွင်ႁဵတ်းသၢင်ႈၵႂႃႇ ၵူႈတီႈတီႈ ယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-10-25T08:18:22

https://ssppssa.org/2020/10/%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84/

“ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ဢွၼ်ႁူဝ်သိုၵ်းႁၢၼ် ၽၢႆႇတပ်ႉၽၢႆႇဢုပ်ႉပိူင်ႇၶဝ်ႈပႃးၸွႆႈၶုတ်းတၢင်းပၼ် ပေႃႈမႄႈၵူၼ်းမိူင်း”

ၶၢဝ်ႇ- SSPP Infoဝၼ်းထီႉ – 25.10.2020 ၼႂ်းဝၼ်းထီႉ (24)ဝၼ်း လိူၼ်ဢွၵ်ႇထူဝ်ႇပႃႇ ပီႊ2020ၼီႊၼႆႉ ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆးSSPP/SSA ဢၼ်တူၵ်းပုၼ်ႈၽွၼ်းတူင်ႉၼိုင် ၼႂ်း တူင်ႇဝဵင်းမိူင်းယဵၼ်။ သိုၵ်းႁၢၼ်/ၸၢႆးဢွင်ႇၺုၼ်ႉ ဢွၼ်ႁူဝ်ၵူၼ်းသိုၵ်း ၽၢႆႇတပ်ႉၽၢႆႇဢုပ်ႉပိူင်ႇ(5)ၵေႃႉ၊ ၵူၼ်းမိူင်း(51)ၵေႃႉ ႁူမ်ႈ ႁႅင်းၵူၼ်း(56)ၵေႃႉသေ ၸွႆႈထႅမ်ၶုတ်းတၢင်း မေးတၢင်းပၼ် တီႈဝၢၼ်ႈသႃႇလူင် တူင်ႇဝဵင်းမိူင်းယဵၼ်ၵႂႃႇယူႇ။ဝဵင်းမိူင်းယဵၼ်ၼႆႉ ပေႃးဢဝ်ပိူင်ၵၢၼ် ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆးဝႃႈ ပဵၼ်ၼႂ်းၸေႈဝဵင်း (17)သေ ဝၢၼ်ႈသႃႇလူင်ၼႆႉ တူၵ်းမီးဝႆႉ ၼႂ်းၸုမ်း(2) ဢိူင်ႇ(1)ယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-10-24T19:39:21

https://ssppssa.org/2020/10/%e1%81%bd%e1%80%b0%e1%82%88%e1%80%99%e1%80%ae%e1%80%b8%e1%80%95%e1%80%af%e1%81%bc%e1%80%ba%e1%82%88%e1%81%bd%e1%80%bd%e1%81%bc%e1%80%ba%e1%80%b8%e1%81%bd%e1%81%a2%e1%82%86%e1%82%87sspp-ssa-%e1%80%90/

ၽူႈမီးပုၼ်ႈၽွၼ်းၽၢႆႇSSPP/SSA တိၺွပ်းဝႆႉ ၵူၼ်းလႅၼ်ၵိၼ်ငိုၼ်းၼပ်ႉႁူဝ်သိပ်းသႅၼ် တီႈၼိူဝ်ဢွၼ်ႊလၢႆး (OnlineShop)

24-10-2020 ၶၢဝ်ႇ-SSPPInfo ၽူႈမီးပုၼ်ႈၽွၼ်းၼႂ်းတပ်ႉသိုၵ်း SSPP/SSA တိၺွပ်းၵုမ်းၶၢင်ဝႆႉ ၽူႈမီးတၢင်းၽိတ်း ဢၼ်လႅၼ်ၵိၼ်ငိုၼ်းပိူၼ်ႈ ၼပ်ႉႁူဝ်သိပ်းသႅၼ် တီႈၼိူဝ် ဢွၼ်ႊလၢႆး( OnlineShop )ၼၼ်ႉၼႆ။ ယူႇတီႈပေႃႈမႄႈၵူၼ်းမိူင်း လၢႆတီႈလၢႆတၢင်း တၢင်ႇလၢတ်ႈမႃးသေ မိူဝ်ႈဝၼ်းထီႉ 24-10-2020 ၶၢဝ်းယၢမ်း ဝၢႆးၼႂ် 10:00 မူင်းၼၼ်ႉၽူႈမီးပုၼ်ႈၽွၼ်း ၽၢႆႇတပ်ႉသိုၵ်း SSPP/SSA လႆႈၵႂႃႇ တိၺွပ်းၽူႈမီးတၢင်းၽိတ်း ဢၼ်မီးၸိုဝ်ႈဝႃႈၼၢင်း မွၼ်းႁွမ် ဢႃႇယု (19) ၶူပ်ႇ ယူႇဝၢၼ်ႈၵုင်းသႃႇ ဢိူင်ႇမိူင်းၸီး ၸေႈဝဵင်းၵူတ်ႉၶၢႆ ၸိုဝ်ႈဢူႈႁွင်ႉဝႃႈ လုလုင်း..ၸိုဝ်ႈ မႄႈႁွင်ႉဝႃႈ ၼၢင်း..မိူဝ်ႈလဵဝ်လႆႈတိဢဝ် တူဝ်မၼ်းၼၢင်း ၵုမ်းၶင်ဝႆႉ တီႈၼႂ်း ၶွၵ်ႈၶင်ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆးတပ်ႉသိုၵ်းၸိုင်ႈတႆးယဝ်ႉ တႃႇတေတမ်းဝၢင်းပၼ်တၢမ်ႇတၢင်းၽိတ်းၵႂႃႇၼၼ်ႉတေႉ ယူႇတီႈၽူႈမီးပုၼ်ႈ ၽွၼ်း ၶဝ်တေၵူတ်ႇထတ်းၸႅတ်ႈ ထၢမ်တူၺ်း တၢင်းၽိတ်းမၼ်းႁႂ်ႈတႅတ်ႈတေႃးယဝ်ႉသေ တေတမ်းဝၢင်း တူတ်ႈတၢမ်ႇ ၵႂႃႇ ၸွမ်းၼင်ႇမူႇပိူင်ႇပႃႇတီႇမႂ်ႇ သုင်ၸိုင်ႈတႆးတပ်ႉသိုၵ်းၸိုင်ႈတႆး မီးၼၼ်ႉယူႇၼႆ။ ၽူႈမီးတၢင်းၽိတ်း ၼၢင်းမွၼ်းႁွမ်ၼႆႉ ၸႂ်ႉဢၶွင်ႉ (Facebook ) လၢႆလၢႆဢၼ်သေ ႁဵတ်းၸိူင်ႉၼင်ႇၵူၼ်းၶၢႆၶူဝ်းတီႈ ၼိူဝ် ဢွၼ်ႊလၢႆး( OnlineShop) ယဝ်ႉ ပေႃးသၢင်ႇၶူဝ်း ႁႂ်ႈသူင်ႇပၼ်ငိုၼ်းတီႈမၼ်းၼၢင်းဢွၼ်တၢင်း ပေႃးၵူၼ်းသၢင်ႇ ၶူဝ်းၶဝ်သူင်ႇငိုၼ်းပၼ်ယဝ်ႉ မၼ်းၼၢင်းယႃႉပႅတ်ႈမၢႆၽူင်းဢၼ်ၸႂ်ႉတိုဝ်းၵပ်းသိုပ်ႇၵၼ် ၶိုၼ်းၸႂ်ႉမၢႆဢၶွင်ႉ (Facebook) ထႅင်ႈ တၢင်ႇဢၼ် သိုပ်ႇလႅၼ်ထႅင်ႈ ၶႅပ်းႁၢင်ႈဢၼ်သႂ်ႇဝႆႉတီႈၼႃႈ ဢၶွင်ႉ (Facebook)ၸိူဝ်းၼၼ်ႉၵေႃႈ ဢမ်ႇၸႂ်ႈၶႅပ်းႁၢင်ႈမၼ်းၼၢင်းသေ ဢဝ်ၶႅပ်းႁၢင်ႈၵူၼ်းတၢင်ႇၵေႃႉသႂ်ႇဝႆႉ ဝၢႆးသေလႅၼ်လႆႈငိုၼ်းၼမ်ႉႁူဝ်သိပ်း သႅၼ် ယဝ်ႉ မၼ်းၼၢင်းပၢႆႈတၢင်းၽိတ်းမႃးလၵ်ႉသွၼ်ႈမူၵ်းတူဝ်ယူႇဝႆႉတီႈဢူၺ်းၵေႃႉမၼ်းၼၢင်း ၼႂ်းဝဵင်းမႂ်ႇဝၢၼ်ႈႁႆး ဝႃႈၼႆ။ ၸွမ်းၼင်ႇၽူႈမီးပုၼ်ႈၽွၼ်းၽၢႆႇ SSPP/SSA ၶဝ် ၵဵပ်းဝႆႉသဵၼ်ႈမၢႆ ၵူၼ်းဢၼ်ထုၵ်ႇၺႃးမၼ်းၼၢင်းလႅၼ်ၵႂႃႇၼၼ်ႉ ၼၢင်းၼွင်ႉပီး ဝဵင်းၶူဝ်ၶမ်း ထုၵ်ႇၺႃးလႅၼ် (390000) ပျႃး ၊ ၼၢင်းၼွင်ႉၼွင်ႉ ဝဵင်းမိူင်းၵိုင်(60000) ပျႃး ၊ ၼၢင်းမျႃႉဢူး ဝဵင်းတၢင်ႉယၢၼ်း (300000) ပျႃး ၊ ၼၢင်းလၢဝ်ၶမ်း ဝဵင်းၼမ်ႉလၼ်ႈ (158000) ပျႃး ၊ ယိင်းၼွင်ႉ ဝဵင်းၼွင်ၶဵဝ် (300000) ပျႃး ၊ ၼၢင်းၶမ်းဢဵင်ႈ ဝဵင်းတၢင်ႉယၢၼ်း (53000) ပျႃး ၊ ၼၢင်းၵမ်ႇ ဝဵင်းၼမ်ႉတူႈ ထုင်ႉမိူင်းယဵၼ် (141000) ပျႃး ၊ ၼၢင်း ၸၢမ်ႁွမ် ဝဵင်းသႅၼ်ဝီ (215000) ပျႃး ၊ ၼူးၼူးသၢႆႇ ဝဵင်းတၢင်ႉယၢၼ်း (30000) ပျႃး တၢင်းမူတ်းႁူမ်ႈၵၼ်သၢင်ႉငိုၼ်းမီး (1647000) သိပ်းႁူၵ်းသႅၼ်သီႇမိုၼ်ႇၸဵတ်းႁႅင်ပျႃး ၼွၵ်ႈလိူဝ်ဢၼ်လႆႈၵဵပ်းဝႆႉသဵၼ်ႈမၢႆၼၼ်ႉ ၽူႈမီးပုၼ်ႈၽွၼ်းၶဝ် တိုၵ်ႉသိပ်ႇ ၸွပ်ႇႁႃၶေႃႈ မုၼ်းမၼ်းထႅင်ႈယူႇၼႆ။ ၵဵဝ်ႇလူၺ်ႈလွင်ႈၼႆႉသေ ၽူႈမီးပုၼ်ႈၽွၼ်းၼႂ်း SSPP/SSA ၸဝ်ႈၼိုင်ႈလၢတ်ႈဝႃႈ “ၵူၼ်းၸိူဝ်းဢၼ်ႁဵတ်းၵၢၼ်သိုဝ်ႉၶၢႆ တေႃႇၵၼ် ၼိူဝ် ဢွၼ်ႊလၢႆး( OnlineShop ) ၼၼ်ႉ ႁႂ်ႈမေႃၾၢင်ႉ လွင်ႈၵၢၼ်သိုဝ်ႉၶၢႆတေႃႇၵၼ်ၵႂႃႇ ယႃႇႁႂ်ႈလႆႈၺႃး ထုၵ်ႇယွၵ်ႇလႅၼ်တီႈၼိူဝ်ၵၢၼ်သိုဝ်ႉၶၢႆၵုၼ်ႇၶူဝ်း ဢွၼ်ႊလၢႆး ( OnlineShop )ၼၼ်ႉ လူဝ်ႇမေႃတူၺ်းႁႂ်ႈ ပဵၼ်ၵူၼ်း ဢၼ်ႁူႉၸၵ်း ယုမ်ႇၸႂ်ၵၼ်လႆႈ ၼၼ်ႉသေ ၸွင်ႇႁဵတ်းၵၢၼ်သိုဝ်ႉၶၢႆတေႃႇၵၼ်ၼႆႉတေလီယူႇ ” ဝႃႈၼႆ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-10-23T11:22:40

https://ssppssa.org/2020/10/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-27/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ၵၢၼ်ႉၶဝ်ႈၵၢပ်ႈလႄႈ ဢိတ်ႇၶဝ်ႈၵၢပ်ႇပၼ်ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

October 23, 2020 By – SSPP/ SSA ၶႅပ်းႁၢင်ႈ – ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၵၢၼ်ႉၶဝ်ႈၵၢပ်ႇ ပၼ်ပေႃႈမႄႈၵူၼ်းမိူင်း ဝၢၼ်ႈၼႃးၽႅမ်း ၼႂ်းလိူၼ်ဢွၵ်ႇတူဝ်ႇပႃႇ 22 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 6:00 မူင်းတေႃႇထိုင် ၶၢဝ်း ယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈၸေႈဝဵင်းမၢႆ(10)လႄႈ တပ်ႉၵွင်(357) ပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ႁူမ်ႈႁႅင်းၵူၼ်း(5)ၵေႃႉ ၸွႆႈထႅမ်ၵၢၼ်ႉၶဝ်ႈၵၢပ်ႇလႄႈ ဢိတ်ႇၶဝ်ႈၵၢပ်ႇပၼ် ၸၢႆးဝုၼ်းသူၺ်ႇလႄႈ ၼၢင်းမွၼ်း ယူႇဝၢၼ်ႈၼႃးၽႅမ်း၊ ၸုမ်း(1)၊ ဢိူင်ႇတူၼ်ႈ ၵႅင်း ၸေႈဝဵင်းမၢႆ(10) တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸွႆႈဢိတ်ႇၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ဝၢၼ်ႈၼႃးၽႅမ်း ၶႅပ်းႁၢင်ႈ – ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸွႆႈဢိတ်ႇၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ဝၢၼ်ႈၼႃးၽႅမ်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-10-23T06:01:12

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-24/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ႁဵတ်းလွင်ႈမူတ်းသႂ်ႇ တီႈၵျွင်းမုၼ်ၸဝ်ႈ ၼႂ်းဢိူင်ႇမိူင်းၶိူဝ်း

October 23, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 21 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်း တေႃႇထိုင် ၶၢဝ်းယၢမ်း ၵၢင်ၼႂ် 10:30 မူင်းၼၼ်ႉ သိုၵ်းၵူၼ်းမိူင်း ၼႂ်းတပ်ႉၵွင်မၢႆ(3) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး(SSPP/SSA) ႁႅင်းၵူၼ်းမွၵ်ႈ(30)ၵေႃႉလႄႈ ပေႃႈမႄႈၵူၼ်းမိူင်း(120)ၵေႃႉ ႁူမ်ႈသဵင်ႈႁႅင်းၵူၼ်း (150)ၵေႃႉ လႆႈၽွမ်ႉၵၼ် ႁဵတ်းၵၢၼ်လီၵူႉသူဝ်ႇ တီႇၽဵဝ်ႈဝၢင်းၵျွင်းမုၼ်ၸဝ်ႈ တီႈဝတ်ႉၵျွင်းၸဝ်ႈ ပေႃႈသိၼ်ထမ်းဝုၼ်းၸုမ်ႉ၊ ဝတ်ႉၵျွင်းၸဝ်ႈငူဝ်ႉႁၢၼ်ႇ ဝၢၼ်ႈမွၼ်း ၸုမ်း(3) ဢိူင်ႇမိူင်းၶိူဝ်း ၸေႈဝဵင်းမၢႆ(26) ၵႂႃႇယူႇ။ ၶႅပ်းႁၢင်ႈ – တပ်ႉသိုၵ်းၵူၼ်းမိူင်း(SSPP/SSA)လႄႈ ပေႃႈမႄႈၵူၼ်းမိူင်း ႁူမ်ႈၵၼ်တီႇၽဵဝ်ႈဝၢင်းၵျွင်းမုၼ်ၸဝ်ႈ ၼႂ်းဢိူင်ႇမိူင်းၶိူဝ်း လွင်ႈၸွႆႈထႅမ်ပူၵ်းပွင်ၵၢၼ်သႃႇသၼႃႇ ႁိူဝ်ႈႁိူင်းပိူင်းသႂ်ႇၼႆႉ ၶဝ်ႈပႃးၼႂ်းၶၵ်ႉၵၢၼ်ၵေႃႇသၢင်ႈတွၼ်ႈ လိၼ်ၶိုၼ်ႈယႂ်ႇ ဢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)တမ်းဝၢင်းႁၢင်ႈႁဵတ်း ယူႇၼႂ်းၶၢဝ်းဝၼ်းမိူဝ်ႈၼႆႉ ဢၼ်ၼိုင်ႈယဝ်ႉ။ ၶႅပ်းႁၢင်ႈ – တပ်ႉသိုၵ်းၵူၼ်းမိူင်း(SSPP/SSA)လႄႈ ပေႃႈမႄႈၵူၼ်းမိူင်း ႁူမ်ႈၵၼ်တီႇၽဵဝ်ႈဝၢင်းၵျွင်းမုၼ်ၸဝ်ႈ ၼႂ်းဢိူင်ႇမိူင်းၶိူဝ်း

['ၵၢၼ်သႃႇသၼႃႇ', 'ၶၢဝ်ႇ', 'ၵၢၼ်ပူၵ်းပွင်']

2020-10-17T18:32:01

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-23/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပိုတ်ႇပၢင်သွၼ်ပၼ်ပိုၼ်ႉႁူႉ ၵဵဝ်ႇတၢင်းပဵၼ် COVID-19 ၼႂ်းထုင်ႉၼမ်ႉမႃႉ

October 17, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 16 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်း တေႃႇထိုင် ၶၢဝ်းယၢမ်း ၵၢင်ၼႂ် 9:00 မူင်းၼၼ်ႉ မေႃသွၼ်ၵူၼ်းၼုမ်ႇငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်ၸိုင်ႈတႆး (SSPP/SSA)လႄႈ ၵေႃႇမတီႇၸေႈဝဵင်းမၢႆ(10) ဢိၵ်ႇတင်းတပ်ႉၵွင်(357) လႆႈပိုတ်ႇၽုၺ်ႇပၢင်သွၼ် ပၼ်ပိုၼ်ႉႁူႉ ၵဵဝ်ႇတၢင်းပဵၼ် COVID-19 ၼႂ်းဢိူင်ႇၼႃးၼိဝ်ႉ၊ ဢိူင်ႇတူၼ်ႈၵႅင်း၊ ဢိူင်ႇၼွင်မွၼ်၊ ဢိူင်ႇမႄႈႁၢၼ်ႇ၊ ဢိူင်ႇႁၢင်ၼႃး ၸေႈဝဵင်းမၢႆ(10)ၼမ်ႉမႃႉ ၵႂႃႇယူႇ။ ၶႅပ်းႁၢင်ႈ – ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပိုတ်ႇပၢင်သွၼ် ၵဵဝ်ႇတၢင်းပဵၼ် COVID-19 ၼႂ်းၸေႈဝဵင်းမၢႆ(10) ၼမ်ႉမႃႉ ၼႂ်းပၢင်သွၼ်ပၼ်ပိုၼ်ႉႁူႉ ၵဵဝ်ႇတၢင်းပဵၼ် COVID-19 ၼၼ်ႉ ၵေႃႇမတီႇၸေႈဝဵင်းမၢႆ(10)လႄႈ ၸုမ်းထႆႇႁၢင်ႈမၢႆတွင်း၊ ၽူႈၵွၼ်းတပ်ႉၵွင်(357)၊ မေႃယႃၼႂ်းတပ်ႉႁူမ်ႇလူမ်ႈၸေႈဝဵင်းမၢႆ(10)၊ မေႃယႃ ၸၢႆးယိင်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA)၊ ပေႃႈမႄႈၵူၼ်းမိူင်း ၸၢႆး/ယိင်း ၼႂ်း(6)ဢိူင်ႇ ဢိၵ်ႇတင်းၸုမ်းႁူမ်ႇလူမ်ႈ ႁူမ်ႈသဵင်ႈၽူႈၶိုၼ်ႈႁွတ်ႈမီး(327)ၵေႃႉ ၼႆယဝ်ႉ။ ၶႅပ်းႁၢင်ႈ – ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပိုတ်ႇပၢင်သွၼ် ၵဵဝ်ႇတၢင်းပဵၼ် COVID-19 ၼႂ်းၸေႈဝဵင်းမၢႆ(10) ၼမ်ႉမႃႉ

['ပၢႆးယူႇလီ', 'ၶၢဝ်ႇ']

2020-10-15T18:43:41

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-22/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈတေႃႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

October 15, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 14 ဝၼ်း ပီႊ 2020 ၼီႊ ၶၢဝ်းယၢမ်းဝၢႆးဝၼ်း 4:30 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10)လႄႈ တပ်ႉၵွင်(357) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA) ႁူမ်ႈႁႅင်းၵူၼ်း(5)ၵေႃႉ လႆႈၸွႆႈၵူႈၶဝ်ႈၵၢပ်ႇလႄႈ တေႃႉၶဝ်ႈၵၢပ်ႇပၼ် လုင်းတိၼ်ႇလႄႈ ၼၢင်းတၢၼ်း ယူႇဝၢၼ်ႈၵွင်းႁုင်း(ၶူဝ်ႉၶႃႉ) ၸုမ်း(2) ဢိူင်ႇတူၼ်ႈၵႅင်း ၸေႈဝဵင်းမၢႆ(10)ၼမ်ႉမ တူင်ႇဝဵင်းသီႇ ပေႃႉ ၵႂႃႇယူႇ။ ၶႅပ်းႁၢင်ႈ – ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈၵူႈၶဝ်ႈၵၢပ်ႇလႄႈ တေႃႉၶဝ်ႈ ၵၢပ်ႇပၼ်ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း ၵၢၼ်ၸွႆႈထႅမ်ပေႃႈမႄႈၵူၼ်းမိူင်းၼႆႉ ပဵၼ်ၵၢၼ်လူင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA) တေလႆႈဝႆႉပဵၼ်ပိူင်ယႂ်ႇသေ ႁဵတ်းသၢင်ႈၵႂႃႇ ပဵၼ်ၶၵ်ႉပဵၼ်တွၼ်ႈ ၸွမ်းၼင်ႇၶိင်ႇၶၢဝ်း ရႃႇၸီႇၾိင်ႈၾႃႉ ၽၢၼ်ႇပၼ်မီးမႃးၼၼ်ႉယူႇယဝ်ႉ။

['ၵၢၼ်သႃႇသၼႃႇ', 'ၶၢဝ်ႇ']

2020-10-13T06:24:05

https://ssppssa.org/2020/10/%e1%81%b6%e1%82%85%e1%80%95%e1%80%ba%e1%80%b8%e1%82%81%e1%81%a2%e1%80%84%e1%80%ba%e1%82%88%e1%80%99%e1%81%a2%e1%82%86%e1%80%90%e1%80%bd%e1%80%84%e1%80%ba%e1%80%b8-%e1%81%b6%e1%81%a2%e1%80%9d%e1%80%ba/

ၶႅပ်းႁၢင်ႈမၢႆတွင်း ၶၢဝ်းတၢင်းႁူဝ်ပဝ်ႈလူင်(SSPP/SSA) လူင်းလဵပ်ႈႁဵၼ်းတူၺ်း တီႈၵၢၼ်ၵေႃႇသၢင်ႈယွင်ၼမ်ႉလႄႈ တိုတ်ႉၼမ်ႉပၼ်ပေႃႈမႄႈၵူၼ်းမိူင်းၼႂ်းဢိူင်ႇၼမ်ႉလပ်ႉ ၸေႈဝဵင်းမၢႆ(7) မိူင်းၵၢဝ်လူင် တူင်ႇဝဵင်းတၢင်ႉယၢၼ်း

လိူၼ်ဢွၵ်ႇတူဝ်ႇပႃႇ 9-11ဝၼ်း ပီႊ 2020ၼီႊ ၶၵ်ႉၵၢၼ်ၵေႃႇသၢင်ႈၽၢႆတႅၼ်ႈၶင်ၼမ်ႉ တီႈထုင်ႉပၢင်ႇၼမ်ႉသၢမ်ႁူး ၶၵ်ႉၵၢၼ်ၶုတ်းၼမ်ႉလႄႈ တိုတ်ႉၼမ်ႉပၼ်ပေႃႈမႄႈၵူၼ်းမိူင်း ဝၢၼ်ႈၼမ်ႉပၢတ်ႇ

['ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး', 'ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-10-12T21:16:29

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-21/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈၵၢၼ်ႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

October 12, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 11 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10)လႄႈ တပ်ႉၵွင်(357) ႁူမ်ႈႁႅင်းၵူၼ်း(10)ၵေႃႉ လႆႈၸွႆႈၵၢၼ်ႉၶဝ်ႈၵၢပ်ႇပၼ် လုင်း ပၢၼ်း ယူႇဝၢၼ်ႈၵွင်းႁုင်း ၸုမ်း(2) ဢိူင်ႇတူၼ်ႈၵႅင်း ၸေႈဝဵင်းမၢႆ(25) ၸေႈဝဵင်းၼႃးမၢၵ်ႇၶေႃ တူင်ႇ ဝဵင်းသီႇပေႃႉၵႂႃႇယူႇ။ ၶႅပ်းႁၢင်ႈ – ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈၵၢၼ်ႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တူင်ႉၼိုင်ထိုင်ၼႃႈတီႈလႂ်ၵေႃႈ ၵၢၼ်ၸွႆႈ ထႅမ်ပေႃႈမႄႈၵူၼ်းမိူင်းၼၼ်ႉ တိုၼ်းတေသိုပ်ႇႁဵတ်းသၢင်ႈၵႂႃႇ ဢမ်ႇသုတ်ႈဢမ်ႇႁူၼ်ယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ']

2020-10-12T21:02:07

https://ssppssa.org/2020/10/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-26/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တဵင်တႅၼ်ႈ ႁဵတ်းယွင်ၼမ်ႉပၼ် ပေႃႈမႄႈၵူၼ်းမိူင်း ထုင်ႉပၢင်ႇၼမ်ႉႁူးယၢင်း

October 12, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 11 ဝၼ်း ပီႊ 2020 ၼီႊၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA) လႆႈတဵင်တႅၼ်ႈ ႁဵတ်းယွင်ၼမ်ႉပၼ် ပေႃႈမႄႈၵူၼ်းမိူင်း ဝၢၼ်ႈမႅၵ်ႉမႄး ထုင်ႉပၢင်ႇ ၼမ်ႉႁူးယၢင်း ဢိူင်ႇၼမ်ႉလပ်ႉ ၸေႈဝဵင်းမၢႆ(7) မိူင်းၵၢဝ်လူင် တူင်ႇဝဵင်းတၢင်ႉယၢၼ်းၵႂႃႇယူႇ။ ၶႅပ်းႁၢင်ႈ – တႅၼ်ႈဢၼ်တိုၵ်ႉတဵင် တီႈၼမ်ႉႁူးယၢင်း ၶႅပ်းႁၢင်ႈ – ၸွမ်သိုၵ်းလူင် ပၢင်ႇၾႃႉ ႁူဝ်ပဝ်ႈလူင် SSPP/SSA လူင်းလဵပ်ႈႁဵၼ်းတူၺ်း တီႈတဵင်တႅၼ်ႈ ႁဵတ်းယွင်ၶင်ၼမ်ႉ တီႈၼမ်ႉႁူးယၢင်း တၢင်းသုင် ၽၢႆတႅၼ်ႈမီး(7)ထတ်း၊ ၼႃႈယၢဝ်းၽၢႆႇႁွင်ႇမီး(144)ထတ်း၊ ၼႃႈယၢဝ်းၽၢႆႇၸၢၼ်းမီး(120) ထတ်း၊ ၼႃႈပွတ်းၽၢႆႇတူၵ်းမီး(114)ထတ်း၊ ၼႃႈပွတ်းၽၢႆႇဢွၵ်ႇမီး(48)ထတ်း၊ တၢင်းၼႃတႅၼ်ႈမီး(4) ထတ်းသေ ထူင်သႂ်ႇလိၼ် ဢၼ်လႆႈၸႂ်ႉသဵင်ႈၵႂႃႇမီးမွၵ်ႈ(5000)ထူင် ၼႆယူႇ။ ၶႅပ်းႁၢင်ႈ – ၼမ်ႉႁူးယၢင်း ဢၼ်ပီႈၼွင်ႉၸၢဝ်းၶိူဝ်းယၢင်းၶဝ် ၵေႃႇသၢင်ႈဝႆႉ မိူဝ်ႈ 50 ပီႊ ပူၼ်ႉမႃး ၶႅပ်းႁၢင်ႈ – တၢင်းသုင်တၢင်းၵႂၢင်ႈတႅၼ်ႈ ဢၼ်တဵၼ်ႁဵတ်းယွင်ၶင်ၼမ်ႉ တီႈၼမ်ႉႁူးယၢင်း တီႈၵၢၼ်တဵင်တႅၼ်ႈ ႁဵတ်းယွင်ၼမ်ႉ တီႈထုင်ႉပၢင်ႇၼမ်ႉႁူးယၢင်းၼၼ်ႉ လႆႈၶွၼ်ႈတုမ်ဢဵၼ်ႁႅင်း မေႃမိုဝ်း(51)ၵေႃႉသေ ၶုတ်းလိၼ်သႂ်ႇၼႂ်းထူင် ၶပ်ႉတဵင်တႅၼ်ႈႁဵတ်းပဵၼ်ယွင်ၶင်ၼမ်ႉၵႂႃႇယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-10-11T21:26:50

https://ssppssa.org/2020/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-20/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၵေႃႇသၢင်ႈယွင်ၼမ်ႉလႄႈ တိုတ်ႉၼမ်ႉပၼ်ပေႃႈမႄႈၵူၼ်းမိူင်း ဝၢၼ်ႈၼမ်ႉလပ်ႉ ဢိူင်ႇၼမ်ႉလပ်ႉ

October 11, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 4 ဝၼ်း ပီႊ 2020 ၼီႊၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA) လႆႈၸွႆႈထႅမ်ၵေႃႇသၢင်ႈပၼ်ယွင်ၼမ်ႉလႄႈ ၸႂ်ႉတိုဝ်းႁႅင်းၾႆးသႅင်လႅတ်ႇသေ တိုတ်ႉ ၼမ်ႉပၼ် ပေႃႈမႄႈၵူၼ်းမိူင်း တီႈဝၢၼ်ႈၼမ်ႉလပ်ႉ ဢိူင်ႇၼမ်ႉလပ်ႉ ၸေႈဝဵင်းမၢႆ(7)မိူင်းၵၢဝ်လူင် တူင်ႇဝဵင်းတၢင်ႉယၢၼ်းၵႂႃႇယူႇ။ ၶႅပ်းႁၢင်ႈ – ၸုမ်းမေႃမိုဝ်းတိုၵ်ႉသိူဝ်ႇပိုၼ်ႉယွင်ၼမ်ႉ တီႈဝၢၼ်ႈၼမ်ႉလပ်ႉ တီႈၵၢၼ်ၵေႃႇသၢင်ႈယွင်ၼမ်ႉၼၼ်ႉ ၶဝ်ႈပႃးၸုမ်းမေႃမိုဝ်းဝၢၼ်ႈၼမ်ႉလဝ်းလႄႈ ၸုမ်းမေႃမိုဝ်းၼႂ်း ၸေႈဝဵင်းၵေႇသီႇ ႁူမ်ႈၵၼ်မွၵ်ႈ(12)ၵေႃႉ ဢိၵ်ႇတင်းပေႃႈမႄႈၵူၼ်းမိူင်း ၼႂ်းဝၢၼ်ႈၼမ်ႉလပ်ႉ လႆႈ ႁူမ်ႈႁႅင်းၵၼ်သေ ၵေႃႇသၢင်ႈပဵၼ်မႃးယွင်ၼမ်ႉ ၼႆယူႇ။ ၶႅပ်းႁၢင်ႈ – ယွင်ၼမ်ႉ ဢၼ်ႁဵတ်းသၢင်ႈယဝ်ႉတူဝ်ႈ ပဵၼ်တွၼ်ႈ ယွင်ၼမ်ႉၼၼ်ႉ ၼႃႈယၢဝ်းမီး(20)ထတ်း၊ ၼႃႈပွတ်းမီး(10)ထတ်းသေ တၢင်းသုင်မီး(6)ထတ်း ၼႆယူႇ။ လႆႈၸႂ်ႉတိုဝ်းႁႅင်းၾႆးသႅင်လႅတ်ႇ တိုတ်ႉဢဝ်ၼမ်ႉၼႂ်းထမ်ႈ မႃးၶင်ဝႆႉၼႂ်းယွင်သေ ပၼ်ႁႂ်ႈ ပေႃႈမႄႈၵူၼ်းမိူင်း ဢိၵ်ႇသင်ႇၶႃႇၸဝ်ႈၶဝ် ၸႂ်ႉတိုဝ်းၵႂႃႇယူႇ။ ၶႅပ်းႁၢင်ႈ – ၸုမ်းမေႃမိုဝ်းတိုၵ်ႉသၢၼ်ၶႅင်းလဵၵ်း တႃႇႁဵတ်းယွင်ၼမ်ႉ ၼႂ်းထမ်ႈၼမ်ႉလပ်ႉ တီႈၵၢၼ်ၵေႃႇသၢင်ႈယွင်ၼမ်ႉလႄႈ တိုတ်ႉၼမ်ႉပၼ်ပေႃႈမႄႈၵူၼ်းမိူင်း တီႈဝၢၼ်ႈၼမ်ႉလပ်ႉၼၼ်ႉ လႆႈတေႇႁႅၵ်ႈႁဵတ်းမႃး ၼႂ်းလိူၼ်ဢွၵ်ႇတူဝ်ႇပႃႇ 4 ဝၼ်း ပီႊ 2020 ၼီႊ တေႃႇထိုင် လိူၼ်ဢွၵ်ႇတူဝ်ႇပႃႇ 11 ဝၼ်း ပီႊ 2020 ၼီႊ ၶၢဝ်းတၢင်းႁိုင်မွၵ်ႈ(8)ဝၼ်း ၸင်ႇယဝ်ႉတူဝ်ႈလီငၢမ်းၵႂႃႇယူႇ။ ၶႅပ်းႁၢင်ႈ – ၶႅပ်းသႅင်လႅတ်ႇ ဢၼ်ၸႂ်ႉတိုဝ်း တႃႇတိုတ်ႉၼမ်ႉ ၼႂ်းထမ်ႈၼမ်ႉလပ်ႉ

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-10-11T08:01:14

https://ssppssa.org/2020/10/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-25/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၵေႃႇသၢင်ႈၽၢႆတႅၼ်ႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼမ်ႉလပ်ႉ တူင်ႇဝဵင်းတၢင်ႉယၢၼ်း

October 11, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 9 ဝၼ်း ပီႊ 2020 ၼီႊၼၼ်ႉ ႁွင်ႈၵၢၼ်ၽၢႆႇၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၵေႃႇသၢင်ႈၽၢႆတႅၼ်ႈ ႁဵတ်း ယွင်ၶင်ၼမ်ႉပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼမ်ႉလပ်ႉ ၸေႈဝဵင်းမၢႆ(7) တူင်ႇဝဵင်းတၢင်ႉယၢၼ်း ၵႂႃႇယူႇ။ ၶႅပ်းႁၢင်ႈ – ၵႃးၸၢၵ်ႈ Wheel Loader ၶုတ်းလိၼ်ႁဵတ်းၽၢႆတႅၼ်ႈၶင်ၼမ်ႉ တီႈထုင်ႉပၢင်ႇၼမ်ႉသၢမ်ႁူး ၼႂ်းၶၵ်ႉၵၢၼ်ၵေႃႇသၢင်ႈၽၢႆတႅၼ်ႈ ႁဵတ်းယွင်ၶင်ၼမ်ႉ တီႈထုင်ႉၼမ်ႉသၢမ်ႁူး ဝၢၼ်ႈမႅၵ်ႉမႄး ဢိူင်ႇ ၼမ်ႉလပ်ႉၼၼ်ႉ လႆႈၸႂ်ႉတိုဝ်းဢဵၼ်ႁႅင်း ၵႃးၸၢၵ်ႈၶုတ်းလိၼ် Wheel Loader (2)လမ်းလႄႈ ႁူမ်ႈ ပႃးဢဵၼ်ႁႅင်းပေႃႈမႄႈၵူၼ်းမိူင်း ၼႂ်းပိုၼ်ႉတီႈမွၵ်ႈ(30)ၵေႃႉသေ ဢွၼ်ၵၼ်တီႇၽဵဝ်ႈယုမ်းၼၢမ်၊ ၸုတ်ႇၽဝ်ၶႅမ်းမႆႉလႄႈ ၶုတ်းလိၼ်တေႃႉထွၵ်ႇ ၵေႃႇသၢင်ႈႁဵတ်းပဵၼ်ၽၢႆတႅၼ်ႈၶင်ၼမ်ႉ ၵႂႃႇယူႇ။ ၶႅပ်းႁၢင်ႈ- ပေႃႈမႄႈၵူၼ်းမိူင်း ဢွၼ်ၵၼ်တီႇၽဵဝ်ႈယုမ်းၼၢမ် ၸုတ်ႇၽဝ်ၶႅမ်းမႆႉ ၸွမ်းၶွပ်ႇလႅၼ်ၽၢႆတႅၼ်ႈ ၽၢႆတႅၼ်ႈၶင်ၼမ်ႉၼၼ်ႉ တၢင်းသုင်မီး(8)ထတ်း၊ ၼႃႈယၢဝ်းမီး(234)ထတ်းသေ ၶဝ်ႈပဵၼ်ၽၢႆတႅၼ်ႈ လိၼ် ဢၼ်တေၶင်ဢဝ် ၼမ်ႉသၢမ်ႁူး ႁဵတ်းပဵၼ်ၼွင်ၼမ်ႉ တႃႇပေႃႈမႄႈၵူၼ်းမိူင်းၼႂ်းပိုၼ်ႉတီႈၸႂ်ႉ တိုဝ်းလႄႈ ႁဵတ်းပဵၼ်ဢွင်ႈတီႈ တႃႇတူဝ်သတ်း မႃႉ၊လႃး၊ ဝူဝ်း၊ ၵႂၢႆး ယူႇမူၼ်ႈၵိုၵ်းၵၼ်တင်း သၽႃႇဝႃႉ ၼမ်ႉလိၼ်ႁိၼ်ၽႃ ၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး']

2020-10-10T19:40:30

https://ssppssa.org/2020/10/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-24/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸွႆႈထႅမ်ၵူၼ်းမိူင်းထူပ်းၽေးသိုၵ်း

10-10-2020ၶၢဝ်ႇ-SSPPInfo ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA လူင်းၸွႆႈထႅမ်ပေႃႈမႄႈၵူၼ်းမိူင်း ၸိူဝ်းထူပ်းၽေး သိုၵ်း ယွၼ်ႉပၢင်တိုၵ်း သိုၵ်းလူင်ပွင်ၸိုင်ႈမၢၼ်ႈ လႄႈ RCSS ၶဝ်ပိုတ်းယိုဝ်းၵၼ် ၼႂ်းထုင်ႉပုင်ႇဝူဝ်း ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ။ ဝၼ်းထီႉ 10-10-2020 ၼႆႉငဝ်ႈငုၼ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA လႆႈႁၢင်ႈႁႅၼ်းၶဝ်ႈ ၼမ်ႉတၢင်းၵိၼ်မိူၼ်ၼင်ႇ ၶဝ်ႈသၢၼ် (100) ထူင် ၊ ၵျႃႇသၢၼ်ႇ (50) ၸွႆႉ ၊ ထူဝ်ႇလိူင် (10) ထူင် (ၼိုင်ႈထူင်မီး 32 ၸွႆႉ) ၊ ၵိူဝ် (40) ၸွႆႉ ၊ ၼမ်ႉမၼ်း (17) တိူၵ်ႈ ၊ Mask ဢၼ်တူမ်းသူပ်း (2000) ဢၼ် သေ လူင်းၸွႆႈထႅမ်ပေႃႈမႄႈ ၵူၼ်းမိူင်း ၸိူဝ်းဢၼ်လႆႈပၢႆႈၽေးသိုၵ်း ၵႂႃႇသွၼ်ႈ ယူႇဝႆႉတီႈ ၵျွင်းမုၼ်ၸဝ်ႈ ၵျွင်းပုင်ႇဝူဝ်း ၊ ၵျွင်းၵုၼ်ႁႅၼ် ၊ ၵျွင်းတွင်ႇထိၵ်ႈ ၊ ၵျွင်း ၵွင်းလၢင်း တၢင်းမူတ်းဢၼ်လႆႈႁူႉ ၸွမ်းသဵၼ်ႈမၢႆၵူၼ်းပၢႆႈၽေးသိုၵ်းမီး (1745 ) ၵေႃႉ ၊ ၶူဝ်းၶွင်ၶဝ်ႈၼမ်ႉ တၢင်း ၵိၼ် ၸိူဝ်းၼၼ်ႉၵေႃႈ လႆႈၵႂႃႇဢၢပ်ႈပၼ်တီႈ ၸုမ်းၵေႃႇမတီႇၸွႆႈထႅမ်ၵူၼ်းပၢႆႈၽေးသိုၵ်း ၼႂ်းထုင်ႉပုင်ႇ ဝူဝ်းယဝ်ႉ လီငမ်း။ တၢင်ႈတေႇဢဝ် ဝၼ်းထီႉ 30 – September-2020 တေႃႇထိုင် ႁူဝ်လိူၼ် October- 2020 ၼႆႉ လူင်ပွင်သိုၵ်းမၢၼ်ႈတင်း တပ်ႉသိုၵ်း RCSS ၶဝ်ပဵၼ်ပၢင်တိုၵ်းၵၼ်ႁဝ်ႈႁႅင်း တီႈၼႂ်းထုင်ႉပုင်ႇဝူဝ်း ႁဵတ်းႁႂ်ႈၵူၼ်းမိူင်းၼႂ်းပိုၼ်ႉတီႈဢိူင်ႇပုင်ႇဝူဝ်း ၊ ဢိူင်ႇၵုၼ်ႁႅၼ် ၊ ဢိူင်ႇၶၢင်ႈၶႆး ၊ ဢိူင်ႇတွင်ႇထိၵ်ႈ ၊ ဢိူင်ႇၼွင်သိမ်ႇ ၸိူဝ်းၼႆႉ လႆႈပႅတ်ႈႁိူၼ်းယေး တိူၵ်ႇႁႆႈလွၵ်းၼႃး ဢွၼ်ၵၼ်ပၢႆႈၽေးသိုၵ်း ၊ ၵမ်ႈၽွင်ႈၵေႃႈထုၵ်ႇၺႃးမၢၵ်ႇတူၵ်းတိူဝ်ႉသႂ်ႇႁိူၼ်းယေးၶူဝ်းၶွင် လူတ်ႉၵႃး လႄႈ ၵူၼ်း ၵေႃႈလႆႈတိူဝ်ႉမၢတ်ႇၸဵပ်းၸွမ်းသေ တေႃႇထိုင်ယၢမ်းလဵဝ်ၵေႃႈ တၢင်းသွင်ၽၢႆႇတိုၵ်ႉသိပ်ႇထႅမ်ႁႅင်းၶဵင်ႈၶႅင်ၼႃႈသိုၵ်း တေႃႇၵၼ်ဝႆႉယူႇယဝ်ႉ။ ၵဵဝ်ႇလူၺ်ႈလွင်ႈၼႆႉသေ ၽူႈမီးပုၼ်ႈၽွၼ်းၽၢႆႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ၸဝ်ႈၼိုင်ႈလၢတ်ႈဝႃႈ“ ပၢင်တိုၵ်းၼႆႉ ပဵၼ်တီႈလႂ်ၵေႃႈ မီးလွင်ႈတုမ်ႉတိူဝ်ႉတေႃႇၵူၼ်းမိူင်းလႄႈ ပေႃႈမႄႈၵူၼ်းမိူင်းႁဝ်းလႆႈၶၢမ်ႇတၢမ်ႇသိုၵ်းမႃး ပီႊယၢဝ်းၶၢဝ်းႁိုင်ယဝ်ႉ ၸုမ်းယိပ်းၵွင်ႈၵၢင်လၢႆးလုၵ်ႉၽိုၼ်ႉႁဝ်းၼႆႉပဵၼ်လႆႈၵႃႈႁိုဝ်ၵေႃႈ ၼင်ႇႁိုဝ်ပၢင်တိုၵ်းတေဢမ်ႇ မႃး ၵိူတ်ႇၶိုၼ်ႈၸွမ်းဝၢၼ်ႈ ႁိမ်းဝၢၼ်ႈၼၼ်ႉ လီ ဢွၼ်ၵၼ်ငိူင်ႉဝႄႈၵႂႃႇသေ ႁႂ်ႈပၢင်တိုၵ်းပေႃးတေဢမ်ႇယိုၼ်းယၢဝ်း ၵႂၢင်ႈၶႂၢင်ၵႂႃႇထႅင်ႈ ၼၼ်ႉၵေႃႈ သွင်ပႃႈသွင်ၽၢႆႇလီဢဝ်လၢႆးဢုပ်ႇဢူဝ်းၵၢၼ်မိူင်းသေၵႄႈလိတ်ႈၵႂႃႇ ႁႂ်ႈၸဵဝ်းၵိုတ်းယိုတ်း လႆႈပၢင်တိုၵ်းၼၼ်ႉလီသေပိူၼ်ႈယဝ်ႉ ”ဝႃႈၼႆ။

['ၵၢၼ်သိုၵ်း', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-10-08T11:19:12

https://ssppssa.org/2020/10/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-23/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၵေႃႇသၢင်ႈၽၢႆတႅၼ်ႈပၼ် ပေႃႈမႄႈၵူၼ်းမိူင်း ဝၢၼ်ႈၼမ်ႉၸႅင် ဢိူင်ႇၼႃးၶႃႇ

October 8, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 2 ဝၼ်း ပီႊ 2020 ၼီႊၼၼ်ႉ ႁွင်ႈၵၢၼ်ၽၢႆႇၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈတေႃႉတၢင်ႇလိၼ်လႄႈ သၢႆး ႁဵတ်းပဵၼ်ၽၢႆတႅၼ်ႈ သိူဝ်ႇသဵၼ်ႈတၢင်းပၼ် ပေႃႈမႄႈၵူၼ်းမိူင်းဝၢၼ်ႈၼမ်ႉၸႅင် ဢိူင်ႇၼႃးၶႃႇ ၸေႈ ဝဵင်းမၢႆ(7) တူင်ႇဝဵင်းတၢင်ႉယၢၼ်းၵႂႃႇယူႇ။ ၶႅပ်းႁၢင်ႈ- ၵႃးၶုတ်းလိၼ်လႄႈ သၢႆး(Wheel Loader) တိုၵ်ႉၶုတ်းလိၼ် သိူဝ်ႇပိုၼ်ႉၽၢႆတႅၼ်ႈ တီႈၵၢၼ်ၵေႃႇသၢင်ႈၽၢႆတႅၼ်ႈ သိူဝ်ႇသဵၼ်ႈတၢင်းပၼ် ပေႃႈမႄႈၵူၼ်းမိူင်းဝၢၼ်ႈၼမ်ႉၸႅင်ၼၼ်ႉ လႆႈ ၸႂ်ႉတိုဝ်း ႁႅင်းၵႃးၸၢၵ်ႈၶုၵ်းလိၼ်လႄႈ သၢႆး Wheel Loader (2) လမ်း၊ ၵႃးတူင်ႈၽူင်ႊ တေႃႉတၢင်ႇ သၢႆး(8)လမ်း၊ သၢႆးဢၼ်လႆႈၸႂ်ႉသဵင်ႈၵႂႃႇ(226)လမ်းၼႆယူႇ။ ၼႂ်းၶၵ်ႉတွၼ်ႈလၢႆးၵၢၼ်ၵေႃႇသၢင်ႈၽၢႆတႅၼ်ႈၼၼ်ႉ လႆႈတေႃႉလိၼ်သိူဝ်ႇပိုၼ်ႉၽၢႆသေ ၶိုၼ်းတေႃႉ တၢင်ႇသၢႆး သိူဝ်ႇသွၼ်ႉၽၢႆႇၼိူဝ် ႁဵတ်းပဵၼ်သဵၼ်ႈတၢင်း လိူၼ်ႈၵႂႃႇၼိူဝ်ၽၢႆတႅၼ်ႈ ၼႆယူႇ။ တၢင်းသုင် ၽၢႆတႅၼ်ႈၼၼ်ႉ မီး(4)ထတ်း၊ ၼႃႈယၢဝ်းမီး(189)ထတ်းသေ ၼႃႈပွတ်းမီး(18)ထတ်း ၼႆယူႇ။ ၶႅပ်းႁၢင်ႈ – ၽၢႆတႅၼ်ႈ ဢၼ်သိူဝ်ႇလိၼ်လႄႈ သၢႆး ႁဵတ်းပဵၼ်သဵၼ်ႈတၢင်း ၽူႈမီးပုၼ်ႈၽွၼ်း ၼႂ်းႁွင်ႈၵၢၼ်ၽၢႆႇၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ငဝ်ႈငုၼ်းပႃႇတီႇမႂ်ႇသုင်ၸိုင်ႈ တႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈၸႂ်ႉတိုဝ်းၶၢဝ်းယၢမ်း(2)ဝၼ်း တေႇၼႂ်းလိူၼ်ဢွၵ်ႇတူဝ်ႇ ပႃႇ 2 ဝၼ်း တေႃႇထိုင် လိူၼ်ဢွၵ်ႇတူဝ်ႇပႃႇ 3 ဝၼ်းသေ ၵေႃႇသၢင်ႈႁဵတ်းၽၢႆတႅၼ်ႈ သိူဝ်ႇသဵၼ်ႈ တၢင်းပၼ် ပေႃႈမႄႈၵူၼ်းမိူင်း ဝၢၼ်ႈၼမ်ႉၸႅင် ယဝ်ႉတူဝ်ႈၵႂႃႇလီငၢမ်း ၼႆယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-10-07T20:13:19

https://ssppssa.org/2020/10/%e1%81%bd%e1%81%a2%e1%82%86%e1%82%87%e1%80%90%e1%80%95%e1%80%ba%e1%82%89%e1%80%9c%e1%82%84%e1%82%88-%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad/

ၽၢႆႇတပ်ႉလႄႈ ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး(SSPP/ SSA) ၸွႆႈထႅမ်ပၢတ်ႈၶဝ်ႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

October 7, 2020 By – SSPP/ SSA ၼႂ်းလိူၼ်ဢွၵ်ႇတူဝ်ႇပႃႇ 6 ဝၼ်း ပီႊ 2020 ၼီႊ ယၢမ်း 9:00 မူင်းၵၢင်ၼႂ် ၽၢႆႇႁူမ်ႇလူမ်ႈၸေႈဝဵင်းမၢႆ (10)လႄႈ ၵေႃႉသိုၵ်းၵေႃႉႁၢၼ် ၼႂ်းတပ်ႉၵွင်(357) ဢဵၼ်ႁႅင်း(10)ၵေႃႉ ဢၼ်ၵႅမ်ၶုၼ်ႁၢၼ်/ပၼ်ႇတီႇ ဢွၼ်ႁူဝ်ၼၼ်ႉ လႆႈၸွႆႈထႅမ်ပၢတ်ႇၶဝ်ႈပၼ် မုင်ႉႁေႃႁိူၼ်းလုင်းမူးပၢင်ႇလႄႈ ပႃႈယူႉ တီႈယူႇဝၢၼ်ႈ ၼမ်ႉမွၼ်း ၸုမ်း(2) ဢိူင်ႇတူၼ်ႈၵႅင်း ၸေႈဝဵင်းမၢႆ(25) ၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇလႄႈ ၽၢႆႇတပ်ႉ(SSPP/ SSA)ႁူမ်ႈၵၼ်ပၢတ်ႇၶဝ်ႈၸွႆႈပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း ၵၢၼ်သွမ်ႈၼႃး ၽုၵ်ႈၶဝ်ႈႁႆႈလႄႈ ၵၢၼ်ပၢတ်ႇၶဝ်ႈ၊ ပေႃႉၶဝ်ႈ၊ ၽတ်ႉၶဝ်ႈ ၸွႆႈထႅမ်ပေႃႈမႄႈၵူၼ်းမိူင်း ၼႆႉ ပဵၼ်ပုၼ်ႈၽွၼ်းၵေႃႉသိုၵ်းၵေႃႉႁၢၼ် ၼႂ်းၽၢႆႇဢုပ်ႉပိူင်ႇ၊ ၽၢႆႇတပ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တေလႆႈလူလွမ်ပွင်သၢင်ႈၸွႆႈထႅမ်ပေႃႈမႄႈၵူၼ်းမိူင်းၵႂႃႇယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-10-05T18:52:13

https://ssppssa.org/2020/10/%e1%81%b5%e1%80%b0%e1%81%bc%e1%80%ba%e1%80%b8%e1%80%9a%e1%80%ad%e1%80%84%e1%80%ba%e1%80%b8%e1%80%a2%e1%80%bd%e1%81%bc%e1%80%ba%e1%82%87%e1%80%9e%e1%82%85%e1%81%bc%e1%80%ba%e1%80%b8%e1%80%a2%e1%82%83/

ၵူၼ်းယိင်းဢွၼ်ႇသႅၼ်းဢႃႇယု 15 ၶူပ်ႇထုၵ်ႇၺႃးၸုတ်ႇၽဝ်တူဝ်သေတၢႆႇဝႆႉၼွၵ်ႈတၢင်းၵႃးလူင် လႃသဵဝ်ႈၼမ်ႉတူႈ

04-10-2020ၶၢဝ်ႇ-ၸၢႆးၶုၼ် ၼၢင်းယိင်းဢွၼ်ႇ သႅၼ်းဢႃႇယု 15 ၶူပ်ႇၵေႃႉၼိုင်ႈ ထုၵ်ႇၺႃးၸုတ်ႇၽဝ်တူဝ်သေ တၢႆဝႆႉတီႈၼွၵ်ႈတၢင်းၵႃးလူင် လႃ သဵဝ်ႈၼမ်ႉတူႈ တီႈၼႂ်းၵႄႈ ၵၢင်ဝၢၼ်ႈၶူဝ်ၽိူၵ်ႇလႄႈ ဝၢၼ်ႈပၢင်သပေႇ ဝႃႈၼႆ။ မိူဝ်ႈဝၼ်းထီႉ 01-10-2020 မိူဝ်ႈယၢမ်းဝၢႆးဝၼ်းၼၼ်ႉ မီးၵူၼ်းထူပ်းႁၼ်တူဝ်တၢႆ ၼၢင်းယိင်းဢွၼ်ႇ ၵေႃႉၼိုင်ႈတီႈႁိမ်း ၼွၵ်ႈတၢင်းၵႃးလူင်လႃသဵဝ်ႈၼမ်ႉတူႈ တီႈဢၼ်ယၢၼ်ၵႆ ဝဵင်းၼမ်ႉတူႈမွၵ်ႈ 7 လၵ်း ပဵၼ်တီႈၼႂ်းၵႄႈၵၢင် ဝၢၼ်ႈၶူဝ် ၽိူၵ်ႇ လႄႈ ဝၢၼ်ႈပၢင်သပေႇ ယူႇတီႈၽူႈမီးပုၼ်ႈၽွၼ်း ၽၢႆႇပလိၵ်ႈ ၼႂ်းၸေႈဝဵင်းၼမ်ႉတူႈၶဝ် မႃးၵူတ်ႇထတ်းတူၺ်း တီႈတူဝ်တၢႆမၼ်းၼၢင်းလႄႈ ႁိမ်းႁွမ်းတီႈပဵၼ်ပၼ်ႁႃၼၼ်ႉယဝ်ႉလီငမ်းသေ ၸုမ်းပရႁိတ ဝဵင်းၼမ်ႉတူႈၶဝ်ၸွႆႈ တၢင်ႇဢဝ်ၶၢပ်ႈတူဝ်တၢႆ မိူဝ်းသူင်ႇဝႆႉတီႈႁူင်းယႃလူင်ဝဵင်းၼမ်ႉတူႈ ၼႂ်းဝၼ်းၼၼ်ၵမ်းလဵဝ်ဝႃႈၼႆ။ ၼၢင်းယိင်းဢၼ်ထုၵ်ႇၽဝ်တူဝ်ၶႃႈႁႅမ်တၢႆဝႆႉၼႆႉ ၸိုဝ်ႈႁွင်ႉဝႃႈ ၼၢင်းထူၺ်းငႄႇ ဢႃႇယု 15 ၶူပ်ႇ ၸိုဝ်ႈမႄႈ ပႃႈသေး ပဵၼ်ၸိူဝ်ႉၶိူဝ်းလွႆ ယူႇသဝ်းဝႆႉတီႈ ဝဵင်းၼမ်ႉတူႈ ပွၵ်ႉမၢႆ (10) သေ မၼ်းၼၢင်းတေႇႁၢႆဢွၵ်ႇႁိူၼ်းၵႂႃႇ မိူဝ်ႈဝၼ်းထီႉ 30-09-2020 ၼၼ်ႉဝႃႈၼႆ။ ၵူၼ်းမိူင်းၼႂ်းပိုၼ်ႉတီႈၸေႈဝဵင်းၼမ်ႉတူႈၵေႃႉၼိုင်ႈလၢတ်ႈတီႈႁဝ်းၶႃႈဝႃႈ ၼႂ်းဝဵင်းၼမ်ႉတူႈၼႆႉ ယွၼ်ႉၵူၼ်းသိုဝ်ႉၶၢႆ သူႇသမ်းၵိၼ်ယႃႈ ၼမ်လိူင်ႇမႃးၵူႈပီႊပီႊလႄႈ ၽူႈလၵ်ႉၸၢၵ်ႈၶုတ်ႈၵေႃႈ လိူင်ႇၼမ်မႃး ယင်းၵႆႉမီးပႃးၵၢၼ်ၶႃႈႁႅမ်ၵၼ် ၸွမ်းတႃႈၸွမ်းတၢင်းသေ ပုၼ်ႈတႃႇၵူၼ်းႁဵတ်းၵိၼ်ၵၢၼ်ၽုၵ်ႇသွမ်ႈၶဝ်ၵေႃႈ ပေႃးထိုင်ၶၢဝ်း မၢၵ်ႇၶဝ်ႈတဝ်ႈၼမ်ႉလႆႈ မႃးၼႆ ၵႆႉၵႆႉလႆႈထုၵ်ႇၺႃးၽူႈလၵ်ႉၶဝ် ၶဝ်ႈလၵ်ႉၶူဝ်းၽုၵ်ႇဢွၵ်ႇမႃးၼႂ်း သူၼ်ၼႂ်းႁိူၵ်ႈဢမ်ႇၵႃး မိူဝ်ႈယၢမ်း လူဝ်ႇၵႂႃႇမႃးပႆ ၸွမ်းတႃႈၸွမ်းတၢင်းၵေႃႈယင်းဢမ်ႇမီးလွင်ႈႁူမ်ႇလူမ်ႈသေဢိတ်းယဝ်ႉ ဝႃႈၼႆ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-09-29T14:54:55

https://ssppssa.org/2020/09/%e1%81%b5%e1%80%b0%e1%81%bc%e1%80%ba%e1%80%b8%e1%81%b8%e1%81%a2%e1%82%86%e1%80%b8%e1%80%9e%e1%82%85%e1%81%bc%e1%80%ba%e1%80%b8%e1%80%a2%e1%82%83%e1%82%87%e1%80%9a%e1%80%b0%e1%82%89-40-%e1%81%b5/

ၵူၼ်းၸၢႆးသႅၼ်းဢႃႇယူႉ (40) ၵေႃႉၼိုင်ႈ ဢူမ်ပၢၵ်ႇၵွင်ႈယၢမ်းၶႃႈတူဝ်ၸဝ်ႈၵဝ်တၢႆထင်တီႈ

ၶၢဝ်ႇ ၊ SSPP info September 29, 2020 ၵူၼ်းၸၢႆးၵေႃႉၼိုင်ႈ ၼႂ်းတူင်ႇဝဵင်းမိူင်းယႆ သႅၼ်းဢႃႇယူႉ (40)ပၢႆ ဢူမ်ပၢၵ်ႇၵွင်ႈသတ်ႉယၢမ်းသေ ၶႃႈတူဝ်ၸဝ်ႈၵဝ်ႇတၢႆထင်တီႈၵႂႃႇၵမ်းလဵဝ် ၼႆယူႇၶႃႈ။ မိူဝ်ႈဝၼ်းတီႈ လိူၼ်ၸတဵမ်ႇပႃႇ 28 ဝၼ်း ၶၢဝ်းယၢမ်းၵၢင်ၼႂ် မွၵ်ႈ 07:00 မူင်းၼၼ်ႉ ၵေႃႉပဵၼ်လုင်းပၼ်ႇ ဢႃႇယူႉ (49)ပီႊ တီႈယူႇဝၢၼ်ႈၽႃသႅင် ၼႂ်းဢိူင်ႇမိူင်းၸိတ်ႇ တူင်ႇဝဵင်းမိူင်းယႆ လုၵ်ႉဢဝ်တီႈႁိူၼ်းမၼ်းၸၢႆးတီႈဝၢၼ်ႈၽႃသႅင် ပႃးဢဝ်မူၵ်ႇၵွင်ႈသတ်ႉယၢမ်းဢၼ်ၵဝ်ႇၼိုင်ႈလွတ်ႇ ဢၢၼ်းတေၵႂႃႇႁဵတ်းႁိူၼ်းၵွင်ႈသတ်ႉယၢမ်းဢၼ်မႂ်ႇ တီႈထဵင်ၼႃးမၼ်းၸၢႆးၼႆသေ ဢွၵ်ႇႁိူၼ်းၵႂႃႇ ၵွပ်ႈဢမ်ႇႁၼ်မႃးၵိၼ်ၶဝ်ႈၼႂ်/ၶဝ်ႈဝၼ်းၶိုၼ်းတီႈႁိူၼ်းလႄႈ ၵေႃႉပဵၼ်လုၵ်ႈၸၢႆးမၼ်း ၸၢႆးသၢႆလိူၼ် ၸင်ႇၵႂႃႇၸွမ်းၶႆႈႁႃသေ ၶၢဝ်းယၢမ်းဝၢႆးဝၼ်းမွၵ်ႈ (03:00)မူင်းၼၼ်ႉ ၵႂႃႇထူပ်းႁၼ်တူဝ်တၢႆလုင်းပၼ်ႇ ပဵၼ်ၽၢင်ႁၢင်ႈဢူမ်ပၢၵ်ႇၵွင်ႈသတ်ႉယၢမ်းသေ ယိုဝ်းတူဝ်တၢႆၶိုၼ်း မၢၵ်ႇၵွင်ႈပွင်ႇၵႂႃႇၵွင်ႇၵေႃႈၽၢႆႇလင် သေ တၢႆထင်တီႈယူႇ ၽၢႆႇၸဵင်ႇၸၢၼ်းဝၼ်းတူၵ်းဝၢၼ်ႈၽႃသႅင် ယၢၼ်ၵႆဝၢၼ်ႈယူႇမွၵ်ႈ (4) ၽႃႇလူင်ႇၼၼ်ႉ ၼႆယူႇယဝ်ႉ။ ၸၢႆးသၢႆလိူၼ်ၵေႃႉပဵၼ်လုၵ်ႈၸၢႆးလုင်းပၼ်ႇလၢတ်ႈဝႃႈ “ ဢူႈႁဝ်းဢွၵ်ႇႁိူၼ်းၵႂႃႇ ၸဵမ်ၸဝ်ႉၶႃႈဢေႃႈမိူဝ်ႈၼႆႉ ၊ ၶဝ်ႈၼႂ်ၵေႃႈတမ်ႉပႆႇလႆႈၵိၼ်ၵွၼ်ႇၶႃႈ၊ မၼ်းဢဝ်မူၵ်ႇၵွင်ႈယၢမ်း ဢၼ်ၵဝ်ႇမၼ်းသေ မၼ်းဝႃႈတေၵႂႃႇလႅၵ်ႈပႅတ်ႈႁိူၼ်းၵွင်ႈမႂ်ႇ တီႈထဵင်ၼႃး ၼႆၶႃႈဢေႃႈ ၊ ၶဝ်ႈၼႂ်ၵေႃႈဢမ်ႇႁၼ်မႃးၵိၼ် ၊ တေႃႇထိုင်ၵၢင်ဝၼ်းၵေႃႈဢမ်ႇႁၼ်ပွၵ်ႈမႃးၶိုၼ်းလႄႈ ၶႃႈလႆႈၵႂႃႇႁႃၶႆႈ ဢူႈႁဝ်းၶႃႈဢေႃႈ ၊ ၽိူဝ်ႇၶႃႈၵႂႃႇတၢင်းၼႃးၵေႃႈ ၵႂႃႇႁၼ်ဢူႈႁဝ်းပေႃးပဵၼ်တူဝ်တၢႆ ဢွၵ်ႇလိူတ်ႈဢွၵ်ႇယၢင် ဝႆႉ ၼၼ်ႉၶႃႈယဝ်ႈ ၊ ၶႃႈၵေႃႈလႆႈၶိုၼ်းမိူဝ်းလၢတ်ႈၵူၼ်းလူင်ၼႂ်းဝၢၼ်ႈသေ မိူဝ်ႈလဵဝ်တေႉ ႁဝ်းၶႃႈဢွၼ်ၵၼ်လုမ်းလႃးၶၢပ်ႈတူဝ်ဢူႈႁဝ်းယဝ်ႉတူဝ်ႈၵႂႃႇယဝ်ႉၶႃႈ “ ၼႆယူႇ။ လုင်းပၼ်ႇၼႆႉ တေႇၼႃႈႁိူၼ်းၸွမ်း ပႃႈမူၺ်း တီႈယူႇဝၢၼ်ႈၽႃသႅင် မီးလုၵ်ႈႁူမ်ႈၵၼ် (6) ၵေႃႉ ၊ ၵူၼ်းၸၢႆး (2) ၵေႃႉ ၊ ၵူၼ်းယိင်း (4)ၵေႃႉ သေ ၸဵမ်မိူဝ်ႈဢွၼ်တၢင်း ပႆႇပဵၼ်လွင်ႈႁႅမ်တူဝ်တၢႆၼႆႉ ၵဵဝ်ႇၵပ်း လူၺ်ႈၵၢၼ်ၼႃႈႁိူၼ်း လႄႈသင် ၵူၼ်းၼႂ်းၼႃႈႁိူၼ်းၸိူဝ်းၼႆႉၵေႃႈ ဢမ်ႇလႆႈမီးပၼ်ႁႃလွင်ႈသင်ၵၼ် ဝႃႈၼႆယူႇၶႃႈ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-09-29T14:03:07

https://ssppssa.org/2020/09/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%82%81%e1%81%a2%e1%81%bc%e1%80%ba-sspp-ssa-%e1%80%9c%e1%80%b0%e1%80%84%e1%80%ba%e1%80%b8%e1%82%81%e1%80%b5/

ၵေႃႉသိုၵ်းႁၢၼ် SSPP/SSA လူင်းႁဵတ်းၵၢၼ် ၸွႆႈထႅမ်ၵူၼ်းမိူင်း

ၶၢဝ်ႇ -SSPP info ဝၼ်းထီႉ -29/09 /2020 ၵေႃႉသိုၵ်းၵေႃႉႁၢၼ်ၽၢႆႇပႃႇတီႇမႂ်ႇသုင်ၸိုင်ႈတႆး ၊ တပ်ႉသိုၵ်းၸိုင်ႈတႆး လူင်းႁဵတ်းၵၢၼ် ၽတ်ႉထူဝ်ႇလိၼ် ၸွႆႈထႅမ်ပေႃႈမႄႈၵူၼ်းမိူင်း ၼႂ်းတူင်ႇဝဵင်းမိူင်းယႆ ၸိုင်ႈတႆးပွတ်းႁွင်ႇၼႆယူႇၶႃႈ။ မိူဝ်ႈဝၼ်းတီႈ September 27 ဝၼ်း ၶၢဝ်းယၢမ်းၵၢင်ၼႂ် 09 : 00 မူင်းၼၼ်ႉ ၵေႃႉသိုၵ်းၵေႃႉႁၢၼ်ၽၢႆႇ ပႃႇတီႇမႂ်ႇသုင်ၸိုင်ႈတႆး ၊ တပ်ႉသိုၵ်းၸိုင်ႈတႆး ၼႂ်းႁွင်ႈၵၢၼ်ၸေႈဝဵင်းမၢႆ (10) ၵေႃႉပဵၼ် သိုၵ်းႁၢၼ် ၸၢႆးလႃႉသူၺ်ႇ ၼႃႈၵၢၼ်ပုၼ်ႈၽွၼ်း ႁူဝ်ထႅဝ် ဢွၼ်ႁူဝ်ဢဝ်ႁႅင်းၵူၼ်း (5) ၵေႃႉသေ လူင်းၵႂႃႇႁဵတ်းၵၢၼ် ၽတ်ႉထူဝ်ႇလိၼ် ၸွႆႈထႅမ်ပေႃႈမႄႈၵူၼ်းမိူင်း ၸိုဝ်ႈသဵင်ၸဝ်ႈႁႆႈ လုင်းထုၼ်း + ပႃႈၵွႆႇ တီႈယူႇဝၢၼ်ႈၵွင်းသၢင်း ၼႂ်းဢိူင်ႇမိူင်းၸိတ်ႇ တူင်ႇဝဵင်းမိူင်းယႆ ၼႆယူႇၶႃႈ။ ၵွပ်ႈပဵၼ်ၶၢဝ်းယၢမ်း ႁုပ်ႈသိမ်းဢဝ်မၢၵ်ႇၶဝ်ႈတဝ်ႈၼမ်ႉ ၸွမ်းၼင်ႇ ၼႃႈၵၢၼ်တႃငၢၼ်း ပေႃႈမႄႈၵူၼ်းမိူင်း ၶိင်ႇလႂ်ၶၢဝ်းၼၼ်ႉယဝ်ႉလႄႈ ယူႇတီႈပႃႇတီႇမႂ်ႇသုင်ၸိုင်ႈတႆး ၊တပ်ႉသိုၵ်းၸိုင်ႈတႆး ႁွင်ႈၵၢၼ်ၽၢႆႇတပ်ႉ ၊ ၽၢႆႇဢုပ်ႉပိူင်ႇ ၵူႈႁွင်ႈၵၢၼ်ၼၼ်ႉ တိုၼ်းမီးၽႅၼ်ၵၢၼ်ၸွႆႈထႅမ်ႁဵတ်းၸွႆႈၵၢၼ်ပေႃႈ မႄႈၵူၼ်းမိူင်းၵႂႃႇ ၸွမ်းၼင်ႇ ပွင်ပဵၼ်လႆႈၼၼ်ႉယူႇ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-09-28T21:29:54

https://ssppssa.org/2020/09/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%81%bd%e1%81%a2%e1%82%86%e1%82%87/

ၵေႃႉသိုၵ်းၵေႃႉႁၢၼ် ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ၽတ်ႉၶဝ်ႈပၼ် ပေႃႈမႄႈၵူၼ်းမိူင်း ၼႂ်းၸေႈဝဵင်ႈသႅၼ်ဝီ

September 28, 2020 By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 28 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်း တေႃႇထိုင် ယၢမ်းဝၢႆး ဝၼ်း 4:00 မူင်းၼၼ်ႉ ၵေႃႉသိုၵ်းၵေႃႉႁၢၼ် ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး(SSPP/ SSA) ၸိုဝ်ႈႁွင်ႉၸၢႆးၸၢမ်ႇၺုၼ်ႉ ၸၼ်ႉသိုၵ်း ႁူဝ်သိုၵ်းလူင် တၼ်းႁဵင်းၸၼ်ႉၵၢၼ် ၵေႃႇမတီႇၸေႈဝဵင်းမၢႆ(30) သႅၼ်ဝီ လႆႈဢွၼ်ႁူဝ်ၵူၼ်းသိုၵ်း ၼႂ်းတပ်ႉႁူမ်ႇလူမ်ႈၸေႈဝဵင်း ႁႅင်းၵူၼ်း (5)ၵေႃႉသေ ၸွႆႈထႅမ်ၽတ်ႉၶဝ်ႈၼႃးပၼ် မုင်ႉႁေႃႁိူၼ်းလုင်းသၢင်ႇဢွၼ်ႇလႄႈ ပႃႈထွၼ်း ယူႇ ဝၢၼ်ႈၶွၵ်ႈၵႂၢႆး ၸုမ်း(1) ဢိူင်ႇၶမ်းတိူၼ်း ၸေႈဝဵင်းမၢႆ(30)သႅၼ်ဝီ ၵႂႃႇယူႇ။ ၶႅပ်းႁၢင်ႈ – ၵေႃႉသိုၵ်းၵေႃႉႁၢၼ် ၽၢႆႇဢုပ်ႉပိူင်ႇ(SSPP/ SSA) ၼႂ်းၸေႈဝဵင်းသႅၼ်ဝီ ၸွႆႈၽတ်ႉၶဝ်ႈပၼ်ပေႃႈမႄႈၵူၼ်းမိူင်း ၵၢၼ်ၸွႆႈထႅမ်ယူတ်းယႃပၼ်တၢင်းပဵၼ်ပေႃႈမႄႈၵူၼ်းမိူင်း၊ ၵၢၼ်ၸွႆႈထႅမ်ၽၢႆႇၽုၵ်ႇသွမ်ႈလႄႈ ႁွပ်ႇ ၵူႈၵဵပ်းသိမ်းမၢၵ်ႇၶဝ်ႈတဝ်ႈၼမ်ႉပၼ်ပေႃႈမႄႈၵူၼ်းမိူင်း၊ ၵၢၼ်ၵေႃႇသၢင်ႈသဵၼ်ႈတႃႈသၢႆတၢင်းလႄႈ ၵၢၼ်ၵေႃႇသၢင်ႈတဵင်ၽၢႆ တိုတ်ႉၼမ်ႉပၼ် ပေႃႈမႄႈၵူၼ်းမိူင်းၼႆႉ ၶဝ်ႈပႃးဝႆႉ ၼႂ်းၶၵ်ႉၵၢၼ်ၵေႃႇသၢင်ႈ တွၼ်ႈလိၼ်ၶိုၼ်ႈယႂ်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)တင်းပိုၵ်းယူႇ ယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-09-28T20:29:04

https://ssppssa.org/2020/09/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-5/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တဵင်ၽၢႆႁဵတ်းၼွင်ပႃပၼ် ပေႃႈမႄႈၵူၼ်းမိူင်းၼႂ်းဢိူင်ႇဝၢၼ်ႈသၢင်း ၸေႈဝဵင်းမၢႆ(18)

September 28, 2020 By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 28 ဝၼ်း ပီႊ 2020 ၼီႊၼႆႉ ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA) ၵႅမ်ၸေႈဝဵင်းမၢႆ(18)ၼမ်ႉတူႈ ၸိုဝ်ႈႁွင်ႉၸၢႆးလႃႉ ၸၼ်ႉသိုၵ်းၵႅမ်ၶုၼ်ႁၢၼ် လႆႈဢွၼ်ႁူဝ်ၵူၼ်းသိုၵ်း(10)ၵေႃႉ ႁူမ်ႈမိုဝ်းၵၼ်တင်းပေႃႈမႄႈၵူၼ်းမိူင်း ၼႂ်းဝၢၼ်ႈၼႃး(28)ၵေႃႉ ႁူမ်ႈႁႅင်းၵူၼ်းသိုၵ်းဢိၵ်ႇၵူၼ်းမိူင်း(38)ၵေႃႉသေ ၵေႃႇသၢင်ႈတဵင်ၽၢႆ ႁဵတ်းၼွင်ပႃ တႃႇပေႃႈမႄႈ ၵူၼ်းမိူင်း ၼႂ်းဝၢၼ်ႈၼႃး ဢိူင်ႇဝၢၼ်ႈသၢင်း ၸေႈဝဵင်းမၢႆ(18)ၼမ်ႉတူႈ ၸိုင်ႈတႆးပွတ်းႁွင်ႇၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ(SSPP/ SSA)လႄႈ ပေႃႈမႄႈၵူၼ်းမိူင်း ႁူမ်ႈၵၼ်တဵင်ၽၢႆႁဵတ်းၼွင်ပႃ ၵၢၼ်ၵေႃႇသၢင်ႈတဵင်ၽၢႆ ႁဵတ်းၼွင်ပႃပၼ် ပေႃႈမႄႈၵူၼ်းမိူင်း ဝၢၼ်ႈၼႃး ဢိူင်ႇဝၢၼ်ႈသၢင်ႈၼႆႉ လႆႈတေႁဵတ်းသၢင်ႈမႃး ၼႂ်းလိူၼ်သႅပ်ႉတိမ်ႇပႃႇ 28 ဝၼ်းၼႆႉသေ ယူႇတီႈၽၢႆႇဢုပ်ႉပိူင်ႇ ပႃႇတီႇမႂ်ႇ သုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တေသိုပ်ႇၶတ်းၸႂ်ႁဵတ်းၵၢၼ်ႁႂ်ႈယဝ်ႉတူဝ်ႈၵႂႃႇ ၼႆယူႇ။တေႇဢဝ်ၼႂ်းလုၵ်ႈလိူၼ်သႅပ်ႉတိမ်ႇပႃႇၵႂႃႇၼႆႉ ထိုင်ၶၢဝ်းယၢမ်းတူင်ႈၼႃးလႄႈ တိူၵ်ႇႁႆႈၸမ်ပွင်ႇ မၢၵ်ႇ ၶဝ်ႈတဝ်ႈၼမ်ႉၵေႃႈ ၸမ်တေသုၵ်းသႂ်သေ ပဵၼ်ၶၢဝ်းယၢမ်းဢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA) တေလႆႈႁၢပ်ႇမႃႇပႃးပၢၼ်ႈ ၸွႆႈထႅမ်ႁွပ်ႇၵူႈဢဝ်မၢၵ်ႇၶဝ်ႈတဝ်ႈၼမ်ႉပၼ် ပေႃႈမႄႈၵူၼ်းမိူင်း ၵႂႃႇယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-09-28T19:08:55

https://ssppssa.org/2020/09/%e1%80%99%e1%80%b1%e1%82%83%e1%80%9a%e1%82%83-%e1%81%bc%e1%82%82%e1%80%ba%e1%80%b8%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84/

မေႃယႃ ၼႂ်းၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ယူတ်းယႃတၢင်းပဵၼ်ပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

September 28, 2020 By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 27 ဝၼ်း ပီႊ 2020 ၼီႊ ၶၢဝ်းယၢမ်းတဵင်ႈဝၼ်း 12:00 မူင်းၼၼ်ႉ မေႃယႃ ၼႂ်းတပ်ႉႁူမ်ႇလူမ်ႈ ၸေႈဝဵင်းမၢႆ(10) ဢၼ်တူင်ႉၼိုင်ၸွမ်း တပ်ႉႁူမ်ႇလူမ်ႈ တပ်ႉငဝ်ႈသိုၵ်း(798) လႆႈ ယူတ်းယႃပၼ်တၢင်းပဵၼ်ႁႅင်းဢေႇ တမ်ႈတီႈပႃႈလွႆသူၺ်ႇဢိင်ႇ ဢႃႇယူႉ(67)ၶူပ်ႇ ယူႇဝၢၼ်ႈပူးၶႃး၊ ၸုမ်း(3) ဢိူင်ႇတူၼ်ႈၵႅင်း ၸေႈဝဵင်းမၢႆ(10)ၵႂႃႇယူႇ။ ၶႅပ်းႁၢင်ႈ – မေႃယႃ ၽၢႆႇဢုပ်ႉပိူင်ႇ(SSPP/ SSA) ၸွႆႈထႅမ်ယူတ်းယႃတၢင်းပဵၼ်ပၼ်ပေႃႈမႄႈၵူၼ်းမိူင်း ၽၢႆႇတပ်ႉ၊ ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)တူင်ႉၼိုင်ႁွတ်ႈ ၽႅဝ် ၼႂ်းၼႃႈတီႈလႂ်ၵေႃႈ တေသိုပ်ႇၸွႆႈထႅမ် ပေႃႈမႄႈၵူၼ်းမိူင်းၵႂႃႇယူႇ။

['ပၢႆးယူႇလီ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-09-26T15:04:57

https://ssppssa.org/2020/09/%e1%81%bd%e1%80%b0%e1%82%88%e1%80%9c%e1%80%b0%e1%80%84%e1%80%ba%e1%82%89%e1%80%9c%e1%82%85%e1%81%bc%e1%80%ba%e1%82%87%e1%80%95%e1%81%a2%e1%82%86%e1%80%b8%e1%80%95%e1%80%ad%e1%80%af%e1%81%bc%e1%80%ba/

ၽူႈလူင်ႉလႅၼ်ႇပၢႆးပိုၼ်း ၶူးမေႃလူင် တွၵ်ႊတိူဝ်ႊၸၢႆးဢွင်ႇထုၼ်း သဵင်ႈၵၢမ်ႇသုတ်းမုၼ်

September 26,2020 By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 25 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 5:30 မူင်း၊ လိူၼ်သိပ်းမႂ်ႇ 8 ၶမ်ႈ ဝၼ်းသုၵ်း ပီႊတႆး 2114 ၼီႈၼၼ်ႉ ၽူႈလူင်ႉလႅၼ်ႇပၢႆးပိုၼ်း ၶူးမေႃလူင် တွၵ်ႊတိူဝ်ႊၸၢႆးဢွင်ႇ ထုၼ်း ဢႃႇယူႉ (88)ပီႊ လႆႈသဵင်ႈၵၢမ်ႇသုတ်းမုၼ်ၵႂႃႇတီႈႁိူၼ်းမၼ်းၸဝ်ႈ ဝဵင်းလူင်တႃႈၵုင်ႈ ၼႆယူႇ။ ၶႅပ်းႁၢင်ႈ – ၽူႈလူင်ႉလႅၼ်ႇပၢႆးပိုၼ်းတႆး ၶူးမေႃလူင် တွၵ်ႊတိူဝ်ႊၸၢႆးဢွင်ႇထုၼ်း လုင်းၸၢႆးဢွင်ႇထုၼ်းၼႆႉ ၵိူတ်ႇမႅၼ်ႈၼႂ်းလိူၼ်ၸူႇလၢႆႇ 3 ဝၼ်း ပီႊ 1932 ၼီႊၼၼ်ႉသေ ၶဝ်ႈပဵၼ် လုၵ်ႈၸၢႆးလုင်းၸၢမ်ႇမူဝ်းလႄႈ ပႃႈၼၢင်းထုၼ်း တီႈယူႇဝၢၼ်ႈတႃႈပူၵ်ႇ တူင်ႇဝဵင်းသီႇပေႃႉ ၼႆယူႇ။ ၼႂ်းပီႊ 1957 ၼီႊၼၼ်ႉ လုင်းၸၢႆးဢွင်ႇထုၼ်း လႆႈႁပ်ႉၸုမ်ႈၶူးၶိုၵ်ႉတွၼ်းၽၢႆႇပၢႆးပိုၼ်း တီႈၸၼ်ႉ ၸွမ်တႃႈၵုင်ႈ(M.A History, Yangon University)မႃးသေ ၼႂ်းပီႊ 1960 ၼီႊၼၼ်ႉ လႆႈသိုပ်ႇ ႁပ်ႉ ၸုမ်ႈၶူးၶိုၵ်ႉတွၼ်း (M.A University of Denver, Colorado U.S )တီႈမိူင်းဢမေႇရိၵႃႊမႃးယူႇ။ တေႇပီႊ 1972 ၼီႊ တေႃႇထိုင် ပီႊ 1985 ၼီႊၼၼ်ႉ လႆႈႁပ်ႉတၼ်းႁဵင်းၶိုၼ်ႈပဵၼ်ၶူးသွၼ်လူင် တီႈႁူင်းႁဵၼ်း ဝဵင်းႁူဝ်ၵဵဝ်(မျိၼ်ႉၵျီးၼႃး)လႄႈ ႁူင်းႁဵၼ်းၽႃႇသႃႇပၢႆးသၢႆႊၼွၵ်ႈမိူင်း(UFL) ၼႆယူႇ။ ၼႂ်းပီႊ 1985 ၼီႊၼၼ်ႉ လႆႈပဵၼ်ၽူႈၶဝ်ႈၶွင်ႇၸီႇၸိုင်ႈမိူင်းမၢၼ်ႈမႃးသေ တေႃႇထိုင် ပီႊ 2008 ၼီႊ ၼၼ်ႉ လႆႈႁပ်ႉပုၼ်ႈၽွၼ်း ၶိုၼ်ႈပဵၼ်ၵႅမ်ႁူဝ်ပဝ်ႈ ၽၢႆႇပၢႆးပိုၼ်းမိူင်းမၢၼ်ႈ ၼႆယူႇ။ ၽူႈလူင်ႉလႅၼ်ႇပၢႆးပိုၼ်း ၶူးမေႃလူင် တွၵ်ႊတိူဝ်ႊၸၢႆးဢွင်ႇထုၼ်းၼႆႉ လႆႈၶူၼ်ႉၶႂႃႉ ၶပ်ႉၶွမ်ႈၶႅၼ်ႇ တႅမ်ႈဢွၵ်ႇ ပပ်ႉပိုၼ်းတႆး ဢၼ်ၸိုဝ်ႈလိုဝ်ႈႁူင် မိူၼ်ၼင်ႇ “ History Of The Shan State” ၸိူဝ်းၼႆႉ မႃးသေ လုၵ်ႉတီႈႁူင်းဢိတ်ႇလိၵ်ႈ Silkworm တီႈဝဵင်းၵဵင်းမႂ်ႇ လႆႈထတ်းထွင်ပိုၼ်ၽေႈဢွၵ်ႇ မိူဝ်ႈ လိူၼ်ၸၼ်ႇဝႃႇ ရီႇ 7 ဝၼ်း ပီႊ 2009 ၼီႊ ၼႆယူႇ။ ၶႅပ်းႁၢင်ႈ – ပပ်ႉပိုၼ်းတႆး (ၽႃႇသႃႇဢၢင်းၵဵတ်ႉ)ဢၼ်ၶူးမေႃလူင်တွၵ်ႊတိူဝ်ႊၸၢႆးဢွင်ႇထုၼ်းတႅမ်ႈဢွၵ်ႇပိုၼ်ၽေ မိူဝ်ႈလိူၼ်ၸၼ်ႇဝႃႇရီႇ 7 ဝၼ်း ပီႊ 2009 ၼီႊ ၶူးမေႃလူင် တွၵ်ႊတိူဝ်ႊၸၢႆးဢွင်ႇထုၼ်းၼႆႉ ၶဝ်ႈပဵၼ်ၽူႈလူင်ႉလႅၼ်ႇ ၽၢႆႇပၢႆးပိုၼ်းတႆးသေ ၼင်ႇႁိုဝ် လိၵ်ႈတႆး၊ ပိုၼ်းတႆး တေႁိူဝ်ႈႁိူင်း ၸွတ်ႇတူဝ်ႈၼႂ်းမိူင်း၊ ၼွၵ်ႈမိူင်းၼၼ်ႉ တၢမ်တူဝ်ၸဝ်ႈ လႆႈဢဝ်ႁႅင်း တူဝ်၊ ႁႅင်းၸႂ်၊ ႁႅင်းၺၢၼ်ႇ၊ ႁႅင်းငိုၼ်းၸိူဝ်းၼႆႉ ႁဵတ်းပဵၼ်တိုၼ်းလၢင်းၶိုၵ်ႉလိုၵ်ႉ တိုတ်ႉတၢႆၸုင်ၸၼ် ၵူၼ်းၼုမ်ႇတႆး သႅၼ်းႁုၼ်ႇမႂ်ႇလႄႈ ထိင်းသိမ်းလိၵ်ႈလၢႆးတႆး “မ”ႁႃႈတူဝ်မႃး ပၢၼ်သိုပ်ႇပၢၼ် တေႃႇ ထိုင်ၵွၵ်းၾႆးၸီႇဝိတ်ႉသၢႆၸႂ်ၸဝ်ႈ ပေႃးမွတ်ႇႁၢႆဝၢႆးၵႂႃႇယူႇယဝ်ႉ။ လိူဝ်ၼၼ်ႉ တွၵ်ႊတိူဝ်ႊၸၢႆးဢွင်ႇထုၼ်း လႆႈပူင်ၶေႃႈၵႂၢမ်းၶိုၵ်ႉလိုၵ်ႉ ပုၼ်ႈပၢင်ႈၵူၼ်းၼုမ်ႇတႆးသႅၼ်း ႁူၼ်ႈမႂ်ႇဝႆႉဝႃႈ “ တႆးၵူႊၵေႃႉ တႆးၵူႊတီႈ ႁႂ်ႈႁူႉမေႃလိၵ်ႈတႆး၊ တႆးၵူႊၵေႃႉ တႆးၵူႊတီႈ ႁႂ်ႈႁူႉထိုင်ပိုၼ်း တႆး၊ တႆးၵူႊၵေႃႉ တႆးၵူႊတီႈ ႁႂ်ႈႁူႉထိုင် မိူင်းတႆး” ၼႆယူႇယဝ်ႉ။ၼႃႈၵၢၼ်တႃငၢၼ်း ဢၼ်ယူႇတီႈၽူႈလူင်ႉလႅၼ်ႇပၢႆးပိုၼ်းတႆး ၶူးမေႃလူင်တွၵ်ႊတိူဝ်ႊၸၢႆးဢွင်ႇ ထုၼ်း ႁဵတ်းသၢင်ႈပႆႇယဝ်ႉတူဝ်ႈၼၼ်ႉၵေႃႈ ၵိုတ်းမီးဝႆႉတၢင်းၼမ်တၢင်းလၢႆလႄႈ ယူႇတီႈၵူၼ်းၼုမ်ႇ တႆးသႅၼ်းႁူၼ်ႈမႂ်ႇႁဝ်းၶႃႈ တေဢွၼ်ၵၼ်ၶတ်းၸႂ်ၽေႃႇၼမ်ႉၼႄတူဝ်ၵႂႃႇယူႇ ဢၼ်ဝႃႈၼၼ်ႉ ႁႂ်ႈ ၶႂၢၼ်ငဝ်း တွၵ်ႊတိူဝ်ႊၸၢႆးဢွင်ႇထုၼ်းႁဝ်း ႁူႉထိုင်ၸွမ်းသေၵမ်းလူၺ်ႈ။

['ၵၢၼ်မိူင်း', 'ၶၢဝ်ႇ']

2020-09-26T10:17:49

https://ssppssa.org/2020/09/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-3/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႆသူၼ် လႄႈ ၸွႆႈယူတ်းယႃတၢင်းပဵၼ်ပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

လိူၼ်သႅပ်ႉတိမ်ႇပႃႇ 25 ဝၼ်း၊ ပီႊ 2020 ၼီႊ By – SSPP/ SSA ၼႂ်းလိူၼ်သႅပ်ႉတိမ်ႇပႃႇ 25 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်း တေႃႇထိုင် ၶၢဝ်း ယၢမ်းတဵင်ႈဝၼ်း 12:00 မူင်းၼၼ်ႉ ႁူဝ်သိုၵ်း/ ၸၢႆးၶမ်း လႆႈဢွၼ်ႁူဝ်ေၵႃႉသိုၵ်းၵေႃႉႁၢၼ် ၼႂ်း တပ်ႉႁူမ်ႈလူမ်ႈၸေႈဝဵင်းမၢႆႆ(10) ႁူမ်ႈႁႅင်းၵူၼ်း(4) ၵေႃႉသေၸွႆႈထႆသူၼ်ပၼ် လုင်းပၢၼ်းလႄႈႁၢၼ်ႇ ယူႇဝၢၼ်ႈၵွင်းႁုင်း ဢိူင်ႇတူၼ်ႈၵႅင်း ၸေႈဝဵင်းမၢႆ(10)ၵႂႃႇယူႇ။ ၶႅပ်းႁၢင်ႈ -ၵေႃႉသိုၵ်းၵေႃႉႁၢၼ် ၼႂ်းတပ်ႉႁူမ်ႇလူမ်ႈတပ်ႉငဝ်ႈသိုၵ်း(798) ယူတ်းယႃပၼ်ပေႃႈမႄႈၵူၼ်းမိူင်း ဝၢၼ်ႈၵုၼ်ႉၶႆႉ ဢိူင်ႇတူၼ်ႈၵႅင်း ၼႂ်းလိူၼ်သႅပ်ႉတိမ်ႇပႃႇ 25 ဝၼ်း ပီႊ 2020 ၼီႊ ၶၢဝ်းယၢမ်းတဵင်ႈဝၼ်း 11:00 မူင်း တေႃႇထိုင်ၶၢဝ်း ယၢမ်းဝၢႆးဝၼ်း 12:30 မူင်းၼၼ်ႉ မေႃယႃၼႂ်းတပ်ႉႁူမ်ႇလူမ်ႈ တပ်ႉငဝ်ႈသိုၵ်း(798) လႆႈယူတ်းယႃ ပၼ် တၢင်းပဵၼ်ၶႆႈၼၢဝ်ဝတ်း၊ တၢင်းပဵၼ်လိူတ်ႈၶိုၼ်ႈ၊ တၢင်းပဵၼ်ႁႅင်းဢေႇတမ်ႈတီႈပေႃႈမႄႈၵူၼ်းမိူင်း ၼႂ်းဝၢၼ်ႈၵုၼ်ၶႆႉ ဢိူင်ႇတူၼ်ႈၵႅင်း ၸေႈဝဵင်းမၢႆ(10)ၵႂႃႇထႅင်ႈယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-09-22T20:40:08

https://ssppssa.org/2020/09/%e1%80%90%e1%80%bd%e1%80%95%e1%80%ba%e1%82%87%e1%81%b5%e1%80%b1%e1%82%88%e1%80%9c%e1%80%bd%e1%80%84%e1%80%ba%e1%82%88%e1%80%a2%e1%80%9d%e1%80%ba%e1%80%84%e1%80%9d%e1%80%ba%e1%80%b8%e1%82%81%e1%81%a2/

တွပ်ႇၵေႈလွင်ႈဢဝ်ငဝ်းႁၢင်ႈသဵင် ၽူႈၵွၼ်းတပ်ႉတၢင်ႇသေ သေႉသွမ်း

ၸုမ်းၽူႈထတ်းလိၵ်ႈ- SSPP info September 22, 2020 ၼႂ်းဝၼ်းထီႉ 20.9.2020 ၼၼ်ႉ ႁၼ်မႅၼ်ႈၸိုဝ်ႈၾဵတ်ႉပူၵ်ႉ Syama putta kusala ဢဝ်ငဝ်းႁၢင်ႈသဵင် (Video)ၽူႈၵွၼ်းတပ်ႉ ၼႂ်းတပ်ႉပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တၢင်ႇၶိုၼ်ႈ လွင်ႈပၼ်သ ၽေႃးတြႃးတပ်ႉၼၼ်ႉ ႁဵတ်းႁႂ်ႈတုမ်ႉတိူဝ်ႉၼႂ်းၵေႈၵၢင်တႆးႁဝ်းၼင်ႇၵၼ်သေဢမ်ႇၵႃး ပဵၼ်လွင်ႈသေႇ ယူင်းႁႂ်ႈတႆးၼင်ႇၵၼ်ပႅင်းၸင်းၵၼ်တိူဝ်းလိူဝ်ၼၼ်ႉယဝ်ႉ။ ငဝ်းႁၢင်ႈသဵင်(Video)ဢၼ် ၸိုဝ်ႈၾဵတ်ႉ Syama putta kusala သႂ်ႇဝႆႉၶႅပ်းႁၢင်ႈၸဝ်ႈမုၼ်၊ ငဝ်းလႅင်း ႁုၼ်ႈမႂ်ႇ(Ngao Leng Hun Mai)ၶိုၼ်းသိုပ်ႇသူင်ႇထႅင်ႈ၊ တီႈYoutube ၸိုဝ်ႈ(Hsur Heng Mai) ၵႆႉတၢင်ႇလၢႆးၵၢၼ်မႄးႁၵ်ႉ ၽွမ်ႉၸွႆႈၼၼ်ႉၵေႃႈ ဢဝ်ပဵၼ်ၵၢၼ်ဢၼ်ၼိုင်ႈတၢင်ႇၶိုၼ်ႈၵေႃႈႁၼ်ယူႇ ယဝ်ႉ။ လွင်ႈၼႆႉ ပဵၼ်ငဝ်းႁၢင်ႈသဵင်(Video)ၸဵမ်မိူဝ်ႈၼႂ်း ပၢတ်ႈ(9)လိူၼ်ပီႊ 2018 ၼီႈ ၽွင်းပၢင် တိုၵ်းထုင်ႉၼႃးမၢၵ်ႇၶေႃ တူၼ်ႈၵႅင်း ဝၢႆးၽူႈၵွၼ်းတပ်ႉၽၢႆႇ SSPP/SSA လုၵ်ႉၼႃႈသိုၵ်းပွၵ်ႈ ၶိုၼ်းၼၼ်ႉ ထုၵ်ႇၸုမ်း RCSS ပႂ်ႉမူၵ်းယိုဝ်း တီႈၽၢႆႇဢွၵ်ႇဝၢၼ်ႈႁူဝ် ၼႃးၼၼ်ႉလႄႈ လႆႈၶိုၼ်းမႃးပၼ် သၽေႃးတြႃးတပ်ႉ တီႈဝၢၼ်ႈပၢင်ႇလီႉသေႃးၼၼ်ႉ ဢမ်ႇၸႂ်ႈၸွင်ႇ ႁႃထႆႇပူၼ်ႉမႃးလိူၼ်လိူၼ်ပၢႆဢမ်ႇ ၸႂ်ႈ(တိုၼ်းဢမ်ႇၸႂ်ႈ)ၼႆ ၶႂ်ႈတွပ်ႇၵေႈၼင်ႇၼႆ။ ၵဵဝ်ႇလူၺ်ႈလွင်ႈၽူႈၵွၼ်းတပ်ႉၽၢႆႇ SSPP/SSA ၵေႃႉၼိုင်ႈမွၵ်ႇလၢတ်ႈၶေႃႈၵႂၢမ်း ၽွင်းငဝ်းလၢႆးပဵၼ် ပၢင်တိုၵ်းၵၼ်ၼၼ်ႉ ၽူႈၵွၼ်းတပ်ႉၽၢႆႇလႂ်ၵေႃႈလီ တိုၼ်းတေပၼ်သၽေႃးတြႃးလုၵ်ႈတပ်ႉၸိူင်ႉ ၼၼ်ၵူၺ်းၼႆ ၸိူဝ်းမီးပၢႆးဝူၼ်ႉၵၢၼ်မိူင်း ၵၢၼ်ၸိူဝ်ႉၸၢတ်ႈတႄႉ တိုၼ်းတေပွင်ႇၸႂ်ယူႇ။ ၼႂ်းငဝ်းလၢႆး မိူဝ်ႈလဵဝ် ၵူၼ်းလူင်သွင်ၽၢႆႇ ၶတ်းၸႂ်ပိၼ်ႇပႆႇၶဝ်ႈႁႃၵၼ်ယူႇၼႆႉ ဢမ်ႇၵိုင်ႇလီႁႃသဵၼ်ႈႁႃႁွႆး ႁႂ်ႈပဵၼ် ပၼ်ႁႃၵိူတ်ႇၶိုၼ်ႈမႃး မိူၼ်ၼင်ႇၵႂၢမ်းတႆးမီးဝႃႈ“ၶူၼ်ႉတိူၵ်ႇၼႃးယိူဝ်ႈၼဝ်ႈ ၶူၼ်ႉၵႂၢမ်းၵဝ်ႇၽိတ်းၵၼ်” ဢၼ်ပူၼ်ႉၵႂႃႇၼၼ်ႉ ဢဝ်ပဵၼ်တွၼ်ႈသွၼ် ထိုင်ၶၢဝ်းယၢမ်းၼႆႉ လူဝ်ႇဢွၼ်ၵၼ် ဢဝ်ၵၢၼ်ဢွၼ် ထူပ်းမိုဝ်းသေ ၵေႃႇသၢင်ႈၵၢၼ်ၽွမ်ႉႁူမ်ႈႁဝ်းၵႂႃႇယဝ်ႉၼႆ ယူႇတီႈၸုမ်းသိုဝ်ႇၶၢဝ်ႇ ၽၢႆႇပႃႇတီႇမႂ်ႇ သုင်ၸိုင်ႈ တပ်ႉသိုၵ်းၸိုင်ႈတႆး မီးတၢင်းႁၼ်ထိုင်ၼင်ႇၼႆ ႁဵတ်းၵေႃႈႁဵတ်း ၼင်ႇဢၼ်လၢတ်ႈယူႇယဝ်ႉ။ ဢိင်ၼိူဝ်ငဝ်းႁၢင်ႈသဵင်(Video)ၼႆႉသေ ပၼ်ႁႃၼႂ်းတႆးတေႃႇတႆးၵိူတ်ႇၶိုၼ်ႈမႃးပေႃးၼႆၸိုင် ၸဝ်ႈၶွင် ၾဵတ်ႉၸိူဝ်းၼႆႉ တိူၼ်းလူဝ်ႇဢဝ်ပုၼ်ႈၽွၼ်းၵေႈလိတ်ႈၵႂႃႇၼႆ လိုၼ်းသုတ်းၶႂ်ႈမီးၵႂၢမ်းၽၢၵ်ႇၼင်ႇၼႆ ယူႇ။

['ၶၢဝ်ႇၵူႈလွင်ႈလွင်ႈ', 'ၵၢၼ်သိုၵ်း', 'ၶၢဝ်ႇ']

2020-09-20T12:10:26

https://ssppssa.org/2020/09/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-3/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပၢတ်ႇၶဝ်ႈၸွႆႈ ပေႃႈမႄႈၵူၼ်းမိူင်း ၼႂ်းတူင်ႇဝဵင်းမိူင်းယႆ

ၶၢဝ်ႇ – SSPP Info ဝၼ်းထီႉ-20,9,2020 ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွႆႈထႅမ်ပၢတ်ႇၶဝ်ႈပၼ် ပေႃႈ မႄႈၵူၼ်းမိူင်း ၼႂ်းတူင်ႇဝဵင်းမိူင်းယႆ ၸိုင်ႈတႆးပွတ်းႁွင်ႇ။ ၼႂ်းလိူၼ် September 19 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်းၼၼ်ႉ ၵေႃႉသိုၵ်းၵေႃႉႁၢၼ် ပႃႇ တီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၼႂ်းၸေႈဝဵင်းမၢႆ(10) ႁႅင်းၵူၼ်း(5)ၵေႃႉ ဢိၵ်ႇတင်း ၸၢႆးယိင်းၼုမ်ႇ ၼႂ်းဝၢၼ်ႈၼွင် ႁႅင်းၵူၼ်း(23)ၵေႃႉ ႁူမ်ႈႁႅင်းၵူၼ်း(28) လႆႈပၢတ်ႇၶဝ်ႈႁႆႈ ၸွႆႈထႅမ်မုင်ႉႁေႃ ႁိူၼ်း လုင်းသၢင်ႇဝီႉလႄႈ ပႃႈၼၢင်းၸၢမ် ယူႇဝၢၼ်ႈၼွင် ဢိူင်ႇမိူင်းၸိတ်ႇ တူင်ႇဝဵင်းမိူင်းယႆ ၵႂႃႇယူႇ။ ၵွပ်ႈပဵၼ်ၶၢဝ်းယၢမ်း ပေႃႈမႄႈၵူၼ်းမိူင်း လူဝ်ႇလႆႈႁုပ်ႈသိမ်းမၢၵ်ႇၶဝ်ႈတဝ်ႈၼမ်ႉလႄႈ ယူႇတီႈၽၢႆႇတပ်ႉ၊ ၽၢႆႇ ဢုပ်ႉပိူင်ႇ ၼႂ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တိုၼ်းမီးၽႅၼ်ၵၢၼ် တႃႇၸွႆႈထႅမ် ပေႃႈမႄႈၵူၼ်း မိူင်း ၵႂႃႇယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-09-14T11:18:53

https://ssppssa.org/2020/09/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8sspp-ssa-%e1%80%90%e1%80%ad%e1%80%b0%e1%80%9d%e1%80%ba%e1%80%b8%e1%81%b6%e1%80%ad%e1%80%af%e1%81%bc%e1%80%ba%e1%82%88/

ငဝ်ႈငုၼ်းSSPP/SSA တိူဝ်းၶိုၼ်ႈၵေး ၵူတ်ႇထတ်းၵူၼ်းၶဝ်ႈ/ဢွၵ်ႇ လႄႈ ဢွၵ်ႇၶေႃႈပူင် ဢၼ်တေလႆႈ တိုဝ်းၵမ်ၸွမ်း ၽွင်းၶၢဝ်းတၢင်းပဵၼ်ၶူဝ်ႊဝိတ်ႉ -19

ၶၢဝ်ႇ- SSPP Info ဝၼ်းထီႉ 14.09.2020 ဢိင်ၼိူဝ်ၵူၼ်းတိတ်းၸပ်းတၢင်းပဵၼ် ၼႂ်းမိူင်းႁူမ်ႈတုမ်မိူင်းမၢၼ်ႈ တိူဝ်းလိူဝ်ၶိုၼ်ႈႁႅင်းမႃးၵူႈမိုဝ်ႉၵူႈဝၼ်း သေ ယူႇတီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး တိူဝ်းၶိုၼ်ႈၵေး ၵူတ်ႇထတ်း ၵူၼ်းၶဝ်ႈ ၵူၼ်းဢွၵ်ႇ ငဝ်ႈငုၼ်းဝၢၼ်ႈႁႆး၊ တႅၵ်ႈပႃးလူမ်ႈမႆႈ၊ၸႂ်ႉသုၵ်ႈမိုဝ်း၊ သိတ်းပႃးၸဵမ်ၵႃးၸဵမ်ၵူၼ်း၊ ဢဝ်ပႃးၸိုဝ်ႈ၊ တီႈယူႇ၊ လုၵ်ႉလႂ်မႃး၊ မႃးႁဵတ်းသင်ၸိူဝ်းၼႆႉ ၸွမ်းတၢင်းၶဝ်ႈ/ဢွၵ်ႇငဝ်ႈငုၼ်းဝၢၼ်ႈႁႆးၵူႈသဵၼ်ႈ၊ သင်ဝႃႈ ဢမ်ႇၸႂ်ႈၵူၼ်း ၼႂ်းပိုၼ်ႉတီႈ ဢမ်ႇမီးသုၼ်ႇလႆႈ မႃးလိုဝ်ႈယင်ႉ၊ ၼင်ႈၵိၼ်တၢင်းၵိၼ် ၼႂ်းဝၢၼ်ႈႁႆး၊ လတ်း ၽၢၼ်ႇၵႂႃႇမႃးတႄႉ ၵေႃႈ လႆႈယူႇ ၵူၺ်းတေလႆႈတိုဝ်းၵမ်ႁဵတ်းၸွမ်း ပိူင်ၵၢၼ်ႁေႉၵင်ႈ တၢင်းပဵၼ်ၶူဝ်းဝိတ်ႉ-19 ၶွင်ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၼႆ။ လိူဝ်သေၼၼ်ႉ ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးSSPP/SSA လႆႈဢွၵ်ႇလိၵ်ႈ ပိူင် ၶေႃႈတိုဝ်းၵမ် ပေႃႈမႄႈၵူၼ်းမိူင်း ၼႂ်းၼႃႈတီႈ ဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၵႂႃႇ ပိူင်ၶေႃႈတိုဝ်းၵမ်(9)ၶေႃႈ၊ ၼႂ်းၸိူဝ်းၼၼ်ႉ တေဢမ်ႇလႆႈႁဵတ်းပွႆးလၢမ်း၊ သႅင်ႇၵိၼ်ယမ်ႉတၢင်းသဵင်ႈ ဢမ်ႇမီး သုၼ်ႇလႆႈၼင်ႈၵိၼ် (တေလႆႈၸွၵ်း ၵႂႃႇဢဝ်)၊ ပေႃးဢွၵ်ႇတင်းၼွၵ်ႈႁိူၼ်း တေလႆႈတၢပ်ႈ ၽႅၼ်ႇတူမ်းသူမ်း (Mask)ၸၵႂႃႇၸိူဝ်းၼႆႉ သေ သင်ဝႃႈၽူႈလႂ်ၵေႃႉလႂ် ဢမ်ႇ ႁဵတ်းၸွမ်းၸိုင် တေလႆႈၶၢမ်ႇတၢင်းဢဝ်လိူင်ႈ ၸိူဝ်းၼႆႉယူႇယဝ်ႉ။ မိူဝ်ႈလဵဝ် ၼႂ်းမိူင်းႁူမ်ႈတုမ်မိူင်းမၢၼ်ႈ ၵူၼ်းတိတ်းၸပ်းတၢင်းပဵၼ် ၶူဝ်းဝိတ်ႉ-19ၼႆႉ မီး(3015)သေ ၵူၼ်း တၢႆယွၼ်ႉတၢင်းပဵၼ်မီး(24)ၵေႃႉ၊ ၵူၼ်းၸိုၼ်ႈၶႅၼ်းသေ လႆႈလူင်းႁူင်းယႃ(699)ၵေႃႉသေ ယူႇတီႈ ပႃႇတီႇမႂ်ႇ သုင်ၸိုင်ႈတႆး တပ်ႉသိုၵ်းၸိုင်ႈတႆး ၶႂ်ႈပၼ်ၾၢင်ႉထိုင်ပေႃႈမႄႈၵူၼ်းမိူင်း ၼႂ်းပိုၼ်ႉတီႈတင်းသဵင်ႈ ယႃႇယူႇ မဝ်ၵိၼ်မၢင်၊ ႁႂ်ႈႁဵတ်းၸွမ်းတိုဝ်းၵမ်ၸွမ်း ဢၼ်မေႃယႃၶဝ် ၼႄဝႆႉၵၢၼ်ႁေႉၵင်ႈတၢင်းပဵၼ်၊ မိူင်းႁဝ်းၼႆႉ ပႆႇမီးၶိူင်ႈယႃဢီႈယႃသင် လိူဝ်သေ ႁေႉၵင်ႈယႃႇႁႂ်ႈတၢင်းပဵၼ်ၶဝ်ႈမႃးၽေႈတိုၼ်း ၼႂ်းမိူင်းႁဝ်းဝႃႈၼႆ။

['ပၢႆးယူႇလီ', 'ၶၢဝ်ႇ']

2020-09-07T13:52:26

https://ssppssa.org/2020/09/%e1%80%91%e1%80%b0%e1%80%95%e1%80%ba%e1%80%b8%e1%82%81%e1%81%bc%e1%80%ba-%e1%81%b5%e1%80%b0%e1%81%bc%e1%80%ba%e1%80%b8%e1%81%b8%e1%81%a2%e1%82%86%e1%80%b8%e1%81%b5%e1%80%b1%e1%82%83%e1%82%89%e1%81%bc/

ထူပ်းႁၼ် ၵူၼ်းၸၢႆးၵေႃႉၼိုင်ႈ ဢၼ်မၢတ်ႇၸဵပ်းႁၢဝ်ႈႁႅင်း တီႈႁိမ်းဝၢၼ်ႈလူင်လဵၵ်း ၸေႈဝဵင်းတၢင်ႉ ယၢၼ်း

ၶၢဝ်ႇ – SSPP Info ဝၼ်းထီႉ – 07.09.2020 မိူဝ်ႈဝႃး ဝၼ်းထီႉ(6) လိူၼ် သတိၼ်ႇပႃႇ ယၢမ်းၵၢင်ၶမ်ႈ 10:00 ၼႆႉ ၵူၼ်းဝၢၼ်ႈလူင်လဵၵ်း ထူပ်းႁၼ် ၵူၼ်းၸၢႆး (ဢမ်ႇႁူႉၸိုဝ်ႈ) ၵေႃႉၼိုင်ႈ ဢၼ်မၢတ်ႇၸဵပ်းႁၢဝ်ႈႁႅင်း ၼႂ်းၵေႈၵၢင်ဝၢၼ်ႈလူင်လဵၵ်း လႄႈ ဝၢၼ်ႈလွႆငိုၼ်းသေ ၵႂႃႇလၢတ်ႈ တီႈလုမ်းပရိၵ်ႈ တၢင်ႉယၢၼ်း၊ ၽၢႆႇၵႅတ်ႇၶေၾႆး ဝဵင်းတၢင်ႉယၢၼ်း ၶိုၼ်း ဢဝ် ၵႃးတၢင်ႇၵူၼ်းပဵၼ်သေ မႃးသူင်ႇဝႆႉ တီႈႁူင်းယႃတၢင်ႉယၢၼ်း ဝႃႈၼႆ။ ၽူႈမီးပုၼ်ႈၽွၼ်း ၽၢႆႇၶေၾႆး ဝဵင်းတၢင်ႉယၢၼ်း ဢူးၸူဝ်းမူဝ်းၼၢႆႇ လၢတ်ႈဝႃႈ “ ၵူၼ်းၵေႃႉၼႆႉ မၢတ်ႇၸဵပ်းႁၢဝ်ႈႁႅင်း ၼႃႇ၊ ႁၢၼ်ႉတေႃႇၵၢင်ၼႂ်မိူဝ်ႈၼႆႉ ယင်းပႆႇႁူႉတူဝ်၊ ပႆႇၸၢင်ႈထၢမ်သင်၊ မိူဝ်ႈႁဝ်းၶႃႈ ဢဝ်ၵႃးၵႂႃႇတၢင်ႇတႄႉၵေႃႈ ႁိမ်းၶၢင်ႈတူဝ်မၼ်းၼၼ်ႉ ႁၼ်ပႃးထူင်ၶူဝ်းသေ ၼႂ်းထူင်မၼ်းၵေႃႈ မိူၼ်ႁၢင်ႈ သွၵ်ႈတဝ်ဝႆႉ ယုင်ႈယၢင်ႈမူတ်း၊ မၢႆၾၢင်လႄႈငိုၼ်းမၼ်း ဢိၵ်ႇၾူၼ်းတင်းလူတ်ႉၶိူင်ႈ မၼ်းၵေႃႈ ဢမ်ႇႁၼ်ၺႃးသေမျဵဝ်း ၊ ၺႃး သေၵေႃႉၵေႃႉၸူၼ်ႁိမ်ဢဝ်ႁႃႉ၊ ပဵၼ်ယွၼ်ႉယၢမ်ႈဝႆႉၸႂ်တီႈၵၼ်သေပေႃႉႁႅမ် ႁိုဝ်ၵေႃႈ ပႆႇၸၢင်ႈလၢတ်ႈ ” ဝႃႈၼႆ။ မိူဝ်ႈဝႃး ဝၼ်းထီႉ 06.09.2020 ၼၼ်ႉၵေႃႈ ၵူၼ်းသွင်ၵေႃႉၽူဝ်မေး ထုၵ်ႇၺႃးၽႃႉၽၼ်း တီႈဝၢၼ်ႈၶူး ဢိူင်ႇ ၼွင်ၽႃ ၸေႈဝဵင်းတၢင်ႉယၢၼ်း ဝႃႈၼႆ၊ ၼႂ်းသွင်ၵေႃႉ ၽူဝ်မေးၼၼ်ႉ ၵေႃႉပဵၼ်ၽူဝ်တႄႉ ၺႃးၽၼ်းတီႈ ႁူဝ်မႃႇသေ ၶႅၼ်ပုတ်းၵႂႃႇ ၵေႃႉပဵၼ်မေးသမ်ႉ ၺႃးၸဵပ်းမၢတ်ႇၸွမ်းၶႅၼ်ၽွင်ႈ ၸွမ်းၼႃႈဢူၵ်းၽွင်ႈ (ဢမ်ႇ လႆႈမႆႈၸႂ်) ၼႆ၊ ၵေႃႉထုၵ်ႇၺႃးၽၼ်းၼႆႉ ပဵၼ်ဢၢႆႈဢုင်ႇ+ဢေးၼုမ်ႇ၊ ၵေႃႉၽၼ်းသမ်ႉပဵၼ် သၢင်ႇထုၼ်း ပဵၼ်ၵူၼ်းဝၢၼ်ႈလဵဝ်ၵၼ်သေဢမ်ႇၵႃး သၢင်ႇထုၼ်းၼႆႉ သမ်ႉပဵၼ်ထႅင်ႈ ၸိူဝ်ႉၶိူဝ်းပီႈၼွင်ႉ ဢေးၼုမ်ႇ ၶဝ် ထႅင်ႈၵွၼ်ႇ လႆႈႁူႉၸွမ်းၼင်ႇၼႆ။ ၼႂ်းလိူၼ်ၼႆႉၵူၺ်းၼင်ႇၵဝ်ႇ မိူဝ်ႈဝၼ်းထီႉ 02.09.2020 (ဝၼ်းလိူၼ်ၵဝ်ႈမူၼ်း)ၼၼ်ႉၵေႃႈ လုၵ်ႈဢွၼ်ႇ ၸၢႆး ၼႂ်းဝဵင်းတၢင်ႉယၢၼ်း ပဵၼ်ၽုင်ပဵၼ်ၵေ ၽိတ်းမေႃးပေႃႉႁႅမ်ၵၼ် ၸွမ်းၽင်ႇၼွင် ၶုၼ်သႃႇ(ၼွင်သွင် လုၵ်ႈ)သေ ထိုင်တီႈ ႁူဝ်ပဝ်ႈပွၵ်ႉ ဢိၵ်ႇတင်း ၽၢႆႇပရိၵ်ႈၶဝ် ပေႃးလႆႈမႃးထိင်း ၼႆယူႇယဝ်ႉ။

['ၶၢဝ်ႇ', 'ၶၢဝ်ႇၵူႈလွင်ႈလွင်ႈ']

2020-09-07T13:49:40

https://ssppssa.org/2020/09/%e1%80%90%e1%80%ae%e1%82%89%e1%81%ba%e1%80%bd%e1%81%b5%e1%80%ba%e1%80%b8%e1%80%9c%e1%82%86%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%9c%e1%81%b5%e1%80%ba%e1%82%89%e1%81%b5%e1%82%83/

တီႉၺွၵ်းလႆႈၵူၼ်းလၵ်ႉၵႃး တီႈမိူင်းၶိူဝ်း တူင်ႇဝဵင်းသီႇပေႃႉ

ၶၢဝ်ႇ SSPP lnfo ဝၼ်းထီႉ – 07.09.2020 မိူဝ်ႈဝၼ်းထီႉ 24.08.2020 ၼၼ်ႉ ၵူၼ်းဝၢၼ်ႈၼမ်ႉၶမ်း ဢိူင်ႇမိူင်းၶိူဝ်း ဝဵင်းသီႇပေႃႉ မႃးလၵ်ႉၵႃး ၸၢႆးသၢႆ လၢဝ် တီႈယူႇဝဵင်းလၢႆးၶႃႈ ၸိုင်ႈတႆးပွတ်းၸၢၼ်း။ ၸၢႆးသၢႆလၢဝ် ၸဝ်ႈၵႃးလၢတ်ႈဝႃႈ “မိူဝ်ႈဢွၼ်တၢင်း ၸၢႆးလိူၼ်(ႁွင်ႉ)ၸၢႆးဝၼ်း ၵေႃႉမႃးလၵ်ႉၵႃးၼႆႉ မၼ်းၵႆႉ မႃးၶၢႆမၢၵ်ႇၵဵင် တီႈဝဵင်းလၢႆးၶႃႈ၊ သမ်ႉၵႆႉမႃးလၢင်ႉၵႃး တီႈသႅင်ႇၶႃႈႁဝ်းလႄႈ မိုတ်ႈၵိုဝ်းၵၼ်ၵႂႃႇ၊ ထိုင်မႃး ဝၼ်း ထီႉ (24)လိူၼ်ပူၼ်ႉမႃးၼႆႉ ၶဝ်မႃးသၢမ်ၵေႃႉ ဝႃႈၶႂ်ႈသိုဝ်ႉၵႃး တေႁေႃႈၸၢမ်းတူၺ်းၼႆသေ ဢဝ်ၵႂႃႇသိုဝ်ႈ ပႅတ်ႈ၊ တႆးၵေႃႉမၼ်း ဢၼ်မႃးၸွမ်းၼၼ်ႉတႄႉ ၵိုတ်းယူႇတီႈသႅင်ႇၶႃႈႁဝ်း၊ ၶႃသွင်ၵေႃႉတႄႉၵေႃႈ လၢတ်ႈ ဝႃႈ ၶႃဢမ်ႇႁူႉၸွမ်းသင် မႃးၸွမ်းလၢႆလၢႆၵူၺ်းၼႆသေ ၽၢႆႇပရိၵ်ႈ ဢၼ်ၽူႈမီးပုၼ်ႈၽွၼ်းတီႈ ဝဵင်းလၢႆးၶႃႈ ၶဝ် ပွႆႇမိူဝ်းၶိုၼ်းၶႃႈဢေႃႈ၊ ဢိင်ၼိူဝ် လႆႈမႃးၵႃးၶႃႈႁဝ်းၶိုၼ်းၼႆႉသေ ယူႇတီႈၶႃႈႁဝ်းၵေႃႉပဵၼ်ၸဝ်ႈၵႃး ငိၼ်းၸူမ်းၶွပ်ႈၸႂ်ထိုင် ၽူႈမီးပုၼ်ႈၽွၼ်း ၵူႈတီႈတီႈ ဢၼ်ၸွႆႈထႅမ် တႃႇလႆႈၵႃးမႃးၶိုၼ်းတႄႉတႄႉဝႃႈဝႃႈ ယူႇၶႃႈဢေႃႈ” လၢတ်ႈၼင်ႇၼႆ။ၸၢႆးလိူၼ်(ႁွင်ႉ)ၸၢႆးဝၼ်းၼႆႉ ယူႇတီႈ ဝၢၼ်ႈၼမ်ႉၶမ်း ဢိူင်ႇမိူင်းၶိူဝ်း တူင်ႇဝဵင်းသီႇပေႃႉ၊ ယူႇတီႈ ပႃႇတီႇ မႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၵပ်းသၢၼ်ႁႃတင်း တပ်ႉသိုၵ်းၵူၼ်းမိူင်း မိူင်းၶိူဝ်းသေ တီႉၺွပ်းလႆႈ ၵေႃႉလၵ်ႉၵႃး မိူဝ်ႈဝၼ်းထီႉ 06.09.2020 (မိူဝ်ႈဝႃး) ၊ ၵႃးဢၼ်ၸၢႆးလိူၼ်(ႁွင်ႉ)ၸၢႆးဝၼ်း လၵ်ႉၵႂႃႇၼႆႉ ပဵၼ် မျဵဝ်းၵႃး XTRAIL သေ ၵႃႈၶၼ် တေမီး (45)သႅၼ်တေႃႇ(50)သႅၼ် ၼႆယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-09-06T14:48:40

https://ssppssa.org/2020/09/%e1%80%9a%e1%80%bd%e1%81%bc%e1%80%ba%e1%82%89%e1%81%b5%e1%80%ad%e1%81%bc%e1%80%ba%e1%81%bc%e1%80%99%e1%80%ba%e1%82%89%e1%80%9e%e1%80%b0%e1%82%87%e1%80%9b%e1%82%83%e1%82%87-%e1%80%91%e1%80%ad%e1%80%af/

ယွၼ်ႉၵိၼ်ၼမ်ႉသူႇရႃႇ ထိုင်တီႈပဵၼ်ၵႂႃႇ ၽေးဢူးပၢတ်ႈထိုင်တူဝ်

ၶၢဝ်ႇ-sspp info September 6, 2020 ၵူၼ်းၼုမ်ႇၸၢႆးၼႂ်းထုင်ႉႁၢင်ၼႃး တူင်ႇဝဵင်းလႃႈသဵဝ်ႈ ၵေႃႉၼိုင်ႈ သႅၼ်းဢႃႇယူႉမွၵ်ႈ 35 ပီ ၵိၼ်လဝ်ႈမဝ်းႁႅင်းသေ ထိုင်တီႈဢဝ်လႅဝ်းတႅင်းတူဝ်ၸဝ်ႈၵဝ်ႇၶိုၼ်းၼႆယူႇ။ ဝၼ်းတီႈ 6 ဝၼ်း လိူၼ်ၸတိၼ်ႇပႃႇ ၶၢဝ်းယၢမ်းၵၢင်ၼႂ်မွၵ်ႈ 02 : 00 မူင်းၼၼ်ႉ ၸိုဝ်ႈသဵင် ၸၢႆးၵျေႃႇဢေး တီႈယူႇ ဝၢၼ်ႈႁိူၼ်းလွၼ်ႉ ၊ ၼႂ်းဢိူင်ႇႁၢင်ၼႃး ၊ တူင်ႇဝဵင်းလႃႈသဵဝ်ႈ ၼႆႉ ယွၼ်ႉၵိၼ်လဝ်ႈမဝ်းႁႅင်းလႄႈဢွၵ်ႇလူမ်းယွင်ႇယၢင်ႇသေ ဢဝ်လႅဝ်းႁၢမ်းငၢႆး ဢၼ်ယၢဝ်း တႅင်းသႂ်ႇတူဝ်ၸဝ်ႈၵဝ်ႇ ၽွင်းယၢမ်းၵၢင်ၶိုၼ်း တီႈႁိူၼ်းမၼ်းၸၢႆးၼၼ်ႉ တႅင်းတိူဝ်ႉၺႃး တီႈလွၵ်းႁူဝ်ၸႂ် ၽၢႆႇၼိူဝ်ပုမ် မၼ်းၸၢႆးၼိုင်ႈၵမ်း တၢင်းလိုၵ်ႉၶဝ်ႈယူႇ မွၵ်ႈ 3 ၼိဝ်ႉပၢႆပၢႆ သေ လႆႈတၢင်းၸဵပ်းမၢတ်ႇႁၢဝ်ႉႁႅင်း ထိုင်တီႈဢမ်ႇတူင်ႉတူဝ်လႆႈ ၼႆယူႇ ၊ ၵဵဝ်ႇလူၺ်ႈလွင်ႈၼႆႉသေ လုင်းသူႉလိင်ႇ (ၵေႃႉပဵၼ်ဢူႈ) လၢတ်ႈၼေဝႃႈ “ မီးမႃး 4 ဝၼ်းၸိူဝ်းၼႆႉယဝ်ႉၶႃႈ ႁဝ်းတူၺ်းမၼ်း ၸႂ်မၼ်းဢမ်ႇပုင်ႇမၢၼ်ႇၶႃႈ ၊ ပိူင်ၼိုင်ႈၵေႃႈမိူဝ်ႈဢွၼ်တၢင်းသမ်ႉမီးလူမ်းယွင်ႇဝႆႉၶႃႈဢေႃႈ ၊ လူမ်းယွင်ႇမၼ်းၼၼ်ႉ ပဵၼ်ၵၢင်ၶိုၼ်းၵူၺ်း ၵၢင်ဝၼ်းတေႉဢမ်ႇပဵၼ်သင် ၊ မိူဝ်ႈမၼ်းတႅင်းတူဝ်မၼ်းၼၼ်ႉ ယွၼ်ႉပဵၼ်ၵၢင်ၶိုၼ်းလႄႈ ႁဵတ်းႁိုဝ်သေတႅင်းၼၼ်ႉတေႉ ဢမ်ႇမီးၽႂ်ႁၼ်သေၵေႃႉၶႃႈ ၊ ႁဝ်းငိၼ်းသဵင်ၵူၼ်းမေႃးသေ မေးမၼ်းမႃးလၢတ်ႈလႄႈ ႁဝ်းၵႂႃႇတူၺ်းၵေႃႈပေႃးပဵၼ်လိူတ်ႈ ပဵၼ်ယၢင်ဝႆႉယူႇယဝ်ႉၶႃႈ၊ မၼ်းသမ်ႉၵႆႉၵိၼ်ၶဝ်ႈၼမ်ဝႆႉၶႃႈဢေႃႈ ၸႂ်မၼ်းၵေႃႈမီးလူမ်းယွင်ႇသေ လွင်ႈၼႆႉပဵၼ်လွင်ႈသင်လီလီ ဢမ်ႇႁူႉယဝ်ႉၶႃႈ ၊ ႁဝ်းၶႃႈတေႉထၢင်ႇမၼ်းၵႂႃႇၽိတ်းၽီမႆႉႁႆး သေ ၽီၶဝ်ႈတူဝ်မၼ်းၼႆၵွၼ်ႇၶႃႈဢေႃႈ၊ မိူဝ်ႈလဵဝ်တေႉႁဝ်းၶႃႈ ၵႂႃႇမွၵ်ႇမေႃယႃၼႂ်းဝၢၼ်ႈ မႃးသမ်းၶဵမ်ပၼ်ဝႆႉသေ ပေႃးမေႃယႃတီႈဝၢၼ်ႈႁဝ်းဝႃႈ ထုၵ်ႇလီဢဝ်ၵႂႃႇႁူင်း ယႃၼႆၵေႃႈ တေဢဝ်ၵႂႃႇယူႇၶႃႈ ‘’ ဝႃႈၼင်ၼႆ။ ၸၢႆးၵျေႃႇဢေးၼႆႉ တေႇၼႃႈႁိူၼ်းၸွမ်း ၼၢင်းၵမ်ႇ တီႈယူႇဝၢၼ်ႈၶၢႆး သေ မီးလုၵ်ႈယိင်းၼိုင်ႈၵေႃႉ လုၵ်ႈၸၢႆးၼိုင်ႈၵေႃႉ ၊တေႇၼႃႈႁိူၼ်းယဝ်ႉလူင်းယူႇႁိူၼ်းႁင်းၵွႆး ၊ပူၼ်ႉမႃး ၼႂ်းပၢတ်ႈ 4 လိူၼ်ပီႊ2020ၼီႊၼႆႉ မၼ်းၸၢႆး ယၢမ်ႈဢွၵ်ႇလူမ်းယွင်ႇ ႁူဝ်ၸႂ်ဢမ်ႇပုင်ႇမၢၼ်ႇၸိူင်ႉၼႆ ပွၵ်ႈၼိုင်ႈလႄႈ ထိုင်တီႈ ဢူႈမႄႈပီႈၼွင်ႉ ၼၢင်းမေး လႆႈဢဝ်ၵႂႃႇယူတ်းယႃလႄႈ လႆႈၸိုၼ်ႈၶႅၼ်းမႃး ၸိူဝ်းၼႆႉၵေႃႈမီးမႃး ယူႇဝႃႈၼႆ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-09-03T08:35:29

https://ssppssa.org/2020/09/%e1%81%bc%e1%82%82%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%81%b5%e1%80%b0%e1%81%bc%e1%80%ba%e1%80%b8%e1%80%90%e1%80%ad/

ၼႂ်းမိူင်းမၢၼ်ႈ ၵူၼ်းတိပ်းၸပ်းတၢင်းပဵၼ် COVID-19 တိူဝ်းၶိုၼ်ႈမႃး တဵမ်ႁဵင်ၵေႃ့

September,3.2020 ၶၢဝ်းယၢမ်း 8:00 မူင်း ဢိင်ဢၢင်ႈတီႈ – Ministry of Health and Sports, Myanmar ၼႂ်းလိူၼ်သႅပ့်တိမ်ႇပႃႇ 2 ဝၼ်း ပီႊ 2020 ၼီႊၼၼ့် ႁွင်ႈၵၢၼ်ၽၢႆႇပၢႆးယူႇလီမိူင်းမၢၼ်ႈ လႆႈႁဵတ်း ၵၢၼ်ၵူတ်ႇထတ်းတၢင်းပဵၼ် COVID-19 မွၵ်ႈ(2,552)ၵမ်းသေ ၵူတ်ႇထတ်းႁၼ်မႅၼ်ႈ ၵူၼ်းတိပ်း ၸပ်းတၢင်းပဵၼ်ထႅင်ႈ(63)ၵေႃ့ ၼႆယူႇ။ ၶႅပ်းႁၢင်ႈ – ၸိူဝ့်မႅင်းတၢင်းပဵၼ် COVID-19 ၼႂ်းလိူၼ်သႅပ့်တိမ်ႇပႃႇ 3 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ့်ၵေႃႈ ႁွင်ႈၵၢၼ် ၽွင်းလူင်ၽၢႆႇပၢႆးယူႇလီလႄႈ ၽၢႆႇလဵၼ်ႈႁႅင်း မိူင်းႁူမ်ႈတုမ်မၢၼ်ႈ လႆႈပိုၼ်ၽၢဝ်ႇဢွၵ်ႇဝႃႈ ၵူၼ်း မိူင်းမၢၼ်ႈ ၸိူဝ်းတိတ်းၸပ်းတၢင်းပဵၼ်တိူဝ်းၶိုၼ်ႈမီးမႃးမွၵ်ႈ(1058)ၵေႃ့ ၊ တၢႆ(6)ၵေႃ့ ၼႆယူႇ။ ၵွပ်ႈတၢင်းပဵၼ် COVID-19 ၵိုင့်ၵၢင့်တိူဝ်းၶိုၼ်ႈမႃးလႄႈ ပေႃးထိုင်မႃးၼႂ်းလိူၼ်သႅပ့်တိမ်ႇပႃႇ 6 ဝၼ်း ပီႊ 2020 ၼီႊၼႆ့ ၵိၵ့်လၢၼ်ႇၵႃးႁပ့်ၸၢင်ႈတေႃ့တၢင်ႇသူင်ႇ ၵူၼ်းဢွၵ်ႇၶၢဝ်းတၢင်းတီႈၵႆ ၼႂ်း ၸိုင်ႈမိူင်းမၢၼ်ႈၼၼ့်ၵေႃႈ တေပိၵ့်ဢိုတ်းၵႂႃႇၸူဝ်ႈၶၢဝ်း ၼႆယူႇ။

['ပၢႆးယူႇလီ', 'ၶၢဝ်ႇ']

2020-09-03T08:06:24

https://ssppssa.org/2020/09/%e1%80%90%e1%81%a2%e1%80%84%e1%80%ba%e1%80%b8covid-19-%e1%81%b5%e1%80%ad%e1%80%b0%e1%80%84%e1%80%b7%e1%80%ba%e1%81%b5%e1%81%a2%e1%80%84%e1%80%b7%e1%80%ba%e1%80%90%e1%80%ad%e1%80%b0%e1%80%9d/

တၢင်းCOVID – 19 ၵိူင့်ၵၢင့်တိူဝ်းၶိုၼ်ႈမႃးႁႅင်းလႄႈလၢၼ်ႈၵိၵ့်ၵႃးႁပ့်ၸၢင်ႈ ၵူၼ်းဢွၵ်ႇၶၢဝ်းတၢင်းတီႈၵႆ တေပိၵ့်ဢိုတ်းၸူဝ်ႈၶၢဝ်း

September 3,2020 By – SSPP/ SSA ၼႂ်းလိူၼ်သႅပ့်တိမ်ႇပႃႇ 2 ဝၼ်း ပီႊ 2020 ၼီႊၼၼ့် တၢင်းပဵၼ် COVID-19 ၵိုင့်ၵၢင့်တိူဝ်းၶိုၼ်ႈမႃး ႁၢဝ့်ႁႅင်းႄလႈ ၵူၼ်းၼႂ်းမိူင်းမၢၼ်ႈလႆႈတိတ်းၸပ်းတၢင်းပဵၼ်မွၵ်ႈ(995)ၵေႃ့၊ တၢႆ(6)ၵေႃ့ၼႆယူႇ။ ၶႅပ်းႁၢင်ႈ – ၵိၵ့်လၢၼ်ႇၵႃးႁပ့်ၸၢင်ႈ ၵူၼ်းဢွၵ်ႇၶၢဝ်းတၢင်းတီႈၵႆ SCANIA ၼင်ႇႁိုဝ်တၢင်းပဵၼ် COVID-19 ပေႃးတေဢမ်ႇသိုပ်ႇၽေႈလၢမ်း ၸွတ်ႈတူဝ်ႈမိူင်းမၢၼ်ႈၵႂႃႇၼၼ့် ပေႃးထိုင်မႃး ၼႂ်းလိူၼ်သႅပ့်တိမ်ႇပႃႇ 6 ဝၼ်း ပီႊ 2020 ၼီႊၼႆ့ လၢၼ်ႇၵိၵ့်ၵႃးႁပ့်ၸၢင်ႈတေႃ့ တၢင်ႇသူင်ႇ ၵူၼ်းဢွၵ်ႇတီႈၶၢဝ်းတၢင်းတီႈၵႆ တေပိၵ့်ဢိုတ်းၵႂႃႇၸူဝ်ႈၶၢဝ်းၼႆယူႇ။လၢၼ်ႇၵိၵ့်ၵႃးႁပ့်ၸၢင်ႈတေႃ့တၢင်ႇသူင်ႇ ၵူၼ်းဢွၵ်ႇၶၢဝ်းတၢင်းတီႈၵႆ ၸိူဝ်းတေပိၵ့်ဢိုတ်းၵႂႃႇၼၼ့် ၶဝ်ႈပႃးလူမ်ႊပၼ်ႇၼီႊ Lubini Express ၊ မၢၼ်ႊရႃႇၸႃႇ၊ မျႅတ့်မၢၼ်ႇလႃႇထုၼ်း၊ သူၺ်ႇတွင်ႇယူဝ်ႊ၊ တႅတ့်လၢၼ်း၊ သူၺ်ႇမၢၼ်ႊလႃႇ၊ သူၺ်ႇလုၼ်ႊပျႅၼ်ႇ၊ သူၺ်ႇမၢၼ်းလေး(တႃႈၵုင်ႈ-မၢၼ်းတလေး)၊ သူၺ်ႇၸိၼ်ႇၸိၼ်ႇၵျႃႊ(တႃႈၵုင်ႈ-မၢၼ်းတလေး၊၊ GI Group Express၊ JJ Express(တႃႈၵုင်ႈ-မၢၼ်းတလေး)၊ ၶၢႆႇမၢၼ်းတလေး(တႃႈၵုင်ႈ-မၢၼ်းတလေး၊ ၸေႈၵႅင်း၊ ပၢင်ႇဢူးလူင်၊ ၵျွၵ့်ပတွင်း၊ ပူးၵမ်ႇ-ၺွင်ႇဢူး၊ ပၶူၵ့်ၵူႇ)၊ ၶၢႆႇမၢၼ်းတလေး(တႃႈၵုင်ႈ-တွင်ႇတုၼ်း ၵျီး)၊ ၶၢႆႇမၢၼ်းတလေး(တႃႈၵုင်ႈ-မျိတ့်) ၊ ၼိဝ်ႊမၢၼ်ႇလႃႇထုၼ်း၊ ဢၢၼ်ႇတီႇဝိၼ်း၊ သူၺ်ႇလႃႈသဵဝ်ႈ၊ သူၺ်ႇမျႅၼ်ႇမႃႇ၊ ငူၺ်ႇၼိၼ်း မၢၼ်ႇလႃႇ၊ မိၼ်းလႅတ့်ဝႃး၊ တူၵ့်ထဝတီႇမၢၼ်ႊ(သီႇပေႃ့-မျိတ့်ၵျီးၼႃး)၊ သူၺ်ႇၵၶျိၼ်ႇ၊ မႁႃႇ၊ ၸေႇ ယႃႊမျႅင်ႇၵျီး ၼႆယဝ့်။

['ပၢႆးယူႇလီ', 'ၶၢဝ်ႇ']

2020-09-02T13:58:21

https://ssppssa.org/2020/09/%e1%81%b6%e1%80%b1%e1%82%83%e1%82%88%e1%80%95%e1%80%ad%e1%80%af%e1%81%bc%e1%80%ba%e1%81%bd%e1%81%a2%e1%80%9d%e1%80%ba%e1%82%87%e1%81%be%e1%81%a2%e1%80%84%e1%80%b7%e1%80%ba%e1%80%90%e1%80%ad%e1%80%af/

ၶေႃႈပိုၼ်ၽၢဝ်ႇၾၢင့်တိုၼ်ႇ လွင်ႈတၢင်းပဵၼ် COVID-19

September,2.2020 ၶၢဝ်းယၢမ်း 11:00 မူင်း ဢိင်ဢၢင်ႈတီႈ – Ministry of Health and Sports, Myanmar ၼႂ်းလိူၼ်သႅပ့်တိမ်ႇပႃႇ 1 ဝၼ်း ပီႊ 2020 ၼီႊၼၼ့် ႁွင်ႈၵၢၼ်ၽၢႆႇပၢႆးယူႇလီမိူင်းမၢၼ်ႈ လႆႈႁဵတ်း ၵၢၼ်ၵူတ်ႇထတ်းတၢင်းပဵၼ်(2,441)ၵမ်းသေ ၵူတ်ႇထတ်းႁၼ်မႅၼ်ႈၵူၼ်းတိပ်းၸပ်းတၢင်းပဵၼ် ထႅင်ႈ(51)ၵေႃ့ ၼႆယူႇ။ ၶႅပ်းႁၢင်ႈ – တၢင်းပဵၼ်ၸိူဝ့်မႅင်းပွတ်ႇၵႂ်ႈ COVID-19 ၼႂ်းလိူၼ်သႅပ့်တိမ်ႇပႃႇ 2 ဝၼ်း ပီႊ 2020 ၼီႊ ၶၢဝ်းယၢမ်းဝၢႆးဝၼ်း 11:00 မူင်းၼၼ့်ၵေႃႈ ႁွင်ႈၵၢၼ်ၽွင်းလူင်ၽၢႆႇပၢႆးယူႇလီလႄႈ ၽၢႆႇလဵၼ်ႈႁႅင်း မိူင်းႁူမ်ႈတုမ်မၢၼ်ႈ လႆႈပိုၼ်ၽၢဝ်ႇဢွၵ်ႇ ဝႃႈ ၵူၼ်းမိူင်းမၢၼ်ႈ ၸိူဝ်းတိတ်းၸပ်းတၢင်းပဵၼ်တိူဝ်းၶိုၼ်ႈမီးမႃးမွၵ်ႈ(938)ၵေႃ့ ၊ တၢႆ(6)ၵေႃ့ ၼႆ ယူႇ။

['ပၢႆးယူႇလီ', 'ၶၢဝ်ႇ']

2020-09-01T18:24:38

https://ssppssa.org/2020/09/%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%80%95%e1%80%bd%e1%80%90%e1%80%ba%e1%82%87%e1%81%b5%e1%82%82%e1%80%ba%e1%82%88-covid-19-%e1%80%90%e1%80%ad%e1%80%b0/

တၢင်းပဵၼ်ပွတ်ႇၵႂ်ႈ COVID-19 တိူဝ်းၶိုၼ်းမႃးႁႅင်းလႄႈ ၵူၼ်းမိူင်းမၢၼ်ႈတိတ်းၸပ်းတၢင်းပဵၼ် ၼမ်မႃး

September,1.2020 By – SSPP/ SSA ၼႂ်းလိူၼ်သႅပ့်တိမ်ႇပႃႇ 1 ဝၼ်း ပီႊ 2020 ၼီႊ ၶၢဝ်းယၢမ်းဝၢႆးဝၼ်း 1:00 မူင်းၼၼ့် ႁွင်ႈၵၢၼ် ၽွင်းလူင်ၽၢႆႇပၢႆးယူႇလီလႄႈ ၽၢႆႇလဵၼ်ႈႁႅင်း ပိုၼ်ၽၢဝ်ႇဢွၵ်ႇဝႃႈ ၵူၼ်းမိူင်းမၢၼ်ႈၸိူဝ်းတိတ်း ၸပ်းတၢင်းပဵၼ်တိူဝ်းၶိုၼ်ႈမီးမႃးမွၵ်ႈ(887)ၵေႃ့ ၼႆယူႇ။ ၼႂ်းလိူၼ်သႅပ့်တိမ်ႇပႃႇၼႆ့ ယွၼ့်တၢင်းပဵၼ်ပွတ်ႇၵႂ်ႈ COVID-19 ၵိုင့်ၵၢင့်တိူဝ်းၶိုၼ်ႈမႃးႁႅင်းလႄႈ ပေႃႈမႄႈၵူၼ်းမိူင်း ၸိူဝ်းၵႂႃႇတႃႈပႆတၢင်း လူဝ်ႇလႆႈဢွၼ်ၵၼ်သႂ်ႇၽႃႈပူၵ့်သူမ်း(Mask)သိုဝ်ႈၽႂ် မၼ်းသေ ႁႂ်ႈဢွၼ်ၵၼ်ၵႆ့ၵႆ့သုၵ်ႈသီပွတ်ႈထူတိၼ်မိုဝ်း သိုဝ်ႈၽႂ်တၼ်းမၼ်းၵႂႃႇလူၺ်ႈ။

['ပၢႆးယူႇလီ', 'ၶၢဝ်ႇ']

2020-08-31T16:04:38

https://ssppssa.org/2020/08/%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba%e1%80%95%e1%80%bd%e1%80%90%e1%80%ba%e1%82%87%e1%81%b5%e1%82%82%e1%80%ba%e1%82%88-covid-19-%e1%81%b5%e1%80%ad/

တၢင်းပဵၼ်ပွတ်ႇၵႂ်ႈ COVID – 19 ၵိူင့်ၵၢင့်တိူဝ်းၶိုၼ်ႈမႃးႁႅင်း

August 31,2020 By – SSPP/ SSA ၼႂ်းႁၢင်လိူၼ်ဢေႃးၵၢတ့် ပီႊ 2020 ၼီႊၼႆ့ တၢင်းပဵၼ်ၸိူဝ့်မႅင်းပွတ်ႇၵႂ်ႈ COVID – 19 ၵိုင့်ၵၢင့်လုၵ့် ႁိုၼ်ႇၶိုၼ်ႈမႃး ၼႂ်းမိူင်းမၢၼ်ႈပတ်းပိုၼ့်ၼႆယူႇ။ ၶႅပ်းႁၢင်ႈ – ၾၢင့်တိုၼ်ႇတၢင်ႇပဵၼ်ၸိူဝ့်မႅင်းပွတ်ႇၵႂ်ႈ COVID-19 ၼႂ်းလိူၼ်ဢေႃးၵၢတ့် 31 ဝၼ်း ယၢမ်းၵၢင်ၼႂ် 8:00 မူင်းၼၼ့် ႁွင်ႈၵၢၼ်ၽွင်းလူင် ၽၢႆႇယူႇ လီလႄႈ ၽၢႆႇလဵၼ်ႈႁႅင်းမိူင်းမၢၼ်ႈ ပိုၼ်ၽၢဝ်ႇဢွၵ်ႇဝႃႈ ၵူၼ်းမိူင်းမၢၼ်ႈ ၸိူဝ်းတိတ်းၸပ်းတၢင်းပဵၼ် COVID-19 မီးမႃး 787 ၵေႃ့၊ ၵူၼ်းယူတ်းယႃၸိုၼ်ႈၶႅၼ်းမီး(352)ၵေႃ့ ၊ ၵူၼ်းတၢႆယွၼ့်တၢင်းပဵၼ်မီး(6)ၵေႃ့ ၼႆယူႇ။ ၵပ်းၵၢႆႇလူၺ်ႈတၢင်းပဵၼ် COVID-19 ၼႆ့သေ ယူႇတီႈပႃႇတီႇမႂ်ႇသုင်ၸိုင်ႈတႆး၊ တပ့်သိုၵ်းၸိုင်ႈတႆး (SSPP/ SSA) ႁဝ်းၶႃႈ တိုၵ်းသူၼ်းထိုင်ပေႃႈမႄႈၵူၼ်းမိူင်းႁဝ်းၶႃႈ ႁႂ်ႈဢွၼ်ၵၼ်ၾၢင့်လွင်ႈၵႂႃႇ မႃးပႆ ႄလႈ ႁႂ်ႈဢွၼ်ၵၼ် ၾၢင့်တိုၼ်ႇၵႅတ်ႇၶႄ ႁႄ့ၵင်ႈတၢင်းပဵၼ်ၵႂႃႇယူႇ။

['ၶၢဝ်ႇ', 'ပၢႆးယူႇလီ']

2020-08-26T19:21:30

https://ssppssa.org/2020/08/%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87%e1%81%b8%e1%81%a2%e1%82%86%e1%80%b8%e1%80%9e%e1%80%bd%e1%80%84%e1%80%ba%e1%81%b5%e1%80%b1%e1%82%83%e1%82%89/

ၵူၼ်းၼုမ်ႇၸၢႆးသွင်ၵေႃႉ ထဵင်မေႃးၽိတ်းၵၼ်ထိုင်တီႈဢဝ်ၾႆးၸုတ်ႇႁိူၼ်း

ၶၢဝ်ႇ – ssppssa August 26, 2020 ၵူၼ်းၼုမ်ႇၸၢႆးသွင်ၵေႃႉ သႅၼ်းဢႃႇယူႉ 30 ပၢႆ ၊ ၼႂ်းထုင်ႉၼမ်ႉမႃႉ မွၵ်ႇတွင်း ၼႂ်းတူင်ႇဝဵင်းသီႇပေႃႉ ထဵင်မေႃးၵၼ်သေ ထိုင်တီႈလႆႈဢဝ်ၾႆးၸုတ်ႇၽဝ်ႁိူၼ်းၵၼ် ၼႆယူႇယဝ်ႉ။ ဝၼ်းတီႈ 26 ဝၼ်းလိူၼ်ဢေႃးၵၢတ်ႉ ၶၢဝ်းယၢမ်းၵၢင်ၼႂ် မွၵ်ႈ 11:30 ၼၼ်ႉ ၵူၼ်းၸၢႆးသွင်ၵေႃႉ ၸိုဝ်ႈသဵင်ၸၢႆးၵျေႃႇ လႄႈ ၸၢႆးပုၼ်ႉ တီႈယူႇဝၢၼ်ႈလူင် ၼမ်ႉမႃႉ ၊ ဢိူင်ႇၼႃးၼိဝ်ႉ ၵႂႃႇၽၼ်းမႆႉ တႃႇႁဵတ်းၽၵ်းတူၵျွင်းမူႇၵျႃဝ်ႇသေ ထဵင်မေႃးၵၼ် မိူဝ်ႈၽွင်းၶိုၼ်းပွၵ်ႈမႃးထိုင်တီႈၵျွင်းမူႇၵျူဝ်ႇ ၼၼ်ႉၼႆယူႇ။ ၵဵဝ်ႇလူၺ်ႈလွင်ႈၼႆႉသေ ၸၢႆးပုၼ်ႉ (ၵေႃႉထုၵ်ႇၺႃးၾႆးၸုတ်ႇၽဝ်ႁိူၼ်း) လၢတ်ႈဝႃႈ “ ဢၼ်ၵႂႃႇၽၼ်းမႆႉၵျွင်းၼႆႉ မီးႁဝ်းသၢမ်ႁိူၼ်းၶႃႈဢေႃႈ ၊ ၶႃႈဝႃႈႁင်းမၼ်း မႂ်းလႃႈလီၽၼ်းမႆႉမႃး ၵူဝ်ဢမ်ႇၸႂ်ႉလႆႈ ၵူဝ်ပူႇၵေႇဢမ်ႇလွတ်ႈလႃႇႁႃး ၶႃႈဝႃႈၼႆ ႁင်းမၼ်းၶႃႈဢေႃႈ ၊ မၼ်းသမ်ႉမႃးပၢၼ်း ၽိတ်းၶႃႈဢွၼ်ႈတၢင်းသေ ဢဝ်လၢင်ႉၵၢင်ႉလမ်းၶႃႈ ၊ မၼ်းဢၢပ်ႈမဝ်းလဝ်ႈဝႆႉလႄႈ ၶႃႈၵေႃႈၵူဝ်သေ လႅၼ်ႈမိူဝ်းပႅပ်ႉၼႂ်းသွင်ႇၾႆးပီႈၼၢင်းႁဝ်းၶဝ်ၶႃႈဢေႃႈ ၊ မၼ်းမိူဝ်းဢဝ်တႃမိုဝ်းထုပ်ႉသႂ်ႇႁူဝ်ၶႃႈ ၵမ်းၼိုင်ႈ ပေႃးႁႃႇဢွၵ်ႇလိူတ်ႈ ဝႆႉၶႃႈဢေႃး ၊ ပေႃးမၼ်းထုပ်ႉၶႃႈသေဢွၵ်ႇၵႂႃႇထၢၼ်ႇထၢၼ်ႇၵေႃႈ လုင်းမႃႇလႃႇ လႅၼ်ႈမႃးလၢတ်ႈဝႃႈ ၾႆးမႆႈႁိူၼ်းၶႃႈၼႆၶႃႈဢေႃႈ “ ဝႃႈၼႆယူႇ ။ ႁိူၼ်းၸၢႆးပုၼ်ႉ ဢၼ်ထုၵ်ႇဢဝ်ၾႆးၸုတ်ႇၽဝ်ၼၼ်ႉ ပဵၼ်ႁိူၼ်း ၽၢၵ်ႈမုင်းၶႃး ၊ ႁိူၼ်းတိၼ်တႅမ် ယွၼ်ႉၶေႇၾႆးလႆႈၶိုတ်းတၼ်းလႄႈ ၶူဝ်းၼႂ်းႁိူၼ်းတေႉဢမ်ႇလူႇသုမ်းသင် ၾႆးမႆႈၶႃႈမုင်းဝႆႉၼိူဝ် ၸွမ်ႁိူၼ်း ၶိုင်ႈၼိုင်ႈၼႆယူႇၶႃႈ။ ၸၢႆးၵျေႃႇၼႆႉ မိူဝ်ႈဢွၼ်တၢင်းပဵၼ်ၵူၼ်းယူႇတၢင်း ထုင်ႉၼမ်ႉပွင်ႈ ၵုင်းပဝ်း ၼႃးၶူၵ်ႉ ၼႆႉသေ ၶၢႆႉမႃးယူႇ တီႈဝၢၼ်ႈလူင် ၼႂ်းပီ 2020 မွၵ်ႈႁၢင်လိူၼ် January ၼၼ်ႉၵူၺ်း ထိုင်တီႈလႆႈပဵၼ်ပၼ်ႁႃ လွင်ႈၼႆႉ လႄႈ မိူဝ်ႈလဵဝ်ယူႇတီႈၸဝ်ႈၼႃႈတီႈၽူႈမီးပုၼ်ႈၽွၼ်းၶဝ် ဢဝ်လိူင်ႈၵၢၼ် ၵုမ်းၶင်ဝႆႉ ၸွမ်းၼင်ႇ တၢင်းၽိတ်းမီးၼၼ်ႉ ၼႆယူႇၶႃႈ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-08-16T18:56:03

https://ssppssa.org/2020/08/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b8%e1%80%90%e1%80%ba%e1%80%b8%e1%82%81%e1%80%b5%e1%80%90%e1%80%ba%e1%80%b8%e1%80%99%e1%81%a2%e1%82%86/

ငဝ်ႈငုၼ်း SSPP/SSA ၸတ်းႁဵတ်းမၢႆတွင်းဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ (49) ပီႊတဵမ်

ၶၢဝ်ႇ-ၸၢႆးၶုၼ် ဝၼ်းထီႉ-16-08-2020 ငဝ်ႈငုၼ်း SSPP/SSA ၸတ်းႁဵတ်းမၢႆတွင်းဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး SSPP ၶူပ်ႇၶွပ်ႈ (49) ပီႊတဵမ် မီးၸွမ် သိုၵ်းလူင်သိူဝ်ထႅၼ်ႈ ၊ ၸွမ်သိုၵ်းလူင်ပၢင်ႇၾႃႉဢွၼ်ႁူဝ် ၽူႈယႂ်ႇ ၵူၼ်းလူင်ၵေႃႇမတီႇငဝ်ႈငုၼ်းလၢႆလၢႆၸဝ်ႈ လႄႈ ၵေႃႉ သိုၵ်းၵေႃႉႁၢၼ် ဢိၵ်ႇပႃးပေႃႈမႄႈၵူၼ်းမိူင်းၶိုၼ်ႈႁွတ်ႈတၢင်းၼမ်ဝႃႈၼႆ။ မိူဝ်ႈဝၼ်းထီႉ 16-08-2020 ၶၢဝ်းယၢမ်း ၵၢင်ၼႂ် 7:00 မူင်းၼၼ်ႉ ၸွမ်သိုၵ်းလူင်သိူဝ်ထႅၼ်ႈ ဢၼ်ပဵၼ်ၽူႈၼမ်းၼႃႈ (1) SSPP/SSA တေႇမွၵ်ႇလၢတ်ႈၶေႃႈၵႂၢမ်း ပိုတ်ႇၽုၺ်ႇပၢင်ၵႅဝ်ႈသေ သပ်းလႅင်းၼႄ လွင်ႈပိုၼ်းၵႅပ်ႈပႃႇ တီႇမႂ်ႇသုင်ၸိုင်ႈ တႆးတပ်ႉသိုၵ်းၸိုင်ႈတႆးႁဵတ်းႁိုဝ်ပဵၼ်မႃးလႄႈ လႆႈလတ်းၶၢမ်ႈ တၢင်းယၢပ်ႇတၢင်းၽိုတ်ႇၸိူင်ႉႁိုဝ်သေ ၵေႃႇသၢင်ႈမႃး ပႃႇတီႇမႂ်ႇသုင်ၸိုင်ႈတႆး ၊ လွင်ႈတႃႇတေဢဝ်ပႃတီႇဢွၼ်ႁူဝ်တပ်ႉသိုၵ်းသေ သိုပ်ႇၵႂႃႇ ထႅင်ႈတၢင်း ၼႃႈၸဵမ်ၸိူဝ်းၼႆႉဝႃႈ ၼႆ။ ဝၢႆးသေ ၸွမ်သိုၵ်းလူင်သိူဝ်ထႅၼ်ႈ မွၵ်ႇလၢတ်ႈၶေႃႈၵႂၢမ်းယဝ်ႉ ၸဝ်ႈႁၢၼ်ၽုင်းႁၢၼ် ၶိုၼ်းသိုပ်ႇလူဢၢၼ်ႇ ၶူၼ်ႉၶႆႈၼႄ ပိုၼ်းၵႅပ်ႈပႃႇတီႇမႂ်ႇသုင်ၸိုင်ႈတႆး ၵဵဝ်ႇလူၺ်ႈၶၢမ်ႇပိုၼ်ႉၵိူတ်ႇဢွၵ်ႇပႃႇတီႇမႂ်ႇသုင်ၸိုင်ႈတႆး SSPP ၊ လွင်ႈၵွၼ်ႇၵရႅတ်ႉ ပႃႇတီႇမႂ်ႇသုင်ၸိုင်ႈတႆးပွၵ်ႈၵမ်း (1) ဝႆးသေၸဝ်ႈႁၢၼ် ၽုင်းႁၢၼ် လူဢၢၼ်ႇၼႄၽိုၼ်လိၵ်ႈပိုၼ်းၵႅပ်ႈပႃႇတီႇမႂ်ႇသုင် ၸိုင်ႈတႆးယဝ်ႉ ထိုင်မႃးယၢမ်း ၵၢင်ၼႂ် 8 : 45 မူင်းၼၼ်ႉယူႇတီႈၽူႈၶပ်ႉပၢင် ၸွင်ႇလႆႈတူင်ႉတၵ်ႉ ငိၼ်းၸူမ်း ၶွပ်ႈၸႂ် ထိုင်ၽူႈၶိုၼ်ႈႁွတ်ႈတၢင်းသဵင်ႈလႄႈပိုၼ်ၽၢဝ်ႇလွင်ႈပၢင်ၵႅဝ်ႈဢွင်ႇမၢၼ်ယဝ်ႉတူဝ်ႈၵႂႃႇ လီငမ်းယဝ်ႉ ဝႃႈၼႆ။ပႃႇတီႇမႂ်ႇသုင်ၸိုင်ႈတႆးၼႆႉ လႆႈတေႇသၢင်ႈၶွတ်ႇၽွတ်ႈၶိုၼ်ႈမႃးမိူဝ်ႈ 16-08-1971 ၼၼ်ႉသေ ၵွပ်ႈပိူဝ်ႈတႃႇတေဢွၼ် ႁူဝ်တပ်ႉသိုၵ်းၼိုင်ႈဢၼ်ၼႆႉ တိုၼ်းလူဝ်ႇမီးပႃႇတီႇဢွၼ်ႁူဝ် ယုမ်ႇယမ်ဝႃႈၼႆလႄႈ ၸင်ႇလႆႈၶွတ်ႇၽွတ်ႈမီးမႃး ပႃႇတီႇ မႂ်ႇသုင်ၸိုင်ႈတႆးယူႇ ဝႃႈၼႆ။

['ၶၢဝ်ႇ', 'ၵၢၼ်သိုၵ်း', 'ၵၢၼ်မိူင်း']

2020-08-12T07:49:18

https://ssppssa.org/2020/08/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b8%e1%80%90%e1%80%ba%e1%80%b8%e1%80%95%e1%81%a2%e1%80%84%e1%80%ba%e1%80%9c%e1%80%b5%e1%81%bc%e1%80%ba/

ငဝ်ႈငုၼ်း SSPP/SSA ၸတ်းပၢင်လဵၼ်ႈႁႅင်း မၢႆတွင်းဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ (49) ပီႊ

ၶၢဝ်ႇ-ၸၢႆးၶုၼ်ဝၼ်းထီႉ-12-08-2020 ယူႇတီႈႁွင်ႈၵၢၼ် ႁူင်းႁဵၼ်းၼေႃႇတႅၼ်းၶိူဝ်း ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ဢွၼ်ႁူဝ်သေ ၸတ်းႁဵတ်း ပၢင်လဵၼ်ႈႁႅင်း တီႈငဝ်ႈငုၼ်း ဝၢၼ်ႈႁႆး တႃႇႁႂ်ႈပဵၼ်မၢႆတွင်းဝၼ်းၵိူတ်ႇ ပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ (49) ပီႊဝႃႈၼႆ။ ပၢင်လဵၼ်ႈႁႅင်း တႃႇႁႂ်ႈပဵၼ်မၢႆတွင်း ဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ (49 ) ပီႊၼႆႉ တေႇၸတ်းႁဵတ်း ၵႂႃႇ မိူဝ်ႈဝၼ်းထီႉ 11-08-2020 တေႃႇထိုင် ဝၼ်းထီႉ 16-08-2020 ၶၢဝ်းတၢင်း ( 6 ) ဝၼ်း တေမီးပၢင်ၶေႉၶဵင်ႇ လဵၼ်ႈႁႅင်း ပိတ်ႉမၢၵ်ႇၼင်လွမ်ႈ ၊ ဝႅၼ်သုင် ၊ ပိတ်ႉမၢၵ်ႇသွင်းဝၢႆ လႄႈ ၶေႉၶဵင်ႇလႅၼ်ႈဝႆး ၸိူဝ်းၼႆႉ ၊ ၸုမ်းလုၵ်ႈႁဵၼ်း ၼေႃႇတႅၼ်းၶိူဝ်း ၊ လုၵ်ႈႁဵၼ်း ႁူင်းႁဵၼ်းသိုၵ်း ၊ လုၵ်ႈႁဵၼ်း HRD ၶဝ်တေၶဝ်ႈၶေႉၶဵင်ႇ လဵၼ်ႈႁႅင်းၸွမ်းၵၼ်ၵႂႃႇ။ ၸွမ်သိုၵ်း ၶိၼ်ႇမိၼ်ႇ ၽူႈပွင်ၵၢၼ်သိုၵ်း SSPP/SSA တင်း ၽူႈယႂ်ႇၵူၼ်းလူင် ၸုမ်းပွင်ၵၢၼ်ပၢင်လဵၼ်ႈႁႅင်း ထႅင်ႈ လၢႆလၢႆၸဝ်ႈ ၶဝ်ႈႁူမ်ႈပၼ်ႁႅင်းၸွမ်းတင်းၼမ် ဝႃႈၼႆ။ ၸဝ်ႈႁၢၼ် ၽူင်းႁၢၼ်- မွၵ်ႇလၢတ်ႈၶေႃႈၵႂၢမ်း ၵဵဝ်ႇလူၺ်ႈ ဝၼ်းၵိူတ်ႇပႃႇ တီႇမႂ်ႇသုင်ၸိုင်ႈတႆးသေ ပၼ်ႁႅင်းၸႂ် ၸုမ်း လဵၼ်ႈႁႅင်း ႁႂ်ႈမေႃဝႆႉၸႂ် လွင်ႈမိုတ်ႈၵိုဝ်း ၸမ်ၸႂ်ပဵၼ်ယႂ်ႇ ၊ လွင်ႈပၢႆးယူႇလီ ၸိူဝ်းၼႆႉ ၶတ်းၸႂ်လဵၼ်ႈၸွမ်းၵၼ်ၵႂႃႇ ၊ ဝၢႆးသေပၢင်ၵႅဝ်ႈယဝ်ႉတူဝ်ႈၼၼ်ႉ ၸုမ်းလုၵ်ႈႁဵၼ်းၼေႃႇတႅၼ်းၶိူဝ်း တင်း လုၵ်ႈႁဵၼ်းသိုၵ်း ငဝ်ႈငုၼ်း လဵၼ်ႈၶဵင်ႇ မၢၵ်ႇၼင်လွမ်ႈၸွမ်းၵၼ်ၵႂႃႇ ဝႃႈၼႆ။ ပၢင်လဵၼ်ႈႁႅင်း ၶႄႉၶႅင်ႇၵၼ်ပွၵ်ႈၼႆႉ ဢဝ်ပဵၼ် ဝၼ်းမၢႆတွင်း ဢဝ်ၵုင်ႇမုၼ် ဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶူပ်ႇၶွပ်ႈ တဵမ် ( 49 ) ပီႊ ၊ ပႃႇတီႇမႂ်ႇသုင်ၸိုင်ႈတႆး ၼႆႉၶွတ်ႇၽွတ်ႈၶိုၼ်ႈမႃး မိူဝ်ႈပီႊ 1971 – လိူၼ်ဢေႃးၵၢသ်ႉ -16 ဝၼ်း သေ ၵွပ်ႈ ပိူဝ်ႈ တႃႇတေဢွၼ်ႁူဝ်တပ်ႉသိုၵ်း ၼိုင်ႈလုၵ်ႈၼႆႉ တိုၼ်းလူဝ်ႇမီးပႃႇတီႇဢွၼ်ႁူဝ်ယုမ်ႇယမ်ၸိူင်ႉၼႆ လႄႈၸင်ႇလႆႈ ၶွတ်ႇၽွတ်ႈမီးမႃးယူႇ ဝႃႈၼႆ။

['ၶၢဝ်ႇ']

2020-08-08T16:15:45

https://ssppssa.org/2020/08/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd%e1%82%86/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ပေႃႈမႄႈၵူၼ်းမိူင်းသွမ်ႈၶဝ်ႈၼႃး

ၶၢဝ်ႇ-ၸၢႆးၶုၼ် ဝၼ်းထီႉ- 08-08-2020 ၵေႃႉသိုၵ်းၵေႃႉႁၢၼ်ၽၢႆႇတပ်ႉၽၢႆႇဢုပ်ႉပိူင်ႇ SSPP/SSA ဢၼ်တူင်ႉၼိုင်ၼႂ်းၸေႈဝဵင်း သႅၼ်ဝီ တၢင်းၸေႈဝဵင်းမိူင်းယႆ ၸွႆႈထႅမ်ပေႃႈမႄႈၵူၼ်းမိူင်း ထူၺ်ႈၵႃႈသွမ်ႈၶဝ်ႈၼႃး ဝႃႈၼႆ။ မိူဝ်ႈဝၼ်းထီႉ 06-08-2020 ၼၼ်ႉၵေႃႉသိုၵ်းၵေႃႉႁၢၼ် ၽၢႆႇတပ်ႉၽၢႆႇဢုပ်ႉပိူင်ႇ SSPP/SSA ဢၼ်တူင်ႉၼိုင်တၢင်း ၸေႈဝဵင်းသႅၼ်ဝီၼၼ်ႉ ႁူမ်ႈႁႅင်းသိုၵ်း (13) ၵေႃႉ လႆႈၵႂႃႇၸွႆႈထႅမ်ပေႃႈမႄႈၵူၼ်းမိူင်း ထူၺ်ႈၵႃႈသွမ်ႈၶဝ်ႈၼႃး တီႈဝၢၼ်ႈ ၶွၵ်ႈၵႂၢႆး ဢိူင်ႇမိူင်းပႃး ၸေႈဝဵင်းသႅၼ်ဝီ ၊ ထႅင်ႈၽၢႆႇၼိုင်ႈၵေႃႈ ၵေႃႉသိုၵ်းၵေႃႉႁၢၼ် SSPP/SSA ဢၼ်တူင်ႉၼိုင်တၢင်း လိၼ်ၸၢပ်ႈၸေႈဝဵင်းသီႇပေႃႉ လႄႈ ၸေႈဝဵင်းမိူင်းယႆၼၼ်ႉၵေႃႈ ႁူမ်ႈႁႅင်းသိုၵ်း (5) ၵေႃႉသေ လႆႈၵႂႃႇၸွႆႈထႅမ်ပေႃႈမႄႈ ၵူၼ်းမိူင်း ထူၺ်ႈၵႃႈ သွမ်ႈၶဝ်ႈၼႃး တီႈဝၢၼ်ႈၼႃးလၢၼ်ႇ ဢိူင်ႇပႃႇၵၢင်း ၸေႈဝဵင်းမိူင်းယႆ ဝႃႈၼႆ။ ၵဵဝ်ႇလူၺ်ႈၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႆႉယူႇတီႈ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး တိုၼ်းမီးၽႅၼ် ၵၢၼ်တမ်းဝၢင်း ႁဵတ်းသၢင်ႈၵႂႃႇ ၵူႈၼႃႈတီႈ သေ ယူႇတီႈငဝ်းလၢႆးပၼ် လႄႈ ၵႃႈၼင်ႇပွင်ပဵၼ်လႆႈၼၼ်ႉ တေႁူမ်ႈမိုဝ်း တၢင်းပေႃႈမႄႈၵူၼ်းမိူင်း သိုပ်ႇၶၢတ်းၸႂ်ၵႂႃႇတၢင်းၼႃႈထႅင်ႈဝႃႈၼႆ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-08-04T19:38:03

https://ssppssa.org/2020/08/sspp-ssa-%e1%82%81%e1%80%b0%e1%80%99%e1%80%ba%e1%82%88%e1%80%95%e1%80%b1%e1%82%83%e1%82%88%e1%80%99%e1%82%84%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84/

SSPP/SSA ႁူမ်ႈပေႃႈမႄႈၵူၼ်းမိူင်းၵေႃႈသၢင်ႈၼမ်ႉ တႃႇပေႃႈမႄႈၵူၼ်းမိူင်းဢိူင်ႇပၢင်မၢၵ်ႇမိုဝ်း ၼႂ်းၸေႈဝဵင်းၵျွၵ်ႉမႄး

ၶၢဝ်ႇ-ၸၢႆးၶုၼ်ဝၼ်းထီႉ-04-08-202 ၽၢႆႇတပ်ႉၽၢႆႇဢုပ်ႉပိူင်ႇ တပ်ႉသိုၵ်းၸိုင်ႈတႆး SSPP/SSA ဢၼ်တူင်ႉၼိုင် ၼႂ်းဢိူင်ႇပၢင်မၢၵ်ႇမိုဝ်း ၸေႈဝဵင်းၵျွၵ်ႉမႄး ၼၼ်ႉ တၢင်တူဝ်ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးသေ ႁူမ်ႈၵၼ်တၢင်းပေႃႈမႄႈၵူၼ်းမိူင်း ၵေႃႇ သၢင်ႈႁဵတ်းၼမ်ႉ တႃႇၸႂ်ႉတိုဝ်း ၼႂ်းဝၢၼ်ႈ ပၢင်ႁူႈ ဢိူင်ႇပၢင်မၢၵ်ႇမိုဝ်း ၸေႈဝဵင်းၵျွၵ်ႉမႄးဝႃႈၼႆ။ ၵၢၼ်ၵေႃႇသၢင်ႈႁဵတ်းၼမ်ႉၼႆႉ တေႇၵေႃႇသၢင်ႈမႃး မိူဝ်ႈဝၼ်းထီႉ 15-04-2020 ယူႇတီႈငဝ်ႈငုၼ်းပႃႇတီႇမႂ်ႇ သုင်ၸိုင်ႈ တႆးတပ်ႉသိုၵ်းၸိုင်ႈတႆး ၸွႆႈထႅမ်ငိုၼ်း (60,00000) (ႁူၵ်းသိပ်းသႅၼ်ပျႃး) တပ်ႉငဝ်ႈသိုၵ်း (999) ဢၼ်တူင်ႉ ၼိုင်တၢင်း ၸိုင်ႈတႆးပွတ်းႁွင်ႇ ၸွႆႈထႅမ်ငိုၼ်း (16,50000) (သိပ်းႁူၵ်းသႅၼ်ႁႃႈမိုၼ်ႇပျႃး) ငိုၼ်းၵူၼ်းမိူင်း ဝၢၼ်ႈပၢင်ႁူႈ (23,00000) (သဝ်းသၢမ်သႅၼ်ပျႃး) ဢိၵ်ႇႁႅင်းၵူၼ်းၼႂ်းလုၵ်ႈတပ်ႉ ၽၢႆႇတပ်ႉ ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈ တႆး လႄႈ ပေႃႈမႄႈၵူၼ်းမိူင်း ၼႂ်းဝၢၼ်ႈပၢင်ႁူႈ ဢိူင်ႇပၢင်မၢၵ်ႇမိုဝ်း ႁူမ်ႈၵၼ်ႁဵတ်းသၢင်ႈယဝ်ႉတူဝ်ႈၵႂႃႇ မိူဝ်ႈ ဝၼ်းထီႉ 31-07-2020 ၼၼ်ႉသေ လႆႈႁူမ်ႈလူႇတၢၼ်းယၢတ်ႇၼမ်ႉၵႂႃႇ မိူဝ်ႈဝၼ်းထီႉ 01-08-2020 ၼၼ်ႉဝႃႈၼႆ။ၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႆႉယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး တိုၼ်းတမ်းဝၢင်း ႁဵတ်းသၢင်ႈၵႂႃႇၵူႈၼႃႈတီႈ ၸွမ်းၼင်ႇငဝ်းလၢႆးပၼ်လႄႈ ၵႃႈၼင်ႇပွင်ပဵၼ်လႆႈၼၼ်ႉတေႁူမ်ႈမိုဝ်းပေႃႈမႄႈၵူၼ်းမိူင်း သေသိုပ်ႇၶၢတ်းၸႂ်ၵႂႃႇထႅင်ႈတၢင်းၼႃႈယူႇယဝ်ႉ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-07-31T18:21:40

https://ssppssa.org/2020/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86%e1%80%b8%e1%80%90%e1%80%95%e1%80%ba/

ပႃႇတီႇသုင်ၸိုင်ႈတႆးတပ်ႉသိုၵ်းၸိုင်ႈတႆး ၵူတ်ႇထတ်းတိၺွပ်းၵူၼ်းပၢင်သိုဝ်ႉၶၢႆယႃႈၼႂ်းၸေႈဝဵင်းပၢင်ႇသၢႆး

ၶၢဝ်ႇ-ၸၢႆးၶုၼ် ဝၼ်းထီႉ-31-07-2020 ၽၢႆႇတပ်ႉလႄႈၽၢႆႇဢုပ်ႉပိူင်ႇ SSPP/SSA ဢၼ်တူင်ႉၼိုင်ၼႂ်းၸေႈဝဵင်းပၢင်ႇသၢႆးၼၼ်ႉ ႁူမ်ႈၵၼ်ၶဝ်ႈၵူတ်ႇထတ်းတိ ၺွပ်းပၢင်သိုဝ်ႉၶၢႆယႃႈမဝ်းၵမ်လၢႆလၢႆတီႈ ၼႂ်းၸေႈဝဵင်းပၢင်ႇသၢႆး ဝႃႈၼႆ။ မိူဝ်ႈဝၼ်းထီႉ 21/22/27-July-2020 ၼၼ်ႉၽၢႆႇတပ်ႉၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢၼ် တူင်ႉၼိုင်ၼႂ်းၸေႈဝဵင်းပၢင်ႇသၢႆး ႁူမ်ႈၵၼ်ၶဝ်ႈၵူတ်ႇထတ်းတိၺွပ်း ပၢင်သိုဝ်ႉၶၢႆယႃႈမဝ်းၵမ် ဢၼ်မီးတီႈႁိမ်းဝၢၼ်ႈၵႂၢႆး တေႃႇၼွင်သႅင်း လႄႈ တီႈၼႂ်းပွၵ်ႉမၢႆ (4) ဝဵင်းပၢင်ႇသၢႆး တၢင်းမူတ်းတိၺွပ်းလႆႈၵူၼ်းသူႇသမ်းၵိၼ်ၶၢႆယႃႈမဝ်းၵမ် 22 ၵေႃႉ လႆႈပႃးယႃႈၽိၼ်ႇၽိူၵ်ႇ ၊ ယႃႈမႃႉ ၊ ၵွင်ႈဢၼ်သႂ်ႇလဵၵ်းတွၵ်ႇယိုဝ်းၼၼ်ႉသွင်လဝ်း ဝႃႈၼႆ။ၵူၼ်းၸိူဝ်းဢၼ် ထုၵ်ႇတီႉၺွပ်းၸိူဝ်းၼၼ်ႉ ပဵၼ်ၵူၼ်းၶိူဝ်း တႆး ၊ ၶၢင် ၊ လွႆ ၊ ၶႄႇ ၸိူဝ်းၼႆႉသေ တေပၼ်တူတ်ႈတၢမ်ႇ ၵႂႃႇ ၸွမ်းၼင်ႇမူႇပိူင် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မီးၼၼ်ႉယူႇၼႆ ၽူႈမီးပုၼ်ႈၽွၼ်းဢၼ်တူင်ႉၼိုင် တၢင်းၸေႈဝဵင်းပၢင်ႇသၢႆး ၵေႃႉၼိုင်ႈလၢတ်ႈ ၼင်ႇၼႆ။

['ၶၢဝ်ႇ', 'ယႃႈမဝ်းၵမ်']

2020-07-31T12:53:25

https://ssppssa.org/2020/07/%e1%80%99%e1%81%a2%e1%81%b5%e1%80%ba%e1%82%87%e1%80%90%e1%82%85%e1%81%b5%e1%80%ba%e1%82%87-%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba/

“မၢၵ်ႇတႅၵ်ႇ ၼႂ်းၸေႈဝဵင်းၵူတ်ႉၶၢႆ ႁဵတ်းႁႂ်ႈ လုၵ်ႈဢွၼ်ႇ မၢတ်ႇၸဵပ်း(5)ၵေႃႉ လူႉတၢႆ(1)ၵေႃႉ”

ၶၢဝ်ႇ – SSPP info ဝၼ်းထီႉ – 31- 07 -2020 မိူဝ်ႈဝႃး လိူၼ်ၵျူႇလၢႆႇ(30)ဝၼ်း ယၢမ်းဝၢႆးဝၼ်း(4)မူင်းၶိုင်ႈၼၼ်ႉ မၢၵ်ႇတႅၵ်ႇတီႈဝၢၼ်ႈ ၶူဝ်တိုင် ၸေႈဝဵင်း ၵူတ်ႉၶၢႆ ၸိုင်ႈတႆးပွတ်းႁွင်ႇသေ ႁဵတ်းႁႂ်ႈလုၵ်ႈဢွၼ်ႇ မၢတ်ႇၸဵပ်း(5)ၵေႃႉ၊ လူႉတၢႆၵႂႃႇ (1)ၵေႃႉၼႆယဝ်ႉ။ ၵူၼ်းဝၢၼ်ႈ ၶူဝ်တိုင် လုင်းဢၢႆႈၶျုင်းလၢတ်ႈဝႃႈ“ လုၵ်ႈဢွၼ်ႇ(6)ၵေႃႉ ဢွၼ်ၵၼ်ယဝ်ႉယွၵ်ႇလဵၼ်ႈၵၼ် တီႈ ၼမ်ႉမေႃႇႁိမ်းၶၢင်ႈႁိူၼ်းသေ ႁဝ်းၶႃႈငိၼ်းသဵင်တႅၵ်ႇမေႃးလင်လႄႈဢွၼ်ၵၼ်ၵႂႃႇတူၺ်း လုၵ်ႈဢွၼ်ႇပေႃး မၢတ်ႇၸဵပ်း လူမ်ႉသဵင်ႈယဝ်ႉ၊ ၵူၼ်းဝၢၼ်ႈၵမ်ႉပႃႈၼမ် ဢွၼ်ၵၼ်ၵႂႃႇႁဵတ်းၵၢၼ် ပိူင်ပဵၼ်မၢၵ်ႇတႅၵ်ႇ မီးၸိူင်ႉ ႁိုဝ်တႄႉတႄႉ ႁဝ်းၶႃႈၵေႃႈပႆႇလႆႈႁူႉ” လၢတ်ႈၼင်ႇၼႆ။ လုၵ်ႈဢွၼ်ႇၸိူဝ်ႉတိူဝ်ႉမၢတ်ႇၸဵပ်းၼၼ်ႉ ၵဵင် ဢႃႇယူႉ(4)ပီလႄႈ ဢီႇလၢဝ် ဢႃႇယူႉ(2)ပီတႄႉၵေႃႈ ဢမ်ႇ ပေႃးမၢတ်ႇၸဵပ်းႁၢဝ်ႈႁႅင်း ယူတ်းယႃဝႆႉတီႈဝၢၼ်ႈၵူၺ်း၊ လိူဝ်ၼၼ်ႉ ၵျေႃႇထုၼ်း ဢႃႇယူႉ(7)ၶူပ်ႇ ဢေးလၢဝ် ဢႃႇယူႉ(8)ၶူပ်ႇ ဢွင်ႇၼၢႆႇ ဢႃႇယူႉ(5)ၶူပ်ႇၸိူဝ်းၼႆႉ ယွၼ်ႉမၢတ်ႇၸဵပ်းႁၢဝ်ႈႁႅင်းလႄႈ လႆႈသူင်ႇယႃတူဝ်ဝႆႉ တီႈဝဵင်းလႃႈသဵဝ်ႈၼႆယူႇယဝ်ႉ၊ၵေႃႉပဵၼ်ၼၢင်းၵဵင်ၶမ်း ဢႃႇယူႉ(5)ပီၵေႃႈ မၢတ်ႇၸဵပ်းႁၢဝ်ႈႁႅင်းမိူၼ်ၵၼ် သေ ၽွင်းသူင်ႇယႃတူဝ်တူဝ် တီႈႁူင်းယႃလူင် ဝဵင်းၵူတ်ႉၶၢႆၼၼ်ႉ လႆႈလူႉတၢႆၵႂႃႇ ယၢမ်းၵၢင်ၶမ်း 9:40 လႆႈ ႁူႉၼင်ႇၼႆ၊ ၼၢင်းၵဵင်ၶမ်းၼႆႉ ပေႃႈမႄႈမၼ်းၼၢင်း ယူႇသဝ်းတင်းတႃႈၶီႈလဵၵ်းၼႆသေ ၽွင်းမႃးယူႇၸွမ်း ၵေႃႉပဵၼ်ပူႇ တီႈဝၢၼ်ႈၶူဝ်တိုင်ၼၼ်ႉ ၸင်ႇလႆႈထူပ်းၽေးၸိူင်ႉၼႆ။ မိူဝ်ႈပူၼ်ႉမႃးၼိုင်ႈပီၼၼ်ႉ သိုၵ်းမၢၼ်ႈတပ်ႉမ(99) ၶလယ(419) ယၢမ်ႈမႃး ၼွၼ်းလိုဝ်ႈသဝ်း တီႈႁိူၼ်း လင်ဢၼ်မၢၵ်ႇတႅၵ်ႇၼႆႉသေ ဢမ်ႇၵႃး ယၢမ်ႈယၢမ်ႈယူႇတီႈႁိူၼ်းလင်ၼႆႉသေ ပိုတ်းယိုဝ်းပႃးၵွင်ႈ ၼႆယူႇ ယဝ်ႉ။

['ၶၢဝ်ႇ', 'သုၼ်ႇလၢႆႈၵူၼ်း', 'ၵၢၼ်သိုၵ်း']

2020-07-30T05:43:58

https://ssppssa.org/2020/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8-2/

ၵေႃႉသိုၵ်းၼႂ်းၸေႈဝဵင်းမိူင်းပႃး ၸွႆႈထႅမ်ၵူၼ်းမိူင်းသွမ်ႈၼႃး

ၶၢဝ်ႇ-SSPP info Junly 30, 2020 ၵေႃႉသိုၵ်းၵေႃႉႁၢၼ် ႁဵတ်းၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႂ်းၼႃႈတီႈၸေႈဝဵင်း(30) မိူင်းပႃး ၸိုင်ႈတႆးပွတ်းႁွင်ႇ။ ဝၼ်းထီႉ 29.7.2020 ယၢမ်း (8)မူင်းၵၢင်ၼႂ် တေႃႇထိုင်ယၢမ်း(4)မူင်းတၢမ်းၶမ်ႈၼၼ်ႉ သိုၵ်းႁူမ်ႇလူမ်ႈ ၸေႈဝဵင်းမၢႆ(30) ၸေႈတွၼ်ႈမၢႆ(8) သိုၵ်းႁၢၼ် ၸၢႆးၸၢမ်သႅင် ဢွၼ်ႁူဝ်ႁႅင်းၵူၼ်းသိုၵ်း(9)ၵေႃႉသေ ၸွႆႈထႅမ်သွမ်ႈၼႃး လုင်းဢွင်ႇထုၼ်း+ပႃႈမွၼ်း ဝၢၼ်ႈၶွၵ်ႈၵႂၢႆး ဢိူင်ႇၶမ်းတိူၼ်း ၸိူဝ်ႉၾၼ်းၶဝ်ႈဝၢၼ်ႇ (2)တၢင် ဝႃႈၼင်ႇၼႆ။ ၸွမ်းၼင်ႇပိူင်ၵၢၼ်တပ်ႉ တပ်ႉသိုၵ်းၸိုင်ႈတႆးမီးဝႆႉ ပေႃးၶၢဝ်းယၢမ်းတၼ်းၼၼ်ႉ တေလႆႈလူင်းၸွႆႈ ၵၢၼ်ပေႃႈမႄႈၵူၼ်းမိူင်း ၼင်ႇၵၢၼ်ၶၢဝ်းလႂ်ၶၢဝ်းၼၼ်ႉမီးၼႆၼၼ်ႉ ဢွၼ်ၵၼ်ႁဵတ်းသၢင်ႈ ၽေႃႇၼမ်ႉ ၼႄတူဝ်ၵႂႃႇယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-07-29T09:12:19

https://ssppssa.org/2020/07/%e1%80%99%e1%81%a2%e1%81%b5%e1%80%ba%e1%82%87%e1%80%90%e1%82%85%e1%81%b5%e1%80%ba%e1%82%87-%e1%81%bc%e1%82%82%e1%80%ba%e1%80%b8%e1%80%9e%e1%80%b0%e1%81%bc%e1%80%ba%e1%81%b6%e1%80%9d%e1%80%ba/

“မၢၵ်ႇတႅၵ်ႇ ၼႂ်းသူၼ်ၶဝ်ႈၵၢပ်ႇ ၵူၼ်းဝၢၼ်ႈၵျွင်းၵုင်း ၵေႃႉၼိုင်ႈ တၢႆထင်တီႈ”

ၶၢဝ်ႇ – SSPP Info ဝၼ်းထီႉ 29 -07 -2020 ၵူၼ်းဝၢၼ်ႈၵျွင်းၵုင်း ၸေႈဝဵင်းၵျွၵ်ႉမေး ၸိုင်ႈတႆးပွတ်းႁွင်ႇ ၸိုဝ်ႈႁွင်ႉ ဢူးၶျိတ်ႉမွင်ႇ ၵႂႃႇသူၼ်ၶဝ်ႈၵၢပ်ႇ သေ ယဵပ်ႇၺႃးမၢၵ်ႇတႅၵ်ႇၼႂ်းသူၼ် လႄႈ တၢႆထင်တီႈယူႇယဝ်ႉ။ ၽူႈၼမ်းၼႂ်း ၸုမ်းၸွႆႈထႅမ်တူင်ႇဝူင်းၵူၼ်း ဢူးၼေႇဢွင်ႇ လၢတ်ႈဝႃႈ“ ပဵၼ်တႄႉပဵၼ်မိူဝ်ႈၼႆႉ ယၢမ်းဝၢႆး ဝၼ်း 1:30မူင်း ၼႆၶႃႈဢေႃႈ၊မိူဝ်ႈၸုမ်းၸွႆႈထႅမ်ႁဝ်းၶႃႈၶဝ်ႈၵႂႃႇၽႅဝ်ၼၼ်ႉ ၵူၼ်းပေႃးတၢႆယဝ်ႉၶႃႈ၊ ႁဝ်းၶႃႈ ဢၢၼ်ႇတူၺ်းႁွႆးၸၢၵ်ႇမၢၵ်ႇၸွမ်းတူဝ်မၼ်းၼႆႉမီးပဵၼ်(10)ႁူးၵွၼ်ႇဢေႃႈ၊၊ ဢၼ်ၵႂႃႇႁၼ် မၢၵ်ႇဢွၼ် တၢင်းတႄႉ ပဵၼ်မေးမၼ်းၶႃႈဝႃႇ မေးမၼ်းၸင်ႇဢဝ်မႃးၼႄမၼ်းသေ ဢူးၶျိတ်ႉမွင်ႇၼႆႉ ဢဝ်ၾႃႉတွႆႇ တူၺ်းလႄႈ မၢၵ်ႇတႅၵ်ႇသႂ်ႇၼႂ်းမိုဝ်းမၼ်းသေ တၢႆထင်တီႈၵမ်းလဵဝ် လႆႈႁူႉၼင်ႇၼႆဢေႃႈ” လၢတ်ႈၼႄၼင်ႇ ၼႆ။ ဢူးၶျိတ်ႉမွင်ႇၼႆႉ ဢႃႇယူႉမီး(59)ပီသေ မီးလုၵ်ႈၸၢႆးၼိုင်ႈၵေႃႉ ၵိုတ်းဝႆႉတင်းလင်၊ ၼႂ်းသူၼ်ၶဝ်ႈၵၢပ်ႇ ၼၼ်ႉၵူၺ်းၼင်ႇၵဝ်ႇ ႁၼ်ပႃးထႅင်ႈမၢၵ်ႇ ဢၼ်ပႆႇတႅၵ်ႇလုၵ်ႈၼိုင်ႈ လႆႈႁူႉၸွမ်းၼင်ႇၼႆ။

['ၶၢဝ်ႇ', 'ၵၢၼ်သိုၵ်း']

2020-07-22T20:50:08

https://ssppssa.org/2020/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-19/

ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး လႄႈသိုၵ်းမၢၼ်ႈ ပဵၼ်ပၢင်တိုၵ်းၵၼ် ၼႂ်းတူင်ႇဝဵင်းသီႇပေႃႉ

ၶၢဝ်ႇ – SSPP info ဝၼ်းထီႉ – 22- 07- 2020 ဝၼ်းထီႉ(22)ဝၼ်း လိူၼ်ၵျူႇလၢႆႇ ပီ2020(မိူဝ်ႈၼႆႉ) သိုၵ်းမၢၼ်ႈတပ်ႉ506 ၼမ်ႉလၼ်ႈ လႄႈတင်း ပႃႇတီႇမႂ်ႇ သုင်ၸိုင်ႈတႆး၊တပ်ႉသိုၵ်းၸိုင်ႈတႆးSSPP/SSA တပ်ႉၸုမ်း(738) တပ်ႉၵွင်(351) ဢၼ်ၶုၼ်/သိုၵ်းၸၢႆးလႃႉ၊ ၶုၼ်ႁၢၼ်/ၸၢႆးၺုၼ်ႉ ဢွၼ်ႁူဝ် ၽႃႇၺႃးၵၼ်သေ ပဵၼ်ပၢင်တိုၵ်းၵၼ် တီႈႁိမ်းဝၢၼ်ႈပၢင်မူင်ႈ ဢိူင်ႇၼွင် ၵေႃႈ တူင်ႇဝဵင်းသီႇပေႃႉ ၼႆ။ တီႈပဵၼ်ပၢင်တိုၵ်းၼႆႉ ယၢၼ်ၵႆၵၼ်တင်း ဝၢၼ်ႈပၢင်မူင်ႈ မွၵ်ႈၼိုင်ႈလၵ်းသေ သိုၵ်းမၢၼ်ႈၶဝ်ၸုမ်းၼႆႉ မိူဝ်ႈ မႃးတင်းဝၢၼ်ႈၺွင်ႇထွၵ်ႈတႄႉၵေႃႈ ပဵၼ်ၸုမ်းလဵဝ်ၵၼ်သေ ၽိူဝ်ႇႁွတ်ႈထိုင်မႃး တီႈဝၢၼ်ႈပၢင်မူင်ႈၼၼ်ႉ ၽေၵၼ်ႁဵတ်းသွင်ငႃး ၸုမ်းၼိုင်ႈယူႇဝႆႉၼႂ်းဝၢၼ်ႈပၢင်မူင်ႈ ၸုမ်းၼိုင်ႈၵႂႃႇတင်းဢွၵ်ႇဝၢၼ်ႈပၢင်မူင်ႈယဝ်ႉ ၶိုၼ်းသိုပ်ႇၵႂႃႇတင်းဝၢၼ်ႈၼႃးဢုင်သေ ၽႃႇၺႃးတပ်ႉသိုၵ်းၸိုင်ႈတႆးလႄႈ လႆႈပဵၼ်ပၢင်တိုၵ်းၵၼ် ယၢမ်း ႁူဝ်ၶမ်ႈ (4)မူင်းၶိုင်ႈ တေႃႇယၢမ်းႁူဝ်ၶမ်ႈ(5)မူင်း ဝႃႈၼႆ။ ထိုင်မႃး ယၢမ်း5း41ၼၼ်ႉ သိုၵ်းမၢၼ်ႈဢၼ်ၵိုတ်းဝႆႉတီႈဝၢၼ်ႈပၢင်မူင်ႈၼၼ်ႉၵေႃႈ ၶၢၼ်းဢဝ်ထူဝ်ႈၼႂ်း ဝၢၼ်ႈၼိုင်ႈလမ်းသေ ၵႂႃႇတင်းဝၢၼ်ႈၼႃးဢုင် ၵႂႃႇႁၢႆလၢႆပႅတ်ႈ ၼႂ်းၵေႈဝၢၼ်ႈပၢင်မူင်ႈလႄႈဝၢၼ်ႈၼႃး ဢုင်၊ ၵူၼ်းဝၢၼ်ႈၼႂ်းပိုၼ်ႉတီႈ မႆႈၸႂ်ၵူဝ်သိုပ်ႇပဵၼ်ပၢင်တိုၵ်း လႆႈႁူႉၸွမ်းၼင်ႇၼႆ။

['ၵၢၼ်သိုၵ်း', 'ၶၢဝ်ႇ']

2020-07-22T20:11:41

https://ssppssa.org/2020/07/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-2/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း သွမ်ႈၼႃး

ၶၢဝ်ႇ – SSPP info ဝၼ်းထီႉ – 22- 07- 2020 လုၵ်ႈတပ်ႉပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆးSSPP/SSA ဢၼ်တူၵ်းပုၼ်ႈၽွၼ်း ၼႃႈတီႈဢုပ်ႉ ပိူင်ႇ ၸေႈတွၼ်ႈမၢႆ(8) ၸေႈဝဵင်း(30) မိူင်းပႃး ၸွႆႈထႅမ်သွမ်ႈပၼ်ၼႃး လုင်းၸၢႆးလိုၼ်း+ပႃႈယိင်း ဝၢၼ်ႈ ၶွၵ်ႈၵႂၢႆး ဢိူင်ႇၶမ်းတိူၼ်း။ သိုၵ်းႁၢၼ်/ၸၢႆးတိုၼ်းလႅင်း ဢွၼ်ႁူဝ် တပ်ႉႁူမ်ႇလူမ်ႈၸေႈဝဵင်း(6)ၵေႃႉ တိုၵ်းသူၼ်းဢွၼ်ဢဝ်ပႃးၵူၼ်း မိူင်း(39)ၵေႃႉ ႁူမ်ႈၵၼ်(45)ၵေႃႉသေ ၸွႆႈထႅမ်သွမ်ႈၼႃးၵႂႃႇ ယၢမ်းၵၢင်ၼႂ် 8:00 တေႃႇယၢမ်းဝၢႆးဝၼ်း 3:00 မိူဝ်ႈဝၼ်းထီႉ21 လိူၼ်ၵျူႇလၢႆႇ ပီ2020ၼႆႉယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-07-19T14:23:53

https://ssppssa.org/2020/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-18/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး သိူဝ်ႇသဵၼ်ႈတၢင်း ၼႂ်းၸေႊဝဵင်းမၢႆ(3) တပ်ႉၸုမ်း(702) တပ်ႉငဝ်ႈသိုၵ်း 918

July 19, 2020 By – SSPP/SSA ၼႂ်းလိူၼ်ၵျူႇလၢႆႇ(1)ဝၼ်း တေႃႇထိုင် (11)ဝၼ်း ပီႊ2020ၼီႊၼၼ်ႉ ၸဝ်ႈသိုၵ်း ၸၼ်ၶိူဝ်း ၽူႈၵွၼ်း ပၢႆးမိူင်းတပ်ႉၸုမ်း(702)လႄႈ ၵေႃႇမတီႇၸေႊဝဵင်းမၢႆ(3) လႆႈဢွၼ်ႁူဝ်ၽူႈၵွၼ်းတပ်ႉ ဢိၵ်ႇလုၵ်ႈတပ်ႉ ႁူမ်ႈမိုဝ်းၵၼ်တင်း ပေႃႈမႄႈၵူၼ်းမိူင်းၼႂ်းပိုၼ်ႉတီႈသေ တေႃႉသၢႆးသိူဝ်ႇသဵၼ်ႈတၢင်း ၼႂ်းၸေႊဝဵင်း မိူင်းသူႈ ၼႃႈတီႈဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵႂႃႇယူႇ။ တီႈၵၢၼ်တေႃႉသၢႆးသိူဝ်ႇသဵၼ်ႈတၢင်းၼၼ်ႉ ၵေႃႉသိုၵ်းၵေႃႉႁၢၼ် ဢိၵ်ႇပေႃႈမႄႈၵူၼ်းမိူင်း ႁူမ်ႈႁႅင်းမီး (140)ၵေႃႉ၊ ၵႃးတူင်ႈၽူင်ႈတေႃႉတၢင်ႇသၢႆး(37)လမ်း၊ ၵႃးဝီးလူဝ်ႇတႃႊသူၵ်ႇသၢႆး(2)လမ်း၊ ၵႃးပႅၵ်ႉၽူဝ်းၶုတ်း သၢႆး(2)လမ်းသေ လႆႈသိူဝ်ႇသၢႆး ၼိူဝ်သဵၼ်ႈတၢင်းတႃႈႁုင်း တေႃႇထိုင် ဝၢၼ်ႈဝဵင်း တၢင်းၵႆမီးမွၵ်ႈ (20)လၵ်းပၢႆၼႆယူႇ။ ၼႂ်းလိူၼ်ၵျူႇလၢႆႇ(11)ဝၼ်းၼႆႉၼင်ႇၵဝ်ႇ ၶိုၼ်းသိုပ်ႇတေႃႉသၢႆးသိူဝ်ႇသဵၼ်ႈတၢင်းဝၢၼ်ႈပႅင်ႇဢူးၵႂႃႇယူႇ။ သဵၼ်ႈတၢင်းဝၢၼ်ႈပႅင်ႇဢူးၼႆႉ တၢင်းၵႆမီးမွၵ်ႈ (2)လၵ်းၼႆယူႇ။ ၼႂ်းၵၢၼ်တေႃႉတၢင်ႇသၢႆး သိူဝ်ႇသဵၼ်ႈတၢင်းတႃႈႁုင်း-ဝၢၼ်ႈဝဵင်းလႄႈ ဝၢၼ်ႈပႅင်ႇဢူးၼႆႉ သၢင်ႉငိုၼ်း သဵင်ႈမွၵ်ႈ(42927000)သႅၼ်သေ သၢႆးသဵင်ႈၵႂႃႇမွၵ်ႈ(2000)လမ်း ယူႇယဝ်ႉ။ ၵၢၼ်ၵေႃႇသၢင်ႈသဵၼ်ႈတႃႈသၢႆတၢင်းၼႆႉ ၶဝ်ႈပႃးဝႆႉၼႂ်းၶၵ်ႉၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ယူႇယဝ်ႉ။

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-07-15T19:23:41

https://ssppssa.org/2020/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8/

ၵေႃႉသိုၵ်းၼႂ်းၸေႈဝဵင်းမိူင်းပႃး ၸွႆႈထႅမ်ၵူၼ်းမိူင်းသွမ်ႈၼႃး

ၶၢဝ်ႇ-SSPP info Junly 15, 2020 ၵေႃႉသိုၵ်းၵေႃႉႁၢၼ် ႁဵတ်းၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႂ်းၼႃႈတီႈၸေႈဝဵင်း(30) မိူင်းပႃး ၸိုင်ႈတႆးပွတ်းႁွင်ႇ။ ဝၼ်းထီႉ 15.7.2020 ယၢမ်း (8)မူင်းၼၼ်ႉ သိုၵ်းႁၢၼ် ၸၢႆးတိုၼ်းလႅင်း ဢွၼ်ႁူဝ်ႁႅင်းၵူၼ်း ၼႂ်းႁူမ်ႇ လူမ်ႈၸေႈဝဵင်းမၢႆ(30)သေ ၸွႆႈထႅမ်သွမ်ႈၼႃး လုင်းသၢင်ႇထုၼ်း+ပႃႈဢိင်ႇ ဝၢၼ်ႈၶွၵ်ႈၵႂၢႆး ဢိူင်ႇၼမ်း တိူၼ်း ၸိူဝ်ႉၾၼ်းၶဝ်ႈဝၢၼ်ႇ (3)ၶႂၢႆး ဝႃႈၼႆ။ ၸွမ်းၼင်ႇပိူင်ၵၢၼ်တပ်ႉ တပ်ႉသိုၵ်းၸိုင်ႈတႆးမီးဝႆႉ ပေႃးၶၢဝ်းယၢမ်းတၼ်းၼၼ်ႉ တေလႆႈလူင်းၸွႆႈ ၵၢၼ်ပေႃႈမႄႈၵူၼ်းမိူင်း ၼင်ႇၵၢၼ်ၶၢဝ်းလႂ်ၶၢဝ်းၼၼ်ႉမီးၼႆၼၼ်ႉ ဢွၼ်ၵၼ်ႁဵတ်းသၢင်ႈ ၽေႃႇၼမ်ႉ ၼႄတူဝ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-07-06T08:47:40

https://ssppssa.org/2020/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-17/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵေႃႇသၢင်ႈၶူဝ်ပၼ်ပေႃႈမႄႈၵူၼ်းမိူင်း ၼႂ်းဢိူင်ႇၶွၵ်ႈၸၢင်ႉ တူင်ႇဝဵင်းၵေးသီး

ၶၢဝ်ႇ – SSPP/SSA lnfo ဝၼ်းထီႉ -06 -07 -2020 ၸွမ်းၼင်ႇ ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆးSSPP/SSA ၸွမ်းသိုၵ်းလူင်/ပၢင်ႇၾႃႉ ၵႆႉပၼ် ၶေႃႈသင်ႇသွၼ်ၽူႈၵွၼ်းတပ်ႉလုၵ်ႈတပ်ႉဝႃႈ “ပုၼ်ႈၽွၼ်းဢၼ်လူဝ်ႇႁဵတ်းသၢင်ႈၸွႆႈထႅမ်ပၼ် ပေႃႈမႄႈၵူၼ်း မိူင်းၼၼ်ႉ လူဝ်ႇဝႆႉမိူၼ်ၼင်ႇ သူတွင်ႉမႆႈၶႂ်ႈၵိၼ်သေ သႂ်ႇဝႆႉၼႂ်းဢူၵ်းၼႂ်းၸႂ်ၵူႈတႃႇသေႇ” ၼႆၼၼ်ႉသေ ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆးSSPP/SSA ၵေႃႇသၢင်ႈပၼ် “ၶူဝ်” ပေႃႈ မႄႈၵူၼ်း မိူင်း ၼႂ်းဢိူင်ႇ ၶွၵ်ႈၸၢင်ႉ ၸေႈဝဵင်းၵေးသီး။ တေႇၵေႃႇသၢင်ႈပၼ် မိူဝ်ႈပီ2020ၼီႊ၊ ပၢတ်ႈ(5)လိူၼ် ဝၼ်းထီႉ23ၼၼ်ႉသေ ယဝ်ႉတူဝ်ႈပိုတ်ႇၶူဝ်မႂ်ႇၵႂႃႇ မိူဝ်ႈဝၼ်းထီႉ 5-7-2020ၼႆႉယူႇ။ ၽူႈဢွၼ်ႁူဝ်ၵေႃႇသၢင်ႈပၼ်ၶူဝ် ၵေႃႉၼိုင်ႈလၢတ်ႈဝႃႈ “ ယူႇတီႈ ငဝ်ႈ ငုၼ်းႁဝ်းၶႃႈ ဢွၵ်ႇပၼ်ငိုၼ်းလႄႈ ၶူဝ်းၶွင်ၵေႃႇသၢင်ႈ ၶိူင်ႈၸၢၵ်ႈ ၊ ၽၢႆႇပေႃႈမႄႈၵူၼ်းမိူင်းတႄႉ ဢွၵ်ႇဢဵၼ်ႁႅင်းတူဝ်ႁႅင်းၸႂ်ၸွႆႈပႃး ၵူၺ်းၶႃႈ” ဝႃႈၼႆ။ ႁူဝ်ပဝ်ႈဢိူင်ႇ ၼႂ်းဢိူင်ႇၶွၵ်ႈၸၢင်ႉၵေႃႈ လၢတ်ႈဝႃႈ “မိူဝ်ႈဢွၼ်တၢင်း ပေႃး ၶၢဝ်းႁိုဝ်ႉ ၶၢဝ်းၾူၼ်ၼႆ ႁဝ်းၶႃႈ မီးတၢင်းယၢပ်ႇလွင်ႈတႃႇၵႂႃႇမႃးပႆတႄႉတႄႉ၊ ထိုင်မႃးပီၼႆႉ ၽူႈယႂ်ႇၵူၼ်းလူင် ၼႂ်း ငဝ်ႈငုၼ်း တူၺ်းထိုင်ၸွႆႈထႅမ်ၵေႃႈသၢင်ႈပၼ်ၶူဝ်ႁဝ်းၶႃႈၸိူင်ႉၼႆ ပဵၼ်ဢၼ်ငိၼ်းၸူမ်း တၢင်ႇၵုင်ႇမုၼ် ၼိူဝ်ၽူႈယႂ်ႇၵူၼ်းလူင်လႄႈလုၵ်ႈၸုမ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး တႄႉတႄႉဝႃႈဝႃႈၶႃႈ ယဝ်ႉ” လၢတ်ႈၼႄၼင်ႇၼႆ။ ၶူဝ်လင်ၼႆႉ တိတ်းၸပ်းဝႆႉႁိမ်းဝၢၼ်ႈၵျွင်း ၶူဝ်ၼမ်ႉၽၢတ်ႇၼႆၵေႃႈဝႃႈ မီးၼႂ်းၵေႈၵၢင်ဝၢၼ်ႈႁႆးလႄႈ ဝၢၼ်ႈၵျွင်း၊ ၵေႃႇသၢင်ႈပၼ်ၶူဝ်လင်ၼႆႉ ၸိူဝ်း ပဵၼ်ဝၢၼ်ႈ လွႆမျၢတ်ႈ၊ ဝၢၼ်ႈၵျွင်း၊ ဝၢၼ်ႈၸၢတ်ႈ၊ ဝၢၼ်ႈပၢင်ႇၶၢႆးလူင် ၸၵႂႃႇၸိူဝ်းၼႆႉၵေႃႈ ၵႂႃႇမႃးပႆလူမ် လႆႈငၢႆႈ၊ ၼႃႈယၢဝ်းၶူဝ်မီး 17ထတ်း၊ ၼႃႈပွတ်းမီး 14ထတ်း၊ တင်းသုင်မီး 12ထတ်း၊ တင်းၼႃမီး 19ပႅၵ်ႉ၊ သၢင်ႉငိုၼ်းသဵင်ႈယူႇ (165)သႅၼ် လႆႈႁူႉၸွမ်းၼင်ႇ ၼႆ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ']

2020-07-03T09:57:32

https://ssppssa.org/2020/07/%e1%81%be%e1%82%86%e1%80%b8%e1%80%99%e1%82%86%e1%82%88%e1%82%81%e1%80%ad%e1%80%b0%e1%81%bc%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88/

ၾႆးမႆႈႁိူၼ်းၵူၼ်းဝၢၼ်ႈၼမ်ႉၶမ်းဢွၼ်ႇ သုမ်းၼပ်ႉႁူဝ်ပၢၵ်ႇသႅၼ်

ၶၢဝ်ႇ-SSPP info June 29, 2020 ၾႆးမႆႈႁိူၼ်းၵူၼ်းဝၢၼ်ႈၼမ်ႉၶမ်းဢွၼ်ႇ ဢိူင်ႇၸေႈဢူ ၸေႈဝဵင်းမၢႆ(16) SSPP/SSA တူင်ႇဝဵင်း သႅၼ်ဝီ ၸိုင်ႈတႆးပွတ်းႁွင်ႇ။ ဝၼ်းထီႉ 27.6.2020 ၶၢဝ်းယၢမ်း11 မူင်းၵၢင်ၶိုၼ်းၼၼ်ႉ ၾႆးမႆႈႁိူၼ်း လုင်းလွႆၸၢႆး ဢႃႇယူႉ(69)ၶူပ်ႇ၊ ၼၢႆးလွႆသႂ် ဢႃႇယူႉ(70)ၶူပ်ႇ ယူႇဝၢၼ်ႈၼမ်ႉၶမ်းဢွၼ်ႇ ဢိူင်ႇၸေႈဢူႈၼၼ်ႉ ၶူဝ်းၶွင်လႆႈလူႉသုမ်းၵႂႃႇ ၸွမ်းၾႆး လူတ်ႉၶိူင်ႈ(3)လမ်း၊ ၽုၼ်ႇထၢတ်ႈ(5)ထူင်၊ ၶဝ်ႈပိူၵ်ႇ(3)ထူင်၊ ၸၢၵ်ႈလိူဝ်ႈမႆႉ(1)လုၵ်ႈ၊ ၸၢၵ်ႈ ႁူတ်းယိူဝ်ႈ(1)လုၵ်ႈ၊ ၸၢၵ်ႈတီႇယိူဝ်ႈ(1)လုၵ်ႈ၊ ၶဝ်ႈသၢၼ်လႄႈၶူဝ်းႁိူၼ်းၽိူၼ်ဝၢၼ်ႇ ဢမ်ႇတၼ်းလႆႈ သင် ၵႃႈၶၼ်ဢၼ်လႆႈသုမ်း ၸွမ်းၾႆးမႆႈၵႂႃႇၼၼ်ႉဢမ်ႇယွမ်း(200)သႅၼ် လႆႈႁူႉၼင်ႇၼႆ။ ၵူၼ်းဝၢၼ်ႈၵေႃႉၼိုင်ႈလၢတ်ႈဝႃႈ“လွင်ႈၾႆးလႆႈမႆႈႁိူၼ်းပူႇလွႆၸၢႆးၶဝ်ၼႆႉ မၼ်းပဵၼ်ၾႆးၾႃႉသွတ်ႉသေ တႅၵ်ႇ လၢမ်းမႆႈပႃးပုင်းၼမ်ႉမၼ်းထၢတ်ႈလႄႈလူတ်ႉၶိူင်ႈသေ လၢမ်းမႆႈႁိူၼ်း၊ ၾႆးၾႃႉၼႆႉ ပဵၼ်ဢၼ် ၵုမ်ႇမၼီႊ(JICS) Japan ၶဝ်မႃးၸွႆႈထႅမ် ပူၼ်ႉမႃး(2)ပၢႆၼၼ်ႉယဝ်ႉ၊ ၵိုင်ႉၵၢင်ႉမႆႈႁႅင်းၼႃႇလႄႈ ၸဝ်ႈ ႁိူၼ်းၵေႃႈဢမ်ႇတၼ်းလႆႈၶူဝ်းသင်”ဝႃႈၼႆ။ ဝၼ်းထီႉ 28.6.2020 ၶၢဝ်းယၢမ်း(9)မူင်းၼၼ်ႉ ၸိူဝ်းပဵၼ်ၽူႈတၢင်တူဝ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၽူႈၵွၼ်းဢိူင်ႇ လုင်းၸၢႆးၵျေႃႇ ဢွၼ်ႁူဝ် ၵေႃႇမတီႇဢိူင်ႇ၊ ၵေႃႇမတီႇၸုမ်းလႄႈ ၵေႃႇမတီႇဝၢၼ်ႈ ဢိၵ်ႇပႃးသိုၵ်းၵူၼ်းမိူင်းသေ ၵႂႃႇၸွႆႈထႅမ်ၽဵဝ်ႈပတ်းၸိူဝ်းၾႆးမႆႈၼၼ်ႉ တေႃႇထိုင် ယၢမ်းဝၢႆးဝၼ်း(3)မူင်းၶိုင်ႈ၊ ယူႇတီႈၽူႈၸတ်းၵၢၼ်ၸေႈဝဵင်းမၢႆ(16)သႅၼ်ဝီၵေႃႈ ၸွႆႈထႅမ်ၶဝ်ႈသၢၼ်(2) ထူင်လႄႈငိုၼ်း 100000(ၼိုင်ႈသႅၼ်)ပျႃး ယူႇယဝ်ႉ။ႁိူၼ်းပူႇလွႆၸၢႆး+ၼၢႆးလွႆသႂ်ၼႆႉ ႁဵတ်းယဝ်ႉဢမ်ႇပႆႇပေႃးႁိုင် တၢမ်တူဝ်(2)ထဝ်ႈ ထွၵ်ႇႁႅင်းလိူဝ်ႈမႆႉႁင်း ၵူၺ်းသေ မီးလၢၼ်ၸၢႆးၶႃ ၸၢႆးၵျေႃႇလူၼ်း ဢႃႇယူႉ(20)ၶူပ်ႇ ယူႇၸွမ်းလႄႈ မီးၵူၼ်းႁိူၼ်း(3)ၵေႃႉယူႇ ၸွမ်းၵၼ်ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-06-14T05:59:53

https://ssppssa.org/2020/06/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b5%e1%80%ad%e1%81%bc%e1%80%ba%e1%81%ba%e1%82%83%e1%80%b8%e1%82%81%e1%80%b5%e1%80%95%e1%80%ba/

ၵူၼ်းမိူင်းၵိၼ်ၺႃးႁဵပ်းမိူဝ်ႇ တၢႆထႅင်ႈ(2)ၵေႃႉ

ၶၢဝ်ႇ-SSPP info June,13, 2020 ၵူၼ်းမိူင်းဝၢၼ်ႈလွႆလႅမ် (2)ၵေႃႉ ၽူဝ်မႄး ၵႂႃႇႁႃႁဵပ်းမႃးႁုင်လေႃးၽၵ်းပၵ်ႉၵိၼ် လႆႈမိူဝ်ႇတၢႆတင်းသွင် ၼႂ်းၸေႈဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ။ ဝၼ်းထီႉ 4.6.2020 ၼီႈၼၼ်ႉ လုင်းတီႉ ဢႃႇယူႉ(49)ၶူပ်ႇ တီႈယူႇဝၢၼ်ႈၼႃးၵွၼ် ဢိူင်ႇၼႃးၵွၼ် ၸေႈ ဝဵင်းမၢႆ(7) SSPP/SSA (ၸေႈဝဵင်းမိူင်းသူႈ) လႄႈပႃႈၼၢင်းဢွင်ႇ ဢႃႇယူႇ(47) ၶူပ်ႇ တီႈယူႇဝၢၼ်ႈၼႃး ၵွၼ် ပဵၼ်မေးၼၢင်း လုင်းတီႉ ၶႃသွင်ၵေႃႉၽူဝ်မေး ၵႂႃႇႁဵတ်းသူၼ်ၶဝ်ႈၵၢပ်ႇသေ ၵႂႃႇႁႃႁဵပ်းမႃးၵိၼ် ပဵၼ်ႁဵပ်းၶႆႇၼူၵ်ႉယုင်း ႁုင်ၵိၼ်လေႃးၽၵ်းပၵ်ႉလႄႈမိူဝ်ႇသေ ဝၼ်းထီႉ 5.6.2020 ဢဝ်ၵႂႃႇယူတ်းယႃ တီႈမိူင်းၵၢဝ် ၸေႈဝဵင်းတၢင်ႉယၢၼ်း ဝႃႈၸိုၼ်ႈၶႅၼ်းမႃးယဝ်ႉ ပွၵ်ႈမိူဝ်းႁိူၼ်းတီႈဝၢၼ်ႈၼႃးၵွၼ် ထိုင်မႃးဝၼ်းထီႉ 8.6.2020 တၢင်းပဵၼ်မိူဝ်ႇႁဵပ်းၼၼ်ႉၶိုၼ်းပေႃႇလႄႈ ဢဝ်ၵႂႃႇၶိုၼ်ႈႁူင်းယႃ ဝဵင်းမိူင်းသူႈ ယူတ်းယႃဢမ်ႇၸိုၼ်ႈၶႅၼ်း၊ ထိုင်မႃးဝၼ်းထီႉ 9.6.2020 ၶၢဝ်းယၢမ်း(3)မူင်းဝၢႆးဝၼ်းၼၼ်ႉ ပႃႈၼၢင်းဢွင်ႇ လႆႈသုတ်းသဵင်ႈသၢႆၸႂ်ၵႂႃႇသေ ဝၼ်းထီႉ 11.6.2020 ၶၢဝ်းယၢမ်း(6)မူင်းၵၢင်ၼႂ်ၼၼ်ႉ လုင်းတီႉၵေႃႈ ယူတ်းယႃဢမ်ႇလႆႈယဝ်ႉလႄႈ လႆႈသဵင်ႈၵၢမ်ႇသုတ်းမုၼ် ၵႂႃႇၸွမ်းယူႇယဝ်ႉ။ လုင်းတီႉ+ပႃႈၼၢင်းဢွင်ႇၼႆႉ မီးလုၵ်ႈလၢင်းႁူမ်ႈၵၼ်(6)ၵေႃႉ ၸၢႆး(3)ၵေႃႉ ယိင်း(3)ၵေႃႉ ယူႇဝၢၼ်ႈၼႃး ၵွၼ် ဢိူင်ႇၼႃးၵွၼ် တူင်ႇဝဵင်းမိူင်းသူႈ ၵႂႃႇႁဵတ်းသူၼ်ၶဝ်ႈၵၢပ်ႇ တီႈဝၢၼ်ႈလွႆလႅမ် ဢိူင်ႇၼမ်ႉလပ်ႉ ၸေႈဝဵင်းတၢင်ႉယၢၼ်း။ ၵဵဝ်ႇလူၺ်ႈၵိၼ်ၺႃးႁဵပ်းမိူဝ်ႇၼႆႉ တီႈဝၢၼ်ႈၼမ်ႉပၢတ်ႈ ဢိူင်ႇၼမ်ႉလပ်ႉၼၼ်ႉၵေႃႈ လုင်းမွၵ်ႇ သႅင်+ၼၢႆးမွၵ်ႇသႅင် ၶဝ်သွင်ၵေႃႉၵေႃႈ မိူဝ်ႇႁဵပ်းသေလႆႈလူႉသဵင်ႈသၢႆၸႂ်ၵႂႃႇ မိူဝ်ႈဝၼ်းထီႉ 8,9.6.2020 ၼၼ်ႉ မီးမႃးယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2020-06-10T18:45:15

https://ssppssa.org/2020/06/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%81%bc%e1%80%99%e1%80%ba%e1%82%89%e1%80%95%e1%81%a2%e1%80%90%e1%80%ba%e1%82%88-%e1%81%b5%e1%80%ad%e1%81%bc/

ၵူၼ်းဝၢၼ်ႈၼမ်ႉပၢတ်ႈ ၵိၼ်ႁဵပ်းမိူဝ်ႇတၢႆတင်းသွင်

ၶၢဝ်ႇ-SSPP info June, 10, 2020 ၵူၼ်းမိူင်းဝၢၼ်ႈၼမ်ႉပၢတ်ႈ သွင်ၽူဝ်မႄး ၵိၼ်ၺႃးႁဵပ်းမိူဝ်ႇသေလႆႈတၢႆၵႂႃႇ တင်းသွင်ၵေႃႉ တီႈၸေႈ ဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ။ ဝၼ်းထီႉ 6.6.2020 ၶိင်းမွၵ်ႇသႅင် ဢႃႇယူႉ(70)ပီႊလႄႈမႄးၼၢင်း ၼၢႆးမွၵ်ႇသႅင် ယူႇဝၢၼ်ႈၼမ်ႉပၢတ်ႈ ဢိူင်ႇၼမ်ႉလပ်ႉ ၸေႈဝဵင်းမၢႆ(7) SSPP/SSA ၸေႈဝဵင်းတၢင်ႉယၢၼ်း ၵႂႃႇႁဵတ်းႁႆႈႁဵတ်းသူၼ်သေ ၵိၼ် ၺႃးႁဵပ်းမိူဝ်ႇ ထိုင်မႃးဝၼ်းထီႉ 8.6.2020 ယၢမ်းၵၢင်ၼႂ် (6)မူင်းၶိုင်ႈၼၼ်ႉ ဢၼ်ပဵၼ်ၶိင်းမွၵ်ႇသႅင် လႆႈ သဵင်ႈၵၢမ်ႇသုတ်းမုၼ် ၼၢႆးမွၵ်ႇသႅင်တႄႉ လႆႈသဵင်ႈၵၢမ်ႇၵႂႃႇ ၼႂ်းဝၼ်းထီႉ 9.6.2020 ယၢမ်းၵၢင်ၶမ်ႈ (8)မူင်းယူႇယဝ်ႉ။ ၶိင်းမွၵ်ႇသႅင်+ၼၢႆးမွၵ်ႇသႅင်ၼႆႉ ပဵၼ်ၸၢဝ်းၶိူဝ်းလွႆ ယူႇဝၢၼ်ႈၼမ်ႉပၢတ်ႈ ဢိူင်ႇၼမ်ႉလပ်ႉ ပဵၼ်ၵူၼ်း ႁဵတ်းၵိၼ်ႁႆႈ/သူၼ် ပဵၼ်ၵၢၼ်လဵင်ႉတွင်ႉယူႇယဝ်ႉ။ ပေႃးၶၢဝ်းႁူဝ်ႁိုဝ်ႉ ၾူၼ်တႄႇတူၵ်းၵေႃႈ ၸွမ်း လူၺ်ႈသၽႃႇဝႃႉတိုၼ်းပဵၼ်သေ ႁဵပ်းၵူႈမဵဝ်းမဵဝ်းဢွၵ်ႇၸွမ်းၼင်ႇသၽႃႇဝႃႉမၼ်း ပေႃးဢမ်ႇမေႃလိူၵ်ႈ ၵေႃႈ ၵႆႉလႆႈငိၼ်းၶၢဝ်ႇၵူၼ်းမိူဝ်ႇႁဵပ်းၵူႈပီႊယူႇယဝ်ႉ။

['ၶၢဝ်ႇ', 'ၶၢဝ်ႇၵူႈလွင်ႈလွင်ႈ']

2020-06-06T12:50:02

https://ssppssa.org/2020/06/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-16/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵေႃႇသၢင်ႈ ၶူဝ်ပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼွင်ဢႅပ်း တူင်ႇဝဵင်း မိူင်းသူႈ

June,6.2020 By-SSPP/ SSA ၼႂ်းႁူဝ်ပီႊ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈ တႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈပူၵ်းပွင်ၵၢၼ် တွၼ်ႈလိၼ်ၶိုၼ်ႈယႂ်ႇ ၼႂ်းၸေႈဝဵင်းမၢႆ 7 တူင်ႇဝဵင်းတၢင်ႉ ယၢၼ်လႄႈ ၼႂ်းၸေႈဝဵင်းမၢႆ 3 တူင်ႇဝဵင်းမိူင်းသူႈ ၼႆယူႇ။ ၼႂ်းလိူၼ်ၾႅပ်ႇဝႃႇရီႇ 20 ဝၼ်း ပီႊ 2020 ၼီႊၼၼ်ႉ ငဝ်ႈ ငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈပၼ်ပုၼ်ႈၽွၼ်း ၸဝ်ႈသိုၵ်း/ ၸၼ်ၶိူဝ်း ၵေႃႉ ပဵၼ်ၽူႈၵွၼ်းပၢႆးမိူင်းတပ်ႉၸုမ်း 702သေ လႆႈၵေႃႇသၢင်ႈ ၶူဝ် တီႈၼမ်ႉလူင်း ၶူဝ်မၢႆ 22 ပၼ်ေပႃႈမႄႈၵူၼ်းမိူင်း ၼႂ်းဢိူင်ႇၼွင်ဢႅပ်း ၸေႈဝဵင်းမၢႆ 3 ၸေႈတွၼ်ႈမၢႆ 1 ၵႂႃႇယူႇ။ တၢမ်တူဝ်ႁူဝ်ပဝ်ႈလူင် လူင်းထူပ်းၵူၼ်းမိူင်းဝၢၼ်ႈပႃႇၵၢင်း ၸူိဝ်းတိုၵ်ႉၶုတ်းၼမ်ႉတဵင်ၽၢႆ တီႈၵၢၼ်ၵေႃႇသၢင်ႈၶူဝ်ၼမ်ႉလူင်းၼႆႉ တူၵ်မႅၼ်ႈသၢင်ႉ ငိုၼ်းမၢၼ်ႈ 11289500 ၵျၢပ်ႈသေ ပဵၼ်ၶူဝ်ဢၼ်ၵၢႆႇၸူး သဵၼ်ႈတၢင်းၵပ်းသိုပ်ႇ ဝၢၼ်ႈၼႃးမူၼ်း၊ ဝၢၼ်ႈၼွင်ႁီႈလႄႈ ဝၢၼ်ႈလွႆယွင်း ၸိူဝ်းၼႆႉယူႇ။ ၸွမ်သိုၵ်းလူင် ပၢင်ႇၾႃႉ ၵေႃႉပဵၼ်ႁူဝ်ပဝ်ႈလူင် ပႃႇတီႇမႂ်ႇ သုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လၢတ်ႈဝႃႈ ” တႃႇမုၵ်ႉၸုမ်းတေၶိုၼ်ႈယႂ်ႇၼၼ်ႉ ပေႃႈမႄႈ ၵူၼ်းမိူင်း တေလႆႈၶိုၼ်ႈယႂ်ႇ။ တႃႇၵူၼ်းမိူင်း တေၶိုၼ်ႈယႂ်ႇ ၼၼ်ႉ ပိုၼ်ႉထၢၼ်ႈမၼ်းပဵၼ် ပၢႆးပိင်ႇၺႃႇ၊ ပၢႆးယူလီလႄႈ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ။ ၵွပ်ႈၼၼ် ႁဝ်း ၸင်ႇဝႆႉၼမ်ႉၼၵ်း ၵေႃႇသၢင်ႈပိုၼ်ႉထၢၼ်ႈလူင်(3) ပိူင်ၼႆႉ ယဝ်ႉ” ဝႃႈၼႆ။ ၼႂ်းလိူၼ်ၾႅပ်ႉဝႃႇရီႇ တေႃႇထိုင် ၼႂ်းလိူၼ်ေမႇ ပီႊ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈ တႆး (SSPP/ SSA) လႆႈယုၵ်ႉမုၼ်းၵေႃႇသၢင်ႈၽၢႆႁိၼ်လႄႈ ၵူင်းၸၢၵ်ႈတိုတ်ႉၼမ်ႉ၊ ၶူဝ်မၢႆ 22 လႄႈ သဵၼ်ႈတၢင်း ၵပ်း သိုပ်ႇဝၢၼ်ႈၼမ်ႉယူမ်း၊ ဝၢၼ်ႈၼႃးမူၼ်း၊ ဝၢၼ်ႈၼွင်ႁီႈလႄႈ ဝၢၼ်ႈလွႆယွင်း ၼႃႈတီႈဢုပ်ႉပိူင်ႇတပ်ႉၸုမ်း(702) မႃးယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး']

2020-06-04T17:52:30

https://ssppssa.org/2020/06/%e1%81%b5%e1%80%b0%e1%81%bc%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8sspp-ssa-%e1%81%b8%e1%80%bd%e1%82%86%e1%82%88%e1%80%95%e1%80%b1%e1%82%83%e1%82%88%e1%80%99%e1%82%84/

ၵူၼ်းသိုၵ်းSSPP/SSA ၸွႆႈပေႃႈမႄႈၵူၼ်းမိူင်း ၽုၵ်ႇၶဝ်ႈၵၢပ်ႇ

ၶၢဝ်ႇ-SSPP info June 4, 2020 ၵူၼ်းသိုၵ်းၽၢႆႇဢုပ်ႉပိူင်ႇ ႁူမ်ႇလူမ်ႈၸေႈဝဵင်းမၢႆ(30) ၸွႆႈထႅမ်ပေႃႈမႄႈၵူၼ်းမိူင်း ၽုၵ်ႇၶဝ်ႈၵၢပ်ႇ တီႈ ဝၢၼ်ႈၶွၵ်ႈၵႂၢႆး ၸေႈဝဵင်းၵူတ်ႉၶၢႆ ၸိုင်ႈတႆးပွတ်းႁွင်ႇ။ ဝၼ်းထီႉ 3.6.2020 ယၢမ်း 8 မူင်းၵၢင်ၼႂ်တေႃႇထိုင်ယၢမ်း(4)မူင်းတၢမ်းၶမ်ႈၼၼ်ႉ သိုၵ်းႁၢၼ် ၸၢႆးၸၢမ်ႇ လူႇ ဢွၼ်ႁူဝ်ၵူၼ်းသိုၵ်းၼႂ်းတပ်ႉႁူမ်ႇလူမ်ႈ ၸေႈဝဵင်းမၢႆ(30)SSPP/SSA မိူင်းပႃး ၸွႆႈထႅမ် ၽုၵ်ႇၶဝ်ႈၵၢပ်ႇ လုင်းၵျေႃႇ+ပႃႈလႃႉၶဝ် ဝၢၼ်ႈၶွၵ်ႈၵႂၢႆး ဢိူင်ႇၶမ်းတိူၼ်း ၸွႆႈၽုၵ်ႇယဝ်ႉၸိူဝ်ႉၶဝ်ႈၵၢပ်ႇ(6) ထူင်ၼႆယူႇယဝ်ႉ။ၵၢၼ်ၸွႆႈထႅမ်ပေႃႈမႄႈၵူၼ်းမိူင်းၼၼ်ႉ ၼႂ်းပိူင်ၵၢၼ်တပ်ႉသိုၵ်းၸိုင်ႈတႆးၵေႃႈ တိုၼ်းသပ်းလႅင်းဝႆႉ ၵေႃႉသိုၵ်းၵေႃႉႁၢၼ် ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၼႆႉ တူၵ်းပုၼ်ႈၽွၼ်းတီႈလႂ်ၵေႃႈ ၸွမ်းၼင်ႇၵၢၼ်ငၢၼ်းပေႃႈမႄႈၵူၼ်းမိူင်းမီး ၶၢဝ်းလႂ်ၶၢဝ်းၼၼ်ႉ ပေႃးတူဝ်ႈတၼ်းတေလႆႈၸွႆႈထႅမ်ၵႂႃႇ ၼႆယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-06-03T20:36:26

https://ssppssa.org/2020/06/%e1%81%b5%e1%80%b0%e1%81%bc%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8-sspp-ssa-%e1%80%99%e1%82%84%e1%80%b8%e1%80%9e%e1%80%b5%e1%81%bc%e1%80%ba%e1%82%88%e1%80%90%e1%81%a2/

ၵူၼ်းသိုၵ်း SSPP/SSA မႄးသဵၼ်ႈတၢင်းၸွႆႈထႅမ်ၵူၼ်းမိူင်း

ၶၢဝ်ႇ-SSPP info June, 3, 2020 ၵူၼ်းသိုၵ်း ၼႂ်းတပ်ႉငဝ်ႈသိုၵ်း(798) SSPP/SSA လႄႈၽၢႆႇဢုပ်ႉပိူင်ႇ ပႃႇတီႇမႂ်ႇသုင်တႆး တပ်ႉသိုၵ်း ၸိုင်ႈတႆး ၸွႆႈထႅမ်ၵူၼ်းမိူင်း ၵွၵ်ႇႁွင်ႈၼမ်ႉ ၸွမ်းၽင်ႇသဵၼ်ႈတၢင်း ၶိုၼ်ႈလွႆၶိူဝ်း ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 1.6.2020 ၼၼ်ႉ ၸဝ်ႈသိုၵ်း ႁၢၼ်ၶမ်း ၽူႈၵွၼ်းတပ်ႉၸုမ်း(987) တပ်ႉငဝ်ႈသိုၵ်း(798) ဢွၼ် ႁူဝ် ၽူႈၵွၼ်းတပ်ႉလုၵ်ႈတပ်ႉလႄႈၵူၼ်းသိုၵ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈ တႆး ႁႅင်းၵူၼ်း(75)ၵေႃႉသေ ၶုတ်းႁွင်ႈၸွႆႈၵူၼ်းမိူင်း ၸွမ်းသဵၼ်ႈတၢင်းၶိုၼ်ႈလွႆၶိူဝ်း ဢၼ်ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၶိုၼ်းမႄးထုၺ် သိူဝ်ႇသၢႆးပၼ် တႄႇဝၢၼ်ႈၵုင်းမူင်ႈ တေႃႇ ထိုင်ဝၢၼ်ႈမွၼ်းလွႆၶိူဝ်းၼၼ်ႉယူႇယဝ်ႉ။တႄႇၼႂ်းလိူၼ်မၢတ်ႉ ပီႊ2020ၼီႈမႃး ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈမႄး ထုၺ်ၵေႃႇၵုမ်းသဵၼ်ႈတၢင်းပၼ်ၵူၼ်းမိူင်း လုၵ်ႉၵုင်းမူင်ႈတိၼ်လွႆၶိူဝ်း ၶိုၼ်ႈထိုင်ဝၢၼ်ႈမွၼ်း သိူဝ်ႇပၼ် သၢႆး၊ သဵၼ်ႈတၢင်းသႅင်ၵႅဝ်ႉ တေႃႇထိုင်ပဵင်းၺွင်ႇဝၢၼ်ႈပၢၼ်းတၢင်းၵႆ(10)လၵ်း သိူဝ်ႇပၼ်သၢႆးၸိူဝ်းၼႆႉ ႁဵတ်းၸွမ်းၼင်ႇၵႂၢမ်းလၢတ်ႈ ၸွမ်သိုၵ်းလူင် ၸဝ်ႈပၢင်ႇၾႃႉ ႁူဝ်ပဝ်ႈပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆးဝႃႈ“တႃႇမုၵ်ႉၸုမ်းတေၶိုၼ်ႈယႂ်ႇၼၼ်ႉ ၵူၼ်းမိူင်းတၵ်းလႆႈၶိုၼ်ႈယႂ်ႇ တႃႇၵူၼ်းမိူင်းတေၶိုၼ်ႈ ယႂ်ႇၼၼ်ႉ ပိုၼ်ႉထၢၼ်ပဵၼ် ပၢႆးပိင်ႇၺႃႇ၊ ပၢႆးယူႇလီလႄႈသဵၼ်ႈတႃႈသၢႆတၢင်း”ၼႆလႄႈ ၸင်ႇလႆႈဢွၵ်ႇ ႁႅင်းၵူႈပိူင်ပိူင်သေ ၵေႃႇသၢင်ႈၸွႆႈထႅမ်ၵူၼ်းမိူင်းၼႂ်းပိုၼ်ႉတီႈ ၵႃႈၼင်ႇပွင်ပဵၼ်လႆႈမႃးယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-05-27T15:32:28

https://ssppssa.org/2020/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-21/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈၽၢႆႁိၼ်လႄႈ ၵူင်းၸၢၵ်ႈတိုတ်ႉၼမ်ႉပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼွင်ဢႅပ်း ၸေႊဝဵင်းမိူင်းသူႈ

May 27, 2020 By – SSPP/SSA ၼႂ်းလိူၼ်ဢေႇပီႇ 14 ဝၼ်း တေႃႇထိုင် လိူၼ်မေႇ 17ဝၼ်း ပီႊ2020ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈၽၢႆႁိၼ် ဢိၵ်ႇတင်းၵူင်းၸၢၵ်ႈတိုတ်ႉၼမ်ႉ ပၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈဝၢၼ်ႈလွႆယွင်းလႄႈ ဝၢၼ်ႈၼွင်ႁီႈ၊ ဢိူင်ႇၼွင်ဢႅပ်း၊ ၸေႊဝဵင်းမၢႆ(3)၊ ၸေႊတွၼ်ႈမၢႆ(1)၊ တူင်ႇဝဵင်းမိူင်းသူႈၵႂႃႇယူႇ။ ၽႆၢလႄႈၵူင်းၸၢၵ်ႈ ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈပၼ်ပေႃႈမႄႈၵူၼ်းမိူင်း တီႈၵၢၼ်ၵေႃႇသၢင်ႈၽၢႆႁိၼ်လႄႈ ၵူင်းၸၢၵ်ႈတိုတ်ႉၼမ်ႉၼၼ်ႉ ၵေႃႉသိုၵ်းၵေႃႉႁၢၼ်(SSPP/SSA)လႄႈ ပေႃႈမႄႈၵူၼ်းမိူင်းၼႂ်းပိုၼ်ႉတီႈ ဢိၵ်ႇတင်းမေႃမိုဝ်း လႆႈႁူမ်ႈႁႅင်းၵူၼ်းမွၵ်ႈ(732)ၵေႃႉသေ ၵေႃႇသၢင်ႈမႃး ၶၢဝ်းတၢင်း(39)ဝၼ်းတဵမ်တဵမ်ယူႇ။ ၽႆၢလႄႈၵူင်းၸၢၵ်ႈ ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈပၼ်ပေႃႈမႄႈၵူၼ်းမိူင်း လႆႈၸႂ်ႉတိုဝ်းမၢၵ်ႇဢုတ်ႇမွၵ်ႈ(1000)လုၵ်ႈ၊ လိၼ်ယၢင်(350)ထူင်၊ လွတ်ႇၼမ်ႉသႅၼ်းၸုင်ႇ(818)လႅမ်ႈ၊ တူဝ်ငိုၼ်း(250)သႅၼ်ပျႃးသေ ၵေႃႇသၢင်ႈပဵၼ်မႃးၽၢႆႁိၼ်(1)ႁၢၼ်ႉလႄႈ ၵူင်းၸၢၵ်ႈတိုတ်ႉၼမ်ႉ(2)လင် ယူႇ။ ၽႆၢလႄႈၵူင်းၸၢၵ်ႈ ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈပၼ်ပေႃႈမႄႈၵူၼ်းမိူင်း ဝၢၼ်ႈလွႆယွင်း မီးလင်ႁိူၼ်းၵူၼ်းမွၵ်ႈ(32)လင်၊ ဝၢၼ်ႈၼွင်ႁီႈ မီးလင်ႁိူၼ်းၵူၼ်းမွၵ်ႈ(38)လင်သေ မိူဝ်ႈပူၼ်ႉမႃးပေႃႈမႄႈၵူၼ်းမိူင်းၼႂ်းပိုၼ်ႉတီႈ လႆႈထူပ်းတၢင်းယၢပ်ႇၽိုတ်ႇ လွင်ႈၼမ်ႉဢမ်ႇၵုမ်ႇထူၼ်ႈ တႃႇၸႂ်ႉတိုဝ်းလႄႈ တႃႇၽုၵ်ႇသွမ်ႈၼႆယူႇ။ၼႂ်းလိူၼ်ၸၼ်ႇၼဝႃႇရီႇ တေႃႇထိုင်လိူၼ်မေႇပီႊ2020ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈၽၢႆႁိၼ်လႄႈ ၵူင်းၸၢၵ်ႈတိုတ်ႉၼမ်ႉပၼ်ပေႃႈမႄႈ ၵူၼ်းမိူင်း ၼႂ်းဢိူင်ႇၼႃးၶႃႇ၊ ၸေႊဝဵင်းမၢႆ(7)လႄႈ ၼႂ်းဢိူင်ႇၼွင်ဢႅပ်း၊ ၸေႊဝဵင်းမၢႆ(3) ၸေႊတွၼ်ႈမၢႆ(1) မႃးယူႇ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-05-23T23:43:06

https://ssppssa.org/2020/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-15/

ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး(SSPP/SSA) တီႉၺွပ်းၵူၼ်းသူႇသမ်းၵိၼ်ၶၢႆ ယႃႈမဝ်းၵမ် ၼႂ်းၸေႊဝဵင်းမၢႆ(9) တူင်ႇဝဵင်းသီႇပေႃႉ၊ ၸိုင်ႈတႆးပွတ်းႁွင်ႇ

By SSPP/SSA ဝၼ်းထီႉ – 23/05/2020 ဝၼ်းထီႉ – 22/05/2020 ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး တီႉၺွပ်းၵူၼ်းၵိၼ်ၶၢႆယႃႈမဝ်းၵမ် ၼႂ်းဢိူင်ႇပႃႇၵၢင်း၊ ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တူင်ႇဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ၵူၼ်းသူႇသမ်းၵိၼ်ၶၢႆယႃႈမဝ်းၵမ် ဢၼ်တီႉၺွပ်းလႆႈ မိူဝ်ႈဝၼ်းထီႉ-(22/05/2020)ၼၼ်ႉ တီႉၺွပ်းလႆႈ ၸၢႆး(9)ၵေႃႉ၊ ယိင်း(2)ၵေႃႉ ႁူမ်ႈ(11)ၵေႃႉၼႆယူႇ။ ၵူၼ်းသူႇသမ်းၵိၼ်ၶၢႆယႃႈမဝ်းၵမ်(11)ၼၼ်ႉ- (1) ပႃႈငူၺ်ႇၼူႉ၊ ဢႃႇယူႉ(40)ပီႊ၊ ၸိုဝ်ႈဢူႈ/မႄႈ- ၶိင်းၸၢႆး+ၼၢႆးၼူၼ်း၊ တီႈယူႇ- ဝၢၼ်ႈပၢၼ်း၊ ၸုမ်း(2)၊ ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တီႉၺွပ်းလႆႈယႃႈမ(29)မဵတ်ႉ။ (2) လုင်းထွၼ်း၊ ဢႃႇယူႉ(50)ပီႊ၊ ၸိုဝ်ႈဢူႈ/မႄႈ- ၶိင်းသေႃး+ၼၢႆးၵျွင်း၊ တီႈယူႇ- ဝၢၼ်ႈႁူဝ်ဢုၼ်ႇ၊ ၸုမ်း(1) ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တီႉၺွပ်းလႆႈယႃႈမ(132)မဵတ်ႉ။ (3) သၢင်ႇဢွင်ႇ၊ ဢႃႇယူႉ(36)ပီႊ၊ ၸိုဝ်ႈဢူႈ/မႄႈ- လုင်းယုင်း+ပႃႈလီ၊ တီႈယူႇ- ဝၢၼ်ႈပၢင်ၸူင်၊ ၸုမ်း(1)၊ ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တီႉၺွပ်းလႆႈယႃႈမ(138)မဵတ်ႉ။ (4) ၼၢင်းလႃႉၵီႇ၊ ဢႃႇယူႉ(32)ပီႊ၊ ၸိုဝ်ႈဢူႈ/မႄႈ- လုင်းသူႉ+ပႃႈၼုမ်ႇ၊ တီႈယူႇ- ဝၢၼ်ႈပၢင်ၸူင်၊ ၸုမ်း(1)၊ ဢိူင်ႇဝၢၼ်ႈပၢၼ်း၊ ၸေႊဝဵင်းမၢႆ(9) တီႉၺွပ်းလႆႈယႃႈမ(325)မဵတ်ႉ။ (5) ၸၢႆးၵူမ်း၊ ဢႃႇယူႉ(30)ပီႊ၊ ၸိုဝ်ႈဢူႈ/မႄႈ- လုင်းပၢၼ်း+ပႃႈလီ၊ တီႈယူႇ- ဝၢၼ်ႈပႃႇၵၢင်း၊ တီႉၺွပ်းလႆႈယႃႈမ(25)မဵတ်ႉ၊ (6) ၸၢႆးၶမ်းၽိတ်ႈ၊ ဢႃႇယူႉ(25)ပီႊ၊ ၸိုဝ်ႈဢူႈ/မႄႈ- လုင်းၸၢႆး+ပႃႈၸၢမ်ႇ၊ တီႈယူႇ- ဝၢၼ်ႈလွႆငိုၼ်း၊ တီႉၺွပ်းလႆႈယႃႈမ(27)မဵတ်ႉ၊ ယႃႈၽိူၵ်ႇ(1)တဝ်ႈ၊ မၢၵ်ႇပွမ်းၶွၼ်ႉသၵ်ႉ(1)လုၵ်ႈ။ (7) လုင်းပပိုၵ်ႉ၊ ဢႃႇယူႉ(40)ပီႊ၊ ၸိုဝ်ႈဢူႈ/မႄႈ- ၶိင်းဝီႉလူး+ၼၢႆးၵျွင်း၊ တီႈယူႇ- ဝၢၼ်ႈပႃႇၵၢင်း၊ တီႉၺွပ်းလႆႈယႃႈမ(5)မဵတ်ႉ၊ ယႃႈၽိူၵ်ႇ(5)လွတ်ႇ။ (8) ၸၢႆးၵၢင်၊ ဢႃႇယူႉ(32)ပီႊ၊ ၸိုဝ်ႈဢူႈ/မႄႈ- လုင်းတုမ်ႇ+ပႃႈသွမ်ႇ၊ တီႈယူႇ- ဝၢၼ်ႈၼမ်ႉလိၼ်းလူင်၊ တီႉၺွပ်းလႆႈယႃႈၽိူၵ်ႇ(1)လွတ်ႇ။ (9) လုင်းမွင်ႇ၊ ဢႃႇယူႉ-(40)ပီႊ၊ ၸိုဝ်ႈဢူႈ/မႄႈ- ပူႇမွၵ်ႇငိုၼ်း+ၼၢႆးမွၵ်ႇငိုၼ်း၊ တီႈယူႇ- ဝၢၼ်ႈပၢင်ႇလၢၼ်း၊ တီႉၺွပ်းလႆႈယႃႈၽိူၵ်ႇ(1)တဝ်ႈ။ (10) သြႃႇဝုၼ်ႇသေႃး၊ ဢႃႇယူႉ(57)ပီႊ၊ ၸိုဝ်ႈဢူႈ/မႄႈ- ပူႇလႃႉ+ၼၢႆးၶမ်း၊ တီႈယူႇ- ဝၢၼ်ႈၼမ်ႉ လၢၼ်း၊ တီႉၺွပ်းလႆႈပႃးယႃႈၽိူၵ်ႇ(1)တဝ်ႈ။ (11) သၢင်ႇလဵၵ်ႉ၊ ဢႃႇယူႉ(30)ပီႊ၊ ၸိုဝ်ႈဢူႈ/မႄႈ- လုင်းထုၼ်း+ပႃႈၽွင်၊ တီႈယူႇ- ဝၢၼ်ႈၸၢင်ႉ၊ တီႉၺွပ်းလႆႈယႃႈမ(123)မဵတ်ႉ။ ၽူႈမီးပုၼ်ႈၽွၼ်းၸဝ်ႈၼိုင်ႈလၢတ်ႈဝႃႈ“ၵူၼ်းသူႇသမ်းၵိၼ်ၶၢႆယႃႈမဝ်းၵမ် ဢၼ်တီႉၺွပ်းလႆႈ(11)ၵေႃႉ ၼႂ်းဝၼ်းထီႉ-(22/05/2020)ၼၼ်ႉ ယွၼ်ႉၵဵဝ်ႇၶွင်ႈယႃႈမဝ်းၵမ်လႄႈ ၸင်ႇလႆႈတီႉၺွပ်း ပၼ်တၢင်းၽိတ်း ၵုမ်းၶင်တူဝ်ဝႆႉသေဢမ်ႇၵႃး တေမူၼ်ႉမႄးပၼ်ပႃး ၾိင်ႈယၢမ်ႈဢၼ်ၵဵဝ်ႇၶွင်ႈယႃႈမဝ်းၵမ်မႃးလႄႈ ပိုင်ႈဢိင်ယႃႈမဝ်းၵမ်ၸိူဝ်းၼႆႉၵႂႃႇယူႇ” ဝႃႈၼႆ။လွင်ႈၽဵဝ်ႈမူၺ်ႉယႃႈမဝ်းၵမ်ၼႆႉ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လႄႈ ပေႃႈမႄႈၵူၼ်းမိူင်း ႁူမ်ႈမိုဝ်းသၢၼ်ၶတ်းၽဵဝ်ႈမူၺ်ႉမႃး ၵူႈတႃႇသေႇသေဢမ်ႇၵႃး ၼႂ်းၼႃႈတီႈဢုပ်ႉပိူင်ႇၵူႈတီႈတီႈ ၼင်ႇႁိုဝ် တေပဵၼ်ၼႃႈလိၼ် ဢၼ်ၵၢင်းယၢၼ်ယႃႈမဝ်းၵမ်ၵႂႃႇၼၼ်ႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး တေတိူဝ်းၶိုၼ်ႈၵေးတမ်းဝၢင်းၽႅၼ်ၵၢၼ်ၽဵဝ်ႈမူၺ်ႉၵႂႃႇ ႁၢဝ်ႈႁၢဝ်ႈႁႅင်းႁႅင်းၼႆယူႇ။

['ယႃႈမဝ်းၵမ်', 'ၶၢဝ်ႇ']

2020-05-21T16:38:47

https://ssppssa.org/2020/05/%e1%80%95%e1%81%a2%e1%80%84%e1%80%ba%e1%81%b5%e1%82%85%e1%80%9d%e1%80%ba%e1%82%88%e1%80%99%e1%81%a2%e1%82%86%e1%80%90%e1%80%bd%e1%80%84%e1%80%ba%e1%80%b8%e1%80%9d%e1%81%bc%e1%80%ba%e1%80%b8%e1%81%b5/

ပၢင်ၵႅဝ်ႈမၢႆတွင်းဝၼ်းၵိူတ်ႇလၢႆးလုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆးၶွပ်ႈထူၼ်ႈ(62)ပီႊ

ၶၢဝ်ႇ-SSPP info May 21, 2020 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸတ်းႁဵတ်းပၢင်ၵႅဝ်ႈမၢႆတွင်း ဝၼ်းၵိူတ်ႇလၢႆး လုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆး မီးၵူၼ်းၶိုၼ်ႈႁွတ်ႈၸမ်ႁဵင် တီႈငဝ်ႈငုၼ်း SSPP/SSA ဝၢၼ်ႈႁႆး တူင်ႇဝဵင်းၵေးသီး ၸိုင်ႈတႆးၵွၼ်ၵၢင်။ ဝၼ်းထီႉ 21.5.2020 ယၢမ်းၵၢင်ၼႂ် (6:45)မူင်း တေႃႇထိုင် (7:48)မူင်းၼၼ်ႉ ၵူၼ်းလူင်ငဝ်ႈငုၼ်းပႃႇတီႇ မႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢွၼ်ၵၼ်ၸတ်းႁဵတ်း ပၢင်ၵႅဝ်ႈဝၼ်းၵိူတ်ႇလၢႆးလုၵ်ႉၽိုၼ်ႉ ယိပ်း ၵွင်ႈၵၢင်ၸိုင်ႈတႆး ၶွပ်ႈထူၼ်ႈ(62)ပီ၊ ၵူၼ်းသိုၵ်းဢိၵ်ႇၵူၼ်းမိူင်းပိုၼ်ႉတီႈ ၶိုၼ်ႈႁွတ်ႈပၼ်ႁႅင်း 800 ပၢႆ သေ ၸွမ်သိုၵ်းလူင် ၸဝ်ႈသိူဝ်ထႅၼ်ႈ မွၵ်ႇလၢတ်ႈၶေႃႈၵႂၢမ်းပိုတ်ႇပၢင်ၵႅဝ်ႈလႄႈၶူၼ်ႉၶႆႈၼႂ်း ပိုၼ်းၸႅၼ်ႇ ပဵၼ်မႃး လၢႆးလုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆး ၵူၺ်းဢမ်ႇၵႃး လၢတ်ႈပၼ်ႁႅင်းၸႂ် ပေႃႈမႄႈၵူၼ်းမိူင်း လႄႈၽူႈၵွၼ်းတပ်ႉလုၵ်ႈတပ်ႉဝႃႈ“ပေႃးၵူၼ်းထဝ်ႈတၢႆၼိုင်ႈၵေႃႉ မိူၼ်ပပ်ႉပိုၼ်းႁဝ်းႁၢႆၼိုင်ႈပပ်ႉ ႁႂ်ႈဢွၼ်ၵၼ်လဵပ်ႈႁဵၼ်းပိုၼ်းသေ ပေႃႈမႄႈၵူၼ်းမိူင်းလႄႈတပ်ႉသိုၵ်းႁဝ်း ႁႂ်ႈမိူၼ်ၼင်ႇပႃလႄႈၼမ်ႉ၊ တႃႇႁႂ်ႈတႆးႁဝ်း မီးသုၼ်ႇလႆႈၽၢၼ်ႇသၢင်းၵၢမ်ႇၵျၢမ်ႇမႃႇၸိုင်ႈတႆးႁဝ်းၼၼ်ႉ လၢႆးလုၵ်ႉၽိုၼ်ႉႁဝ်းတေ ၵႂႃႇထႅင်ႈၶၢဝ်းႁိုင်ၵႃႈႁိုဝ်ဢမ်ႇႁူႉလႆႈ၊ ၵွပ်ႈၼၼ်ႉပေႃႈမႄႈၵူၼ်းမိူင်းႁဝ်းလႄႈတပ်ႉသိုၵ်းႁဝ်း လူဝ်ႇၽွမ်ႉ သဵင်ပဵင်းပၢၵ်ႇၵၼ်သေ တေႃႇသူႈၽူႈၶဵၼ်ႁဝ်းၵႂႃႇ၊ ယႃႇလိုမ်းဝႃႈႁဝ်းပဵၼ်လၢႆးလုၵ်ႉၽိုၼ်ႉ” ၸိူဝ်းၼႆႉ ၵႂႃႇယူႇယဝ်ႉ။ ၽူႈမီးပုၼ်ႈၽွၼ်းႁၢင်ႈႁႅၼ်းပၢင်ၵႅဝ်ႈ ၵေႃႉၼိုင်ႈလၢတ်ႈဝႃႈ“ဢိင်ၼိူဝ်တၢင်းပဵၼ် ၶူဝ်ႊဝိတ်ႉ-19(Covid-19) သေ ဢမ်ႇၸၢင်ႈႁဵတ်းၵႂၢင်ႈၶႂၢင် တေႃႉတႄႉႁဵတ်းႁႂ်ႈပဵၼ်မၢႆတွင်း ယႃႇႁႂ်ႈၵူၼ်းႁဝ်းလူင်လိုမ်း ၼၼ်ႉၵူၺ်း”ဝႃႈၼႆ။ တီႈၼင်ႈၵူၼ်းၶိုၼ်ႈပၢင်ၵႅဝ်ႈၼၼ်ႉ လႆႈႁၼ်ယၢၼ်ၵၼ် 3 ထတ်း၊ ၸႅၵ်ႇပႃး ၽႅၼ်ႇတူမ်း သူပ်း၊ တမ်းပႃးၼမ်ႉလၢင်ႉမိုဝ်းၸိူဝ်းၼႆႉယူႇယဝ်ႉ။လၢႆးလုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆးၼႆႉ လႆႈတႄႇမႃးမိူဝ်ႈ 1958 ၼီႈ လိူၼ်မေႇ 21 ဝၼ်းၼၼ်ႉသေ သိုပ်ႇဝၢၼ်ႇၸိူဝ်ႉၽၼ်း ပူၵ်းတင်ႈလႆႈမႃး တပ်ႉၼုမ်ႇသိုၵ်းႁၢၼ် ႁဵတ်းၵၢၼ်ၵွၼ်းၶေႃ ၸိုင်ႈတႆး၊ သိုပ်ႇပူၵ်းတင်ႈလႆႈမႃး တပ်ႉသိုၵ်းလွတ်ႈလႅဝ်းသဝ်းၶေႃ ၸိုင်ႈတႆး(SSIA)၊ တပ်ႉၽွမ်ႉႁူမ်ႈၸိူဝ်ႉ ၸၢတ်ႈၸိုင်ႈတႆး(SNUF)၊ သွင်တပ်ႉ SSIA လႄႈSNUF ႁူမ်ႈၵၼ် ၶဝ်ႈပႃးတပ်ႉၸဝ်ႈၾႃႉၵူဝ်းၵၢင်ႉသေ ဢွၼ်ၵၼ်ပူၵ်းတင်ႈလႆႈမႃး တပ်ႉသိုၵ်းၸိုင်ႈတႆး(SSA) မိူဝ်ႈဝၼ်းထီႉ24.4.1964ၼီႈ၊ ထိုင်မႃးပီႊ 1971 ၼီႈၼၼ်ႉ ပူၵ်းတင်ႈလႆႈမႃး ပႃႇတီႇမႂ်ႇသုင်ၸိုင်ႈတႆး ၸိူဝ်းၼႆႉ လုၵ်ႉတီႈ လၢႆးလုၵ်ႉၽိုၼ်ႉယိပ်းၵွင်ႈၵၢင်ႇ ၸိုင်ႈတႆး May 21, ဝၼ်းၼႆႉ ဝၢၼ်ႇပိုၼ်ၸိူဝ်ႉၽၼ်းမႃးၼႆ ၽႂ်ဢမ်ႇၸၢင်ႈထဵင်။

['ၵၢၼ်သိုၵ်း', 'ၶၢဝ်ႇ']

2020-05-12T05:11:45

https://ssppssa.org/2020/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-20/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၸိူဝ်ႉၾၼ်းၶဝ်ႈဝၢၼ်ႇၵူၼ်းမိူင်း

SSPP info May, 12,2020 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၸိူဝ်ႉၾၼ်းၶဝ်ႈဝၢၼ်ႇ ႁႆႊ/ၼႃး ပၼ်ၵူၼ်းမိူင်း ၸိူဝ်းမီးတၢင်းယၢပ်ႇ တႃႇၸိူဝ်ႉၾၼ်းၶဝ်ႈဝၢၼ်ႇ (90)တၢင် တီႈၵူၼ်းဝၢၼ်ႈ မၢၵ်ႇႁိၼ် မႅဝ်း၊ ဝၢၼ်ႈၼမ်ႉလိၼ်းသႂ်၊ ဝၢၼ်ႈမႂ်ႇ တူင်ႇဝဵင်းမိူင်းသူႈ ၸိုင်ႈတႆးပွတ်းၸၢၼ်း။ ဝၼ်းထီႉ 10.5.2020 ယၢမ်း 9 မူင်းၵၢင်ၼႂ်တေႃႇ ယၢမ်း10:30မူင်းၼၼ်ႉ ၵေႃႇမတီႇၸေႈဝဵင်းဝၢၼ်ႈႁႆး တၢင်တူဝ်ၵူၼ်းလူင် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးသေ ဢဝ်ၸိူဝ်ႉၾၼ်းၶဝ်ႈ ဝၢၼ်ႇ တႃႇၽုၵ်ႇၼႂ်းႁႆႊၼႂ်းၼႃး(90)တၢင် ၵႂႃႇၸွႆႈထႅမ်ၵူၼ်းမီးလွင်ႈယၢပ်ႇၽိုတ်ႇ (8)လင်ႁိူၼ်း တီႈဝၢၼ်ႈမၢၵ်ႇႁိၼ်မႅဝ်း ၊ တီႈဝၢၼ်ႈမႂ်ႇ ၸွႆႈထႅမ်တႃႇလင်ႁိူၼ်း(15)လင်၊ တီႈဝၢၼ်ႈၼမ်ႉလိၼ်းသႂ် ၸွႆႈ ထႅမ်တႃႇလင်ႁိူၼ်း(26)လင် လႆႈၸွႆႈထႅမ်ၵႂႃႇလင်ႁိူၼ်း(49)လင် ႁူမ်ႈၾၼ်းၶဝ်ႈဝၢၼ်ႇ လႆႈၸွႆႈၵႂႃႇ(90) တၢင် ယူႇယဝ်ႉ။ တႃႇတွပ်ႇၵုင်ႇမုၼ်ၵူၼ်းမိူင်းၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈတမ်း ဝၢင်းၽႅၼ်ၵၢၼ်မႃး ၼႂ်းပီ 2019 သေ ၵူၼ်းမိူင်းၸိူဝ်းထၢၼ်ႈႁဵတ်းၵိၼ်ၵၢၼ် ဝၼ်းလႂ်ဝၼ်းၼၼ်ႉ ႁႂ်ႈ ပဵၼ်ထၢၼ်ႈပႅင်ႇႁႆႊ/ၼႃး/ သူၼ်ၼႆလႄႈ တီႈၵိုင်ႇႁဵတ်းပၼ်ၽၢႆၼမ်ႉ ႁႂ်ႈၸၢင်ႈႁဵတ်းၼႃးၵေႃႈ တဵင်ပၼ် ၽၢႆ၊ ပဵၼ်လႆႈထၢၼ်ႈလႂ်ၵေႃႈ ၸွႆႈထႅမ်ပူၵ်းပွင်မႃး ယႂ်းဢမ်ႇထၢတ်ႇ ၼင်ႇၵႂၢမ်းလၢတ်ႈ ၸွမ်သိုၵ်းလူင် ပၢင်ႇၾႃႉ ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ယၢမ်ႈလၢတ်ႈဝႃႈ“တႃႇမုၵ်ႉၸုမ်း ၶိုၼ်ႈယႂ်ႇၼၼ်ႉ ၵူၼ်းမိူင်းတေလႆႈၶိုၼ်ႈယႂ်ႇ”ၼႆ ၵၢၼ်ပူၵ်းပွင်ၸွႆႈထႅမ်ၵူၼ်းမိူင်းၼၼ်ႉ ဝႆႉပဵၼ် ပိူင်ၵၢၼ်ဢၼ်ၼိုင်ႈသေ ၸွႆႈထႅမ်ပူၵ်းပွင်မႃးပဵၼ်တွၼ်ႈပဵၼ်တွၼ်ႈယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ', 'ၵၢၼ်ပူၵ်းပွင်']

2020-05-11T08:16:58

https://ssppssa.org/2020/05/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%80%95%e1%81%a2%e1%80%84%e1%80%ba%e1%80%90%e1%80%ae%e1%80%b8-%e1%80%90%e1%81%a2%e1%82%863%e1%81%b5/

ၵူၼ်းဝၢၼ်ႈပၢင်တီး တၢႆ(3)ၵေႃႉ လူၺ်ႈဢၼ်မီးၽၢင်ႁၢင်ႈတၢင်းပဵၼ်ၵႃႇလ ၵူဝ်ႊဝိတ်ႉ-19

ၶၢဝ်ႇ-SSPP info May, 11,2020 ၵူၼ်းဝၢၼ်ႈပၢင်တီး ဢိူင်ႇမိူင်းလႃ ၼႃႈတီႈၸေႈဝဵင်းမၢႆ(8) SSPP/SSA တူင်ႇဝဵင်းသီႇပေႃႉ ၸိုင်ႈတႆး ပွတ်းႁွင်ႇ လူႉတၢႆထပ်းၵၼ်(3)ၵေႃႉ ၼႂ်းႁိူၼ်းလဵဝ် လူၺ်ႈလွင်ႈထၢင်ႇထိူမ်ၸပ်းတၢင်းပဵၼ် ၵူဝ်ႊဝိတ်ႉ-19(COVID-19) ယူႇယဝ်ႉ။ မိူဝ်ႈဝၼ်းထီႉ 10.05.2020 ၼၼ်ႉ ၸွမ်းၼင်ႇလႆႈႁပ်ႉႁူႉၶၢဝ်ႇပိုၼ်ႉတီႈဝႃႈ မီးၵူၼ်းၵႂႃႇမိူင်းၶေႇပွၵ်ႈမႃး သေ လႆႈတၢင်းပဵၼ်မႃးၽႄႈတိူၼ်းၼႂ်းမုင်ႉႁေႃႁိူၼ်းယဝ်ႉ လႆႈတၢႆထပ်းၵၼ်(3)ၵေႃႉၼႆလႄႈ ၽူႈမီး ပုၼ်ႈၽွၼ်း ၽၢႆႇဢုပ်ႉပိူင်ႇ လႆႈလူင်းၵူတ်ႇထတ်းတီႈဝၢၼ်ႈပၢင်တီး ဢိူင်ႇမိူင်းလႃ ၼႃႁိူၼ်းလုင်းလႃႉ ထုၼ်း+ပႃႈၸိင်ႇထုၼ်းၶဝ်သေ လႆႈႁူႉဝႃႈလုၵ်ႈယိင်းၵေႃႉမၢႆ(3) လႆႈၵႂႃႇႁဵတ်းၵၢၼ်မိူင်းၶေႇ ပွၵ်ႈမႃးႁိူၼ်း တီႈဝၢၼ်ႈပၢင်တီး မိူဝ်ႈဝၼ်းထီႉ 16.02.2020 ၼၼ်ႉ ၼၢဝ်၊ ဢႆ၊ ၶေႃးၸိပ်း၊ ထူၺ်ၸႂ်ၵပ်ႉ ၸဵမ်မိူဝ်ႈတႄႇၽႅဝ်ၶိုၼ်းႁိူၼ်း လိူဝ်ၼၼ်ႉၸိူဝ်းပဵၼ် ၼၢင်းၶမ်းၶိင်ႇ ဢႃႇယူႉ(10)ၶူပ်ႇ တၢႆမိူဝ်ႈဝၼ်းထီႉ 06. 05.2020 ယၢမ်း 10:00 မူင်းၵၢင်ၼႂ်၊ ၼၢင်းလၢဝ်ငိုၼ်း ဢႃႇယူႉ(3)ၶူပ်ႇ တၢႆဝၼ်းထီႉ 10.05.2020 ယၢမ်း(06:00)မူင်းၵၢင်ၼႂ်၊ ၸၢႆးၸၢမ်ႇဢွင်ႇ ဢႃႇယူႉ(1)ၶူပ်ႇ တၢႆဝၼ်းထီႉ 10.05.2020 ယၢမ်း(17:15)မူင်း ၼၼ်ႉ ပိူင်ၽၢင်ႁၢင်ႈ တၢင်းပဵၼ်ၵူဝ်ႊဝိတ်ႉ-19(COVID-19) တဵမ်ထူၼ်ႈဝႆႉလႄႈ ၸိူဝ်းဢမ်ႇယူႇလီ တူဝ်ၼၢင်းၶမ်းၼူႉ ဢႃႇယူႉ(17)ၶူပ်ႇ ၵေႃႉၵႂႃႇႁဵတ်းၵၢၼ်မိူင်းၶေႇ ပွၵ်ႇမႃးၼၼ်ႉလႄႈ ၸၢႆးမွင်ႇ ဢႃႇယူႉ(8)ၶူပ်ႇ ၵေႃႈမီးပိူင်ၽၢင်ႁၢင်ႈ တၢင်းပဵၼ်ၵႃႇလ ၵူဝ်ႊဝိတ်ႉ-19ဝႆႉလႄႈ လွင်ႈပိူင်ပဵၼ်ၼႆႉ ယူႇတီႈၸုမ်းၵႅတ်ႇၶေပၼ်ပိုၼ်းႁူႉ တၢင်းပဵၼ်ၵူဝ်ႊဝိတ်ႉ-19 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၵပ်းသၢၼ်တင်းမေႃယႃ လူင်ပွင်ၸိုင်ႈ ဝဵင်းသီႇပေႃႉသေ ဝၼ်းထီႉ 11. 05.2020 တေႁပ်ႉဢဝ်ၵႂႃႇၵူတ်ႇထတ်းယူတ်းယႃ တီႈဝဵင်းသီႇပေႃႉယူႇယဝ်ႉ။ ၵဵဝ်ႇလူၺ်ႈလွင်ႈၵူၼ်းဝၢၼ်ႈပၢင်တီး ဢိူင်ႇမိူင်းလႃ လႆႈထၢင်ႇထိူမ်တၢႆယွၼ်ႉတၢင်းပဵၼ်ၵႃႇလ ၵူဝ်ႊဝိတ်ႉ-19 ၼႆႉ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၵေႃႉၼိုင်ႈလၢတ်ႈဝႃႈ“ၼႆႉပဵၼ် ၽွၼ်းယွၼ်ႈ လွင်ႈဢမ်သိူင်ႇလပ်ႉ ၵူၼ်းၵႂႃႇႁဵတ်းၵၢၼ်မိူင်းၶေႇ မိူင်းထႆးပွၵ်ႈမႃးႁိူၼ်းၼၼ်ႉယဝ်ႉ၊ တၢင်ႇဝၢၼ်ႈ တၢင်ႇတီႈ တၢင်ႇၸေႈဝဵင်းၵေႃႈ တေၸၢင်ႈမီးထႅင်းတၢင်း ၼမ်ယူႇ ၵူၺ်းတၢင်းပဵၼ်မၼ်း ပႆႇပေႃၵေႃႈၸၢင်ႈပဵၼ်လႆႈ၊ တီႈဝၢၼ်ႈပၢင်တီး မိူင်းလႃၼႆႉ ပဵၼ်တွၼ်ႈ သွၼ်မၼ်းယဝ်ႉ”ဝႃႈၼႆ။ ၼႃႈႁိူၼ်းလုင်းလႃႉထုၼ်း+ပႃႈၸိင်ႇထုၼ်းၶဝ်ၼႆႉ မီးလုၵ်ႈလၢင်း(9)ၵေႃႉ ယိင်း(6)ၵေႃႉ ၸၢႆး(3)ၵေႃႉ လႆႈထုၵ်ႇထၢင်ႇထိူမ်ၸပ်းတၢင်းပဵၼ်ၵႃႇလ ၵူဝ်ႊဝိတ်ႉ-19သေတၢႆၵႂႃႇ ယိင်း(2)ၵေႃႉ ၸၢႆး(1)ၵေႃႉ ယဝ်ႉလႄႈ ၸိူဝ်းၵူၼ်းၼႂ်းႁေႃႁိူၼ်းတင်းသဵင်ႈၵေႃႈ ၸၢင်ႈၸပ်းတၢင်းပဵၼ်ၵူႈၵေႃႉသေဢမ်ႇၵႃး ၵူၼ်းၼႂ်းဝၢၼ်ႈ ၸိူဝ်းၶဝ်ႈဢွၵ်ႇ/ လုမ်းလႃး မိူဝ်ႈမီးၵူၼ်းသဵင်းၵၢမ်ႇၼၼ်ႉ ၸၢင်ႈတိတ်းၸပ်း တၢင်းပဵၼ် ယဝ်ႉလႄႈ ယူႇတီႈၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸေႈတွၼ်ႈမၢႆ(5) ၸေႈဝဵင်းမၢႆ(8) လႆႈပိၵ်ႉဢိုတ်းၵူၼ်းၶဝ်ႈၵူၼ်းဢွၵ်ႇ ၼႂ်းဝၢၼ်ႈပၢင်တီးဝႆႉယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-05-10T20:58:44

https://ssppssa.org/2020/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-14/

ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ပေႃႈမႄႈၵူၼ်းမိူင်း ၸိူဝ်းထူပ်းၽေးသၽႃႇဝ ၼႂ်းတူင်ႇဝဵင်းသီႇပေႃႉ

May 10, 2020 By – SSPP/SSA မိူဝ်ႈဝၼ်းထီႉ – (03/05/2020)ၼၼ်ႉ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လႆႈၸွႆႈထႅမ်ပေႃႈမႄႈ ၵူၼ်းမိူင်း ၸိူဝ်းထူပ်းၽေး လူမ်းလႅင်ႉၽတ်ႉႁိူၼ်းယေးလူႉၵွႆၵႂႃႇ ၼႂ်းတူင်ႇဝဵင်းသီႇပေႃႉ ၼႆယူႇ။ မိူဝ်ႈဝၼ်းထီႉ – 30/04/2020၊ ၶၢဝ်းယၢမ်ဝၢႆးဝၼ်း မွၵ်ႈ(15:00)မူင်းၼၼ်ႉ ယွၼ်ႉၾူၼ်တူၵ်းႁႃယႂ်ႇသေ လူမ်းလႅင်ႉၽတ်ႉႁၢဝ်ႈႁႅင်းလႄႈ လင်ႁိူၼ်းတီႈၼႂ်းဝၢၼ်ႈႁူးမီ(15)လင်၊ ဝၢၼ်ႈၼမ်ႉႁူးၶဵဝ်(1)၊ ႁူမ်ႈ(16)လင် လႆႈလူႉလႅဝ်ၵႂႃႇ ၼႆယူႇ။ မိူဝ်ႈဝၼ်းထီႉ – (03/05/2020)ၼၼ်ႉ ၽူႈၸတ်းၵၢၼ်ၸေႊဝဵင်းမၢႆ(10) ၶုၼ်ႁၢၼ်/ၸၢႆးဝိ တၢင်တူဝ် ပႃႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး(SSPP/SSA)သေ လႆႈၸွႆႈထႅမ်ပေႃႈမႄႈၵူၼ်းမိူင်း ဢၼ်လူမ်း ၽတ်ႉႁိူၼ်းယေးလူႉလႅဝ်ၵႂႃႇ ၼႂ်းဝၢၼ်ႈၼမ်ႉႁူးမီလႄႈ ဝၢၼ်ႈၼမ်ႉႁူးၶဵဝ် ၵႂႃႇသၢင်ႉငိုၼ်း 3,320,000 ၵျၢပ်ႈ(သၢမ်သိပ်းသၢမ်သႅၼ်ပၢႆသွင်မိုၼ်ႇၵျၢပ်ႈတဵမ်တဵမ်)ယူႇယဝ်ႉ။ ၶႅပ်းႁၢင်ႊ – ၸဝ်ႈၼႃႈတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ဢၼ်ထုၵ်ႇလူမ်းလႅင်ႉလူင်ၽတ်ႉႁိူၼ်းယေးလူႉလႅဝ် ၵူၼ်းဝၢၼ်ႈႁူးမီၵေႃႉၼိုင်ႈလၢတ်ႈဝႃႈ “ယွၼ်ႉလူမ်းလႅင်ႉလူင်​ၽတ်ႉႁၢဝ်ႈႁႅင်းလႄႈ ၼႂ်းဝၢၼ်ႈႁူးမီၼႆႉ လင်ႁိူၼ်း(15)လင် လႆႈလူႉၵွႆၵႂႃႇ၊ ၼႂ်းဝၼ်းလဵဝ်ၵၼ်ၼင်ႇၵဝ်ႇ တီႈဝၢၼ်ႈၼမ်ႉႁူးၶဵဝ်ၵေႃႈ လႆႈထုၵ်ႇလူမ်းလႅင်ႉလူင်ၽတ်ႉႁၢဝ်ႈႁႅင်းလႄႈ လင်ႁိူၼ်းလႆႈလူႉၵွႆၵႂႃႇၼိုင်ႈလင်။ ႁိူၼ်းယေးလူႉလႅဝ် ၵူၺ်းဢမ်ႇၵႃး ၶူဝ်းၶွင်ႁိူၼ်းယေးၵေႃႈ လႆႈလူႉသုမ်းပႃးတၢင်းၼမ်” ဝႃႈၼႆ။ ၸဝ်ႈၼႃႈတီႈၵေႃႉၼိုင်ႈလၢတ်ႈဝႃႈ “ၼင်ႇႁိုဝ်တေပဵၼ်ၵၢၼ်ၸွႆႈထႅမ် တႃႇပေႃႈမႄႈၵူၼ်းမိူင်း ၸိူဝ်းထူပ်းၽေးသၽႃႇဝလႄႈ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး (SSPP/SSA) လႆႈၸွႆႈထႅမ်ၵူၼ်းဝၢၼ်ႈ ၸိူဝ်းဢၼ်လႆႈထူပ်းၽေးလူမ်းလႅင်ႉလူင်ၽတ်ႉၼႆႉယူႇ” ဝႃႈၼႆ။ ၶႅပ်းႁၢင်ႊ – ၸဝ်ႈၼႃႈတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ဢၼ်ထုၵ်ႇလူမ်းလႅင်ႉလူင်ၽတ်ႉႁိူၼ်းယေးလူႉလႅဝ် ၼႂ်းလုၵ်ႈလိူၼ်မေႇၼႆႉၵူၺ်း ပေႃႈမႄႈၵူၼ်းမိူင်းလႆႈထူပ်းၽေးသၽႃႇဝ(လူမ်းလႅင်ႉၽတ်ႉ) ႁဵတ်းႁႂ်ႈ ႁိူၼ်းယေး တီႈယူႇတၼ်းသဝ်း လူႉလႅဝ်ၵႂႃႇလၢႆလၢႆတီႈ။ မိူၼ်ၼင်ႇ ၼႂ်းတူင်ႇဝဵင်းသႅၼ်ဝီ၊ တူင်ႇဝဵင်းၵေးသီး၊ တူင်ႇဝဵင်းမိူင်းယႆ၊ တူင်ႇဝဵင်းသီႇပေႃႉၸိူဝ်းၼႆႉသေ ယူႇတီႈပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆးလႆႈၸွႆႈထႅမ်ၵႂႃႇ ၵူႈတီႈတီႈယဝ်ႉ ဝႃႈၼႆ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-05-10T20:54:26

https://ssppssa.org/2020/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-13/

ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး(SSPP/SSA) လႆႈၸွႆႈထႅမ်ပေႃႈမႄႈၵူၼ်းမိူင်း ၸိူဝ်းထူပ်းၽေးသၽႃႇဝ ၼႂ်းတူင်ႇဝဵင်းမိူင်းယႆလႄႈ တူင်ႇဝဵင်းၵေးသီး

May 10, 2020 By SSPP/SSA ဝၼ်းထီႉ – (10/05/2020) ၶၢဝ်းယၢမ်း(08:30)မူင်းၼၼ်ႉ ႁူဝ်သိုၵ်းလူင် သေႃးၸိင်ႇတႃႇ လႆႈတၢင်တူဝ် ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးသေ ၵႂႃႇၸွႆႈထႅမ်ပေႃႈမႄႈၵူၼ်းမိူင်း ၸိူဝ်းၺႃးၽေးလူမ်းလႅင်ႉ ၽတ်ႉႁိူၼ်းယေးလူႉလႅဝ်ၵႂႃႇ ၼႂ်းဝၢၼ်ႈတိုဝ်ႉၸၢင်ႉ၊ ဝၢၼ်ႈႁူးမူၼ်း၊ ဢိူင်ႇပႃႇၵၢင်း၊ ၸေႊဝဵင်းမၢႆ(9) ၼႆယူႇ။ ၶႅပ်းႁၢင်ႊ – မိူဝ်ႈၸဝ်ႈၼႃႈတီႈ ၸွႆႈထႅမ်ပေႃႈမႄႈၵူၼ်းမိူင်း ဢၼ်ထူပ်းၽေးသၽႃႇဝ ၼႂ်းဢိူင်ႇပႃႇၵၢင်း၊ ၸေႊဝဵင်းမၢႆ(9) မိူဝ်ႈဝၼ်းထီႉ – (03/05/2020) ၶၢဝ်းယၢမ်း(14 :00)မူင်းၼၼ်ႉ ၾူၼ်လူင်လူမ်းလူင်ၽတ်ႉႁႅင်းသေ ႁဵတ်းႁႂ်ႈ ႁိူၼ်းၵူၼ်းဝၢၼ်ႈတိုဝ်ႉၸၢင်ႉ၊ ဝၢၼ်ႈႁူးမူၼ်း ဢိူင်ႇပႃႇၵၢင်း၊ ၸေႊဝဵင်းမၢႆ(9) လူႉသုမ်းၵႂႃႇ လင်ႁိူၼ်း(6)လင်လႄႈ ယူႇတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးသေ လႆႈၸွႆႈထႅမ်ပေႃႈမႄႈ ၵူၼ်းမိူင်းဢၼ်ထူပ်းၽေးလူမ်းလႅင်ႉၽတ်ႉႁိူၼ်းယေးလူႉလႅဝ်ၵႂႃႇ သၢင်ႉငိုၼ်း(930,000)ၵျၢပ်ႈ ၵႂႃႇယူႇ။ ၶႅပ်းႁၢင်ႊ – မိူဝ်ႈၸဝ်ႈၼႃႈတီႈ ၸွႆႈထႅမ်ပေႃႈမႄႈၵူၼ်းမိူင်း ဢၼ်ထူပ်းၽေးသၽႃႇဝ ၼႂ်းဢိူင်ႇပႃႇၵၢင်း၊ ၸေႊဝဵင်းမၢႆ(9) မိူဝ်ႈဝၼ်းထီႉ – 26/04/2020 ၶၢဝ်းယၢမ်း (15:00)မူင်းၼၼ်ႉ ၵေႃႈ ၾူၼ်လူင်လူမ်းလူင်ၽတ်ႉသႂ်ႇႁိူၼ်း ၵူၼ်းဝၢၼ်ႈၼမ်ႉမေႃႇသၢႆး၊ ဢိူင်ႇမိူင်းၼၢင်း ၸေႊဝဵင်းၵေးသီးမိူၼ်ၵၼ်။ ယွၼ်ႉလူမ်းႁႅင်းၼႃႇသေ ႁဵတ်းႁႂ်ႈ ႁိူၼ်းၵူၼ်းဝၢၼ်ႈၵမ်ႈၽွင်ႈလႆႈလူႉလႅဝ်ၵႂႃႇလင်ႁိူၼ်း(7)လင်လႄႈ မိူဝ်ႈဝၼ်းထီႉ – (01/05/2020)ၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လႆႈၸွႆႈထႅမ်ၵႂႃႇသၢင်ႉငိုၼ်း(1,000,000)ၵျၢပ်ႈ ၼႆယူႇ။ ၶႅပ်းႁၢင်ႊ – မိူဝ်ႈၸဝ်ႈၼႃႈတီႈ ၸွႆႈထႅမ်ပေႃႈမႄႈၵူၼ်းမိူင်း ဢၼ်ထူပ်းၽေးသၽႃႇဝ တီႈဝၢၼ်ႈၼမ်ႉမေႃႇသၢႆး၊ ဢိူင်ႇမိူင်းၼၢင်း၊ တူင်ႇဝဵင်းၵေးသီး ၵၢၼ်ၸွႆႈထႅမ်လွင်ႈယၢပ်ႇၽိုတ်ႇပေႃႈမႄႈၵူၼ်းမိူင်းလႄႈ ၵၢၼ်ပူၵ်းပွင်ပၼ်ပေႃႈမႄႈၵူၼ်းမိူင်းၼႆႉ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး တမ်းဝၢင်းၽႅၼ်ၵၢၼ်သေ ၸွႆႈထႅမ်မႃးၵူႈပီႊပီႊသေဢမ်ႇၵႃး တႃႇဝၼ်းၶၢဝ်းမိူဝ်းၼႃႈၵေႃႈ တေသိုပ်ႇႁဵတ်းသၢင်ႈၵႂႃႇ ဢမ်ႇသုတ်ႉဢမ်ႇႁူၼ် ဢမ်ႇထၢတ်ႇဢမ်ႇဝၢႆးၼႆယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-05-06T07:50:13

https://ssppssa.org/2020/05/%e1%80%99%e1%80%b1%e1%82%83%e1%80%9a%e1%82%83-%e1%81%bc%e1%82%82%e1%80%ba%e1%80%b8%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%81%bd%e1%81%a2%e1%82%86%e1%82%87/

ၸုမ်းၽၢႆႇယူႇလီပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး (SSPP/SSA) ႁဵတ်းၵၢၼ်ၵူတ်ႇထတ်းပၼ်ပၢႆးယူႇလီ ပေႃႈမႄႈၵူၼ်းမိူင်းၼႂ်းပိုၼ်ႉတီႈ

May 6, 2020 By SSPP/SSA ၸုမ်းၽၢႆႇယူႇလီပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး (SSPP/SSA)လူင်းပိုၼ်ႉတီၵူတ်ႇထတ်းပၼ် ပၢႆးယူႇလီပေႃႈမႄႈၵူၼ်းမိူင်း ၸိူဝ်းလုၵ်ႉမိူင်းၶႄႇ၊ မိူင်းထႆး ပွၵ်ႈၶိုၼ်းဝၢၼ်ႈၵဝ်ႇမိူင်းလင် ၼႂ်းၸေႊဝဵင်း မၢႆ(9)၊ ၸေႊတွၼ်ႈမၢႆ(4) ၵႂႃႇယူႇ။ ၶႅပ်းႁၢင်ႊ – ၸုမ်းမေႃယႃ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵူတ်ႇထတ်း ပႆၢးယူႇလီပၼ် ပေႃႈမႄႈၵူၼ်းမိူင်း ဝၼ်းထီႉ- 03/05/2020 ၼၼ်ႉ မေႃယႃ ၸၢႆးၺုၼ်ႉ ဢွၼ်ႁူဝ်မေႃယႃ(9)ၵေႃႉသေ လူင်းၵူတ်ႇထတ်း ပၢႆးယူႇလီပေႃႈမႄႈၵူၼ်းမိူင်း ၸိူဝ်းလုၵ်ႉမိူင်းၶႄႇ၊ မိူင်းထႆးသေ ပွၵ်ႈၶိုၼ်းဝၢၼ်ႈၽႂ်ႁိူၼ်းမၼ်းၼႆယူႇ။ ဢၼ်လႆႈလူင်းၵူတ်ႇထတ်းပၢႆးယူႇလီပၼ်ၼၼ်ႉ ဝၢၼ်ႈၶႃးၶဵဝ်၊ ဝၢၼ်ႈပၢင်ႇ၊ ဝၢၼ်ႈၼႃးလူင်၊ ဝၢၼ်ႈပႃႇၵၢင်း ၸိူဝ်းၼႆႉယူႇယဝ်ႉ။ ၶႅပ်းႁၢင်ႊ – ၸုမ်းမေႃယႃ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵူတ်ႇထတ်း ပႆၢးယူႇလီပၼ် ပေႃႈမႄႈၵူၼ်းမိူင်း မိူဝ်ႈဝၼ်းထီႉ – 03/05/2020 ၼၼ်ႉ သိုၵ်းႁၢၼ် ၸၢႆးၸွမ်မိူင်း ဢွၼ်ႁူဝ်မေႃယႃ(5)ၵေႃႉသေ လူင်းၵူတ်ႇ ထတ်းပၢႆးယူႇလီပၼ်ပေႃႈမႄႈၵူၼ်းမိူင်း တီႈဝၢၼ်ႈတိုဝ်ႉၸၢင်ႉ၊ ဝၢၼ်ႈႁူးမူၼ်း၊ ဝၢၼ်ႈသႅင်ၵႅဝ်ႉၸိူဝ်းၼႆႉ ၵႂႃႇယူႇ။ ၶႅပ်းႁၢင်ႊ – ၸုမ်းမေႃယႃ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵူတ်ႇထတ်း ပႆၢးယူႇလီပၼ် ပေႃႈမႄႈၵူၼ်းမိူင်း သိုပ်ႇသေ မိူဝ်ႈၼႆႉ ဝၼ်းထီႉ – 05/05/2020 ၼႆႉၵေႃႈ မေႃယႃ ၸၢႆးၺုၼ်ႉ ဢွၼ်ႁူဝ်မေႃယႃ(6)ၵေႃႉသေ လႆႈလူင်းၵူတ်ႇထတ်းပၼ် ပၢႆးယူႇလီၵူၼ်မိူင်း ၼႂ်းဝၢၼ်ႈလူင်ၵဵင်၊ ၼွင်ၸွမ်ႇ၊ ၼႃးသၢႆး၊ ဝၢၼ်ႈႁူဝ်တိုဝ်ႉ၊ ၼႃးၸီႉလီႉ၊ ၼမ်ႉၵိုတ်ႈ ၸိူဝ်းၼႆႉယူႇယဝ်ႉ။ၵၢၼ်ၵႅတ်ႇၶႄ တၢင်းပဵၼ်ၵၢပ်ႈလူင်(ၵႃႇလ) ၶူဝ်ႊဝိတ်ႉ-19 ၼႆႉ ပဵၼ်ၽွင်းၶၢဝ်းလမ်ႇလွင်ႈထီႉသုတ်း တႃႇၵႅတ်ႇၶႄပေႃႈမႄႈၵူၼ်းမိူင်းႁဝ်းလႄႈ ၼင်ႇႁိုဝ်တၢင်းပဵၼ်တေဢမ်ႇမႃးၸပ်း/ၽႄႈ ၼႂ်းဝၢၼ်ႈၼႂ်း မိူင်းၼႂ်းထုင်ႉၼႂ်းဢိူင်ႇႁဝ်းၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ဝႆႉပဵၼ်ၽႅၼ်ၵၢၼ် လူင်ဢၼ်ၼိုင်ႈသေ ၵွင်ႉသၢၼ်တူင်ႉၼိုင်ႁဵတ်းသၢင်ႈၵႂႃႇ ႁႂ်ႈၶိုတ်းတၼ်းၶၢဝ်းယၢမ်းယူႇယဝ်ႉ။ ၶႅပ်းႁၢင်ႊ – ၸုမ်းမေႃယႃ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၵူတ်ႇထတ်း ပႆၢးယူႇလီပၼ် ပေႃႈမႄႈၵူၼ်းမိူင်း

['ၶၢဝ်ႇ', 'ပၢႆးယူႇလီ']

2020-05-05T19:27:08

https://ssppssa.org/2020/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-12/

ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ၸိူဝ်းထူပ်းၽေးသၽႃႇဝ ၼႂ်းတူင်ႇဝဵင်းသႅၼ်ဝီ

May 05, 2020 By SSPP/SSA ဝၼ်းထီႉ – (04/05/2020) ၶၢဝ်းယၢမ်း(10:30)မူင်းၼၼ်ႉ ၶုၼ်ႁၢၼ်/ၶမ်းတႆး ၵႅမ်ၽူႈၸတ်းၵၢၼ် ၸေႊတွၼ်ႈ မၢႆ(10) လႆႈတၢင်တူဝ်ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးသေ ၵႂႃႇၸွႆႈထႅမ်ပေႃႈမႄႈ ၵူၼ်းမိူင်း ၸိူဝ်းထူပ်းၽေးလူမ်းလႅင်ႉၽတ်ႉလႄႈ ႁဵတ်းႁႂ်ႈႁိူၼ်းယေးလူႉၵွႆၵႂႃႇ ၼႂ်းဢိူင်ႇမိူင်းလီ၊ ၸေႊဝဵင်းမၢႆ(16) တူင်ႇဝဵင်းသႅၼ်ဝီ ၼႆယူႇ။ ၶႅပ်းႁၢင်ႊ – ႁိူၼ်းပေႃႈမႄႈၵူၼ်းမိူင်း ဢၼ်ၺႃးလူမ်းလႅင်ႉၽတ်ႉသေ လူႉလႅဝ်ၵႂႃႇ မိူဝ်ႈဝၼ်းထီႉ-(17/04/2020) ၶၢဝ်းယၢမ်းႁူဝ်ၶမ်ႈ(17:00)မူင်းၼၼ်ႉ ၾူၼ်လူင်တူၵ်း လူမ်းလႅင်ႉၽတ်ႉ ႁႅင်းလႄႈ ႁိူၼ်းယေးၵူၼ်းမိူင်းၸိူဝ်းယူႇသဝ်း ၼႂ်းဝၢၼ်ႈႁူဝ်တူင်ႈ၊ ၼမ်ႉမေႃႇႁဵၵ်ႇ၊ ပၢင်ႇၶမ်း၊ ၼႃးၵေး၊ ၼႃးသေႃႉလႄႈ ပၢင်ၽၢတ်ႇ ဢိူင်ႇမိူင်းလီ၊ ၸေႊဝဵင်းမၢႆ(16)၊ တူင်ႇဝဵင်းသႅၼ်ဝီၸိူဝ်းၼၼ်ႉ လႆႈလူႉၵွႆ ၵႂႃႇတင်းၼမ်ဝႃႈၼႆ။ ပေႃႈမႄႈၵူၼ်းမိူင်း ၸိူဝ်းထူပ်းၽေး သၽႃႇဝ ဢၼ်လူမ်းလႅင်ႉၽတ်ႉႁိူၼ်းယေးလူႉလႅဝ်ၵႂႃႇၼၼ်ႉ ယူႇတီႈ ပႃႇတီႇမႂ်ႇသုင်ၸိုင်ႈတႆး-တပ်ႉသိုၵ်းၸိုင်ႈတႆးသေ လႆႈၸွႆႈထႅမ်ၵႂႃႇသၢင်ႉငိုၼ်း(50)သႅၼ် တႃႇလင်ႁိူၼ်း (37)လင် ၼႆယူႇ။ ၶႅပ်းႁၢင်ႊ – ႁိူၼ်းပေႃႈမႄႈၵူၼ်းမိူင်း ဢၼ်ၺႃးလူမ်းလႅင်ႉၽတ်ႉသေ လူႉလႅဝ်ၵႂႃႇ ပေႃႈမႄႈၵူၼ်းမိူင်း ဢၼ်ထူပ်းၽေးလူမ်းလႅင်ႉၽတ်ႉႁိူၼ်းယေးၵွႆၵေႃႉၼိုင်ႈလၢတ်ႈဝႃႈ “ငိၼ်းၸူမ်းၶွပ်ႈ ၸႂ်ထိုင် ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ယႂ်ႇယႂ်ႇၼမ်ၼမ်ၶႃႈ။ ၾူၼ်ၵေႃႈတူၵ်းယူႇၵူႈပီႊ၊ လူမ်းၵေႃႈႁႅင်းယူႇ လွင်ႈလူႉသုမ်းၵေႃႈမီးယူႇၵမ်ႈၽွင်ႈ။ ၵူၺ်းၵႃႈ ပီႊၼႆႉ တိုၵ်ႉပဵၼ်ႁူဝ်ႁိုဝ်ႉၵူၺ်း ၾူၼ်လူမ်းပေႃးႁႅင်းၼႃႇသေ ၵမ်ႈၽွင်ႈၵေႃႈ လဵၵ်းမုင်းႁိူၼ်းပိဝ်၊ ၵမ်ႈၽွင်ႈၵေႃႈႁိူၼ်းၵူၼ်ႇ၊ ၵမ်ႈၽွင်ႈ ၵေႃႈ သိုင်ႇၵူၼ်ႇ၊ ၵမ်ႈၽွင်ႈၵေႃႈ လဵၵ်းမုင်းလၢၼ်ႉတၢင်းၶၢႆပိဝ်ၸိူဝ်းၼႆႉ ႁဵတ်းႁႂ်ႈမီးလွင်ႈလူႉသုမ်းၼမ်။ မိူဝ်ႈပူၼ်ႉမႃး ၸိူဝ်းဢၼ်မီးလွင်ႈလူႉသုမ်းၵႂႃႇၼၼ်ႉ လူင်ပွင်ၸိုင်ႈၵေႃႈ ဢမ်ႇမႃးၸွႆႈထႅမ်၊ မႃးၵဵပ်း သဵၼ်ႈမၢႆၵႂႃႇလၢႆလၢႆၵူၺ်း၊ ပီႊၼႆႉတႄႉ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးႁဝ်းၶႃႈ မႃးၸွႆႈထႅမ် ႁဝ်းၶႃႈၼႆႉ ပဵၼ်ဢၼ်ငိၼ်းၸူမ်းတႄႉတႄႉ”ဝႃႈၼႆ။ ၶႅပ်းႁၢင်ႊ – ႁိူၼ်းပေႃႈမႄႈၵူၼ်းမိူင်း ဢၼ်ၺႃးလူမ်းလႅင်ႉၽတ်ႉသေ လူႉလႅဝ်ၵႂႃႇ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇၵေႃႉၼိုင်ႈလၢတ်ႈဝႃႈ “ဢၼ်လႆႈၸွႆႈထႅမ်ၵႂႃႇၸိူဝ်းၼၼ်ႉ ၵမ်ႈၽွင်ႈၵေႃႈ လူႉသုမ်းၼမ်၊ ၵမ်ႈၽွင်ႈၵေႃႈ လွင်ႈလူႉသုမ်းဢမ်ႇပေႃးၼမ် ဢိင်ၼိူဝ်လွင်ႈလူႉသုမ်းသေ ႁဝ်းၶႃႈလႆႈၸွႆႈ ထႅမ်ၵႂႃႇ။ လွင်ႈၽေးသၽႃႇဝၼႆႉ တေပဵၼ်မိူဝ်ႈလႂ်ၼႆ ၽႂ်ဢမ်ႇၼပ်ႉသၢင်ႈႁူႉၸွမ်းလႆႈ။ ပေႃးပေႃႈမႄႈၵူၼ်း မိူင်းႁဝ်းၶႃႈ တူၵ်းတၢင်းယၢပ်ႇၽိုတ်ႇၵေႃႈ မုၵ်ႉၸုမ်းႁဝ်းၶႃႈၵေႃႈ မီးတၢင်းယၢပ်ႇၽိုတ်ႇယဝ်ႉ။ မုၵ်ႉၸုမ်းႁဝ်း ၶႃႈၼႆႉ လုၵ်ႉတီႈပေႃႈႁႆႊမႄႈၼႃး/ပေႃႈမႄႈၵူၼ်းမိူင်းမႃးၵူၺ်း”ဝႃႈၼႆ။ ၶႅပ်းႁၢင်ႊ – မိူဝ်ႈၵႂႃႇၸွႆႈထႅမ် ပေႃႈမႄႈၵူၼ်းမိူင်း ၼႂ်းတူင်ႇဝဵင်းသႅၼ်ဝီ မၼ်းၸဝ်ႈၶိုၼ်းသိုပ်ႇလၢတ်ႈထႅင်ႈဝႃႈ “လွင်ႈၽေးသၽႃႇဝၼႆႉ ပဵၼ်ယွၼ်ႉသၽႃႇဝႁဝ်းလူႉ၊ တူၼ်ႈမႆႉ တူၼ်ႈမၢၵ်ႇႁဝ်းဢေႇလႄႈပဵၼ်မႃး၊ လွင်ႈထိင်းသိမ်းသၽႃႇဝ ထိူၼ်ႇၶိူဝ်းၽိူဝ်မႆႉၼႆႉၵေႃႈ ႁဝ်းၶႃႈတေလႆႈ ႁူမ်ႈၵၼ်ၵူႈၽၢႆႇၽၢႆႇသေ ႁေႉၵင်ႈထိင်းသိမ်းၵႂႃႇ။ ထႅင်ႈတွၼ်ႈၼိုင်ႈၵေႃႈ တူၼ်ႈမႆႉၵိင်ႇမႆႉလူင် ဢၼ်တေ ၸၢင်ႈလူမ်ႉတဵင်ႁိူၼ်း၊ ဢၼ်ၸၢင်ႈပဵၼ်ၽေး လူမ်ႉတဵင်ၵူၼ်းၸိူဝ်းၼၼ်ႉၵေႃႈ လီႁႃလၢႆးတၢင်းၵႅတ်ႇၶႄ ႁေႉၵင်ႈလူင်ႈၼႃႈၵႂႃႇ၊ ၶႂ်ႈတိုၵ်းသူၼ်းထိုင်ပေႃႈမႄႈၵူၼ်းမိူင်းႁဝ်းၶႃႈၵႂႃႇၼင်ႇၼႆ” ဝႃႈၼႆ။ လွင်ႈၸွႆႈထႅမ်ပေႃႈမႄႈၵူၼ်းမိူင်းၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ဝႆႉပဵၼ်ပိူင် လူင်သေ ႁဵတ်းသၢင်ႈမႃးၵူႈတႃႇသေႇ။ မိူဝ်ႈပူၼ်ႉမႃး ဝၼ်းထီႉ-(26/04/2020)ၼၼ်ႉၵေႃႈ ၾူၼ်လူင်တူၵ်း လူမ်းလူင်ၽတ်ႉႁဵတ်းႁႂ်ႈႁိူၼ်းယေးလူႉလႅဝ် တီႈဝၢၼ်ႈၼမ်ႉမေႃႇသၢႆး တူင်ႇဝဵင်းၵေႇသီႇၼၼ်ႉၵေႃႈလႆႈၸွႆႈထႅမ်မိူၼ်ၵၼ်ၵႂႃႇယူႇ ဝႃႈၼႆ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-05-03T19:19:42

https://ssppssa.org/2020/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-19/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ပူၵ်းပွင်ၵၢၼ်ပၢႆးပိင်ႇၺႃႇလိၵ်ႈလၢႆးတႆး ၼႂ်းဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း

May 3,2020 By – SSPP/ SSA ၼႂ်းပီႊ 2020 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈတၢမ်း ဝၢင်းၽႅၼ် ယဵပ်ႇယၢင်ႈၸွမ်း ၶေႃႈတုၵ်းယွၼ်းပေႃႈမႄႈၵူၼ်းမိူင်းသေ လႆႈပူၵ်းပွင်ၵၢၼ်ပၢႆးပိင်ႇၺႃႇ ၵေႃႇ သၢင်ႈႁူင်းႁဵၼ်းလိၵ်ႈတႆး ပဵၼ်တီႈပဵၼ်တွၼ်ႈမႃးယူႇ။ ၶႅပ်းႁၢင်ႈ – ႁူင်းႁဵၼ်းလိၵ်ႈတႆး လင်မႂ်ႇ တီႈဝၢၼ်ႈၵုၼ်တူၼ်း ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း ၼႂ်းလိူၼ်ဢေႇပီႇ 1 ဝၼ်း တေႃႇထိုင် 28 ဝၼ်း ပီႊ 2020 ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈဢဝ်ပုၼ်ႈၽွၼ်းလုမ်းလုမ်းသေ ၵေႃႇသၢင်ႈႁူင်းႁဵၼ်းလိၵ်ႈတႆး ၸၼ်ႉငဝ်ႈ ၸၼ်ႉ(1)တေႃႇ ၸၼ်ႉ(4) ပုၼ်ႈတႃႇပေႃႈမႄႈၵူၼ်းမိူင်း ၼႂ်းပိုၼ်ႉတီႈဝၢၼ်ႈၵုၼ်တူၼ်း ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း ၵႂႃႇယူႇ။ ဝၢၼ်ႈၵုၼ်တူၼ်းၼႆႉ လင်ႁိူၼ်းၵူၼ်းမီးမွၵ်ႈ(25)လင်၊ ႁူဝ်ၼပ်ႉၵူၼ်းဝၢၼ်ႈၸၢႆးဢိၵ်ႇယိင်း ႁူမ်ႈသဵင်ႈမီး မွၵ်ႈ(210)ၵေႃႉသေ လုၵ်ႈႁဵၼ်းၸိူဝ်းဢႃႇယူႉထူၼ်ႈ တႃႇၶိုၼ်ႈႁူင်းႁဵၼ်းမီးမွၵ်ႈ(30)ၵေႃႉလႄႈ မေႃသွၼ် ၸၢႆးမီး(1) ၵေႃႉၼႆယူႇ။ ၼင်ႇႁိုဝ် ၶိူဝ်းတႆးတေဢမ်ႇတၢႆ ပိုၼ်းတႆးတေဢမ်ႇႁၢႆ လႄႈ လိၵ်ႈတႆးတေဢမ်ႇတၢႆ ၶိူဝ်းတႆးတေဢမ်ႇ ႁၢႆလၢႆၵႂႃႇၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸင်ႇလႆႈပူၵ်းပွင်ပၢႆးပိင်ႇ ၺႃႇ ၵေႃႇသၢင်ႈႁူင်းႁဵၼ်းၽိုၵ်းသွၼ်လိၵ်ႈတႆး ၼႂ်းၼႃႈတီႈဢုပ်ႉပိူင်ႇၸဝ်ႈၵဝ်ႇမႃး ၵူႊတီႈၵူႊပီႊယူႇ။

['ပၢႆးပိင်ႇၺႃႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်သႃႇသၼႃႇ', 'ၶၢဝ်ႇ']

2020-04-30T15:40:36

https://ssppssa.org/2020/04/%e1%80%90%e1%80%95%e1%80%ba%e1%82%89%e1%80%84%e1%80%9d%e1%80%ba%e1%82%88%e1%80%9e%e1%80%ad%e1%80%af%e1%81%b5%e1%80%ba%e1%80%b8918-sspp-ssa-%e1%80%a2%e1%80%9d%e1%80%ba%e1%80%9c%e1%80%ad%e1%80%b0/

တပ်ႉငဝ်ႈသိုၵ်း(918) SSPP/SSA ဢဝ်လိူင်ႈၵၢၼ်ၵူၼ်းၸုတ်ႇထိူၼ်ႇ

ၶၢဝ်ႇ-SSPP info April 30, 2020 တပ်ႉငဝ်ႈသိုၵ်း(918) SSPP/SSA ဢၼ်ဢဝ်ပုၼ်ႈၽွၼ်းၼႃႈတီႈ ၵုၼ်ပၢင်ၵုၼ်ၶူင်းၼၼ်ႉ လႆႈဢဝ် လိူင်ႈၵၢၼ် ၵူၼ်းႁဵတ်းလူၼ်ႉလိူဝ်ပူၼ်ႉပႅၼ်လၵ်းမၢႆပႃႇထိူၼ်ႇသေ လႆႈတႅပ်းတတ်းပၼ်တၢမ်ႇၶွၵ်ႈၵႂႃႇ ယူႇယဝ်ႉ။ ဝၼ်းထီႉ 14.4.2020 ၼၼ်ႉ ၸဝ်ႈသိုၵ်းလူင် ၸေႃးမိူင်း ၽူႈၵွၼ်းတပ်ႉငဝ်ႈသိုၵ်း(918) SSPP/SSA ဢွၼ်ႁူဝ် ၵေႃႇမတီႇတႅမ်းတတ်းဢမူႉတြႃး (17)ၵေႃႉသေ တႅပ်းတတ်းပၼ်တၢမ်ႇတူၵ်းၶွၵ်ႈ ၸိူဝ်းၵူၼ်း ပူၼ်ႉပႅၼ်လၵ်းမၢႆပႃႇထိူၼ်ႇသေ ၸုတ်ႇထိူၼ်ႇၸုတ်ႇပႃႇ တႄႇၼႂ်းပၢတ်ႈ(3)လိူၼ်တေႃႇပၢတ်ႈ(4)လိူၼ် ၼၼ်ႉ မီးတြႃးၶၢမ်ႇ(36)ၵေႃႉ၊ တႃႇၵူၼ်း(29)ၵေႃႉၼၼ်ႉ တင်ႈၸႂ်ၸုတ်ႇလႄႈလႆႈတႅပ်းတတ်းပၼ် တၢမ်ႇၶွၵ်ႈ(6)လိူၼ်၊ တႃႇ(6)ၵေႃႉတႄႉ ၵွပ်ႈလၵ်ႉသူႇယႃႈသေ ဢဝ်ၾႆးလၢမ်းမႆႈပႃႇထိူၼ်ႇၵႂႃႇလႄႈ လႆႈပၼ်တၢမ်ႇၶွၵ်ႈ(1)ပီ၊ ဢၼ်လႆႈၸုတ်ႇႁႆႊသေ လၢမ်းမႆႈပႃႇထိူၼ်ႇၼၼ်ႉ လႆႈပၼ်တၢမ်ႇၶွၵ်ႈ(3)လိူၼ် ၵႂႃႇယူႇယဝ်ႉ။ၵၢၼ်ထိင်းသိမ်းထိူၼ်ႇၶိူဝ်းပႃႇမႆႉၼႆႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈ ဢွၵ်ႇလိၵ်ႈပိုၼ်ၽၢဝ်ႇထိုင်ပေႃႈမႄႈၵူၼ်းမိူင်း ဢိၵ်ႇၵေႃႉသိုၵ်းၵေႃႉႁၢၼ် ႁႂ်ႈဢွၼ်ၵၼ်ထိင်းသိမ်းထိူၼ်ႇ ပႃႇမႆႉ၊ ႁႂ်ႈဢွၼ်ႁဵတ်းၸွမ်းမူႇပိူင်မီးၼၼ်ႉ ပေႃးထိုင်ၶၢဝ်းႁႅင်ႈၶၢဝ်းႁွင်မႃးၼၼ်ႉ လႆႈပိုၼ်ၽၢဝ်ႇမႃးၵူႈပီႊ သေ ၶၢဝ်းတၢင်းၼႃႈၼၼ်ႉ တေလိူဝ်တိူဝ်းပၼ်တၢမ်ႇၵူၼ်းၸုတ်ႇပႃႇထိူၼ်ႇၵႂႃႇၼႆယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']